
1. מבוא

משרד החינוך (שייקרא להלן "המשרד"), באמצעות האגף לחינוך מיוחד (" האגף "), פונה בזאת לקבלת הצעות ל:

הפעלת שירותי חינוך לילדים חולים בביתם
וזאת בהיקף ובגבולות אחריות כפי שיפורטו בהמשך.
1.1 שאלות ובירורים
כל הפונים מתבקשים לקרוא את חוברת המכרז על כל נספחיה בטרם משלוח שאלות/הערות.

יש לשלוח את השאלות עד ל- 3.7.2014 בשעה 14:00 לפקס מס' 5602000 – 02, תוך ציון שם המציע ומס' המכרז. שאלות ההבהרה תכלולנה את מספר הסעיף במכרז אליו מתייחסת השאלה.

לא תהיה אפשרות אחרת לקבלת מידע או לברר פרטים כלשהם בהקשר למכרז זה לאחר המועד האחרון למשלוח השאלות. 

המשרד ישיב על השאלות עד שבוע לפני המועד האחרון להגשת הצעות. 
סיכום התשובות לשאלות יפורסם באתר האינטרנט של המשרד:

 WWW.EDUCATION.GOV.IL/MICHRAZIM/
ובאתר מינהל הרכש הממשלתי בכתובת:  HTTP://WWW.MR.GOV.IL
יש לצרף את סיכום התשובות והבהרות נוספות ככל שיהיו חתומים ע"י המציע לחוברת הגשת ההצעה. 

כל תשובה אשר לא קיבלה את ביטויה במסגרת מסמך זה אינה מחייבת את המשרד. סיכום התשובות הוא הקובע ויהווה חלק בלתי נפרד מהמכרז.

באחריות המציעים לוודא קבלת סיכום התשובות והבהרות נוספות ככל שיהיו.

אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תינתן בכתב בלבד וכן תפורסם באתר, לפי שיקול דעת האגף.
1.2 התקשרות עם מציע שזכה בדירוג נמוך יותר
לאחר שנחתם חוזה ההתקשרות עם המציע הזוכה, באם תבוטל ההתקשרות מסיבה כלשהי עם המציע הזוכה או במידה שלא נחתם הסכם מכל סיבה שהיא עם המציע הזוכה וזכייתו ו/או ההתקשרות איתו יבוטלו מכל סיבה שהיא, יהא המשרד רשאי לפנות למציע שדורג אחרי המציע הזוכה במכרז (להלן: כשיר שני), כאילו היה הזוכה במכרז, בהתאם לתנאי המכרז והצעת הכשיר השני למכרז. לא הסכים המציע שדורג במקום שלאחר הזוכים לכך, יהיה המשרד רשאי לפנות למציע שדורג במקום הבא אחריו וכו' עד שייחתם הסכם חדש לביצוע הפרוייקט. למען הסר ספק, סמכות זו של המשרד היא סמכות רשות והמשרד ישתמש בה בהתאם לשיקול דעתו עפ"י נסיבות העניין.

1.3 יובהר כי התקשרות הנפרשת על פני 2 שנות תקציב, בהיותה חופפת שנת לימודים (מספטמבר בשנה מסוימת עד לאוגוסט בשנה העוקבת), תהיה כפופה ותלויה באישור תקציב המדינה בשנה העוקבת. לפיכך, ככל שלא יאושר תקציב מדינה בשנה העוקבת או שלא יהיה תקציב פנוי לנושא, תופסק ההתקשרות.


1.4 בכל מקום בו נכתב במסמך זה לשון זכר או לשון נקבה המשמעות הינה זכר ו/או נקבה.
2. הגורמים אליהם מופנה המכרז (דרישות סף)
2.1 תמיכות הקצבות והתקשרויות
2.1.1 על המציע לפרט בהצעתו (נספח 5) את כל התמיכות, הקצבות וההתקשרויות הקיימות והמתוכננות עם משרד החינוך, עם משרדי ממשלה אחרים ומקרנות ציבוריות עבור כל נושא שהוא.
במסגרת בדיקת ההצעות תבחן הרשימה הנ"ל מבחינת ניגוד עניינים למכרז זה.

בכל מקרה בו המשרד יחליט כי קיים חשש לניגוד עניינים, יקבע המשרד אם מציע זה יוכל לזכות ואם כן באילו תנאים.
2.1.2 במקרה שהגוף הזוכה איתו יתקשר המשרד לצורך מכרז זה הינו עמותה המקבלת מהמדינה תמיכה עבור שירותי חינוך לילדים חולים בביתם, עליו להצהיר בהצעתו שבמקרה שיזכה במכרז, ימנע מלבקש תמיכה בנושא, כל זמן שישמש כקבלן של המשרד. על הזוכה למלא הצהרה על גבי טופס שדוגמתו מובאת בנספח 5.
2.2 מציע (לרבות גופים המתקשרים) שהינו בעלות על בית ספר לא יוכל להיקבע כזוכה במכרז זה:

2.3 במקרה בו מציע משמש כקבלן של המשרד בהתקשרות אחרת והצעתו למכרז זה הינה ההצעה המועמדת לזכייה והסתבר כי קיים ניגוד עניינים בין הפעילות במכרז זה לפעילות בהתקשרות אחרת, המשרד רשאי על פי שיקול דעתו הבלעדי להחליט באיזה מבין המכרזים/התקשרויות קיים למשרד יתרון מקצועי וכספי להתקשרות עם הקבלן.
על בסיס החלטה זו המשרד יקבע באיזה מבין שני המכרזים/התקשרויות המציע יוכל לשמש כקבלן של המשרד.
על המציע להצהיר בהצעתו (נספח 5) כי לא עולה חשש לניגוד עניינים, בין הפעילות הנדרשת במכרז זה לבין פעילויות אחרות עם המשרד בהם המציע מעורב.

כמו כן, במקרה בו מציע מבצע פעילות שמסתבר שקיים ניגוד עניינים בינה לבין הפעילות במכרז זה, המשרד רשאי, עפ"י שיקול דעתו הבלעדי לקבוע כי המציע לא יוכל לזכות במכרז זה.

2.4 דרישות סף מהמציע

2.4.1 על הגוף המציע להיות גוף משפטי מאוגד הרשום ברשם רשמי או גוף סטטוטורי.
2.4.2 על הגוף המציע להיות עוסק מורשה/מלכ"ר.
2.4.3 על הגוף המציע להיות מנהל ספרי חשבונות כחוק.
2.4.4 אם הגוף המציע הינו עמותה, עליו להיות בעל אישור על ניהול תקין, מטעם רשם העמותות, תקף לשנה השוטפת.
2.4.5 על הגוף המציע להיות בעל ניסיון לפחות במהלך 3 שנות לימודים ב- 7 השנים האחרונות בהפעלת תכניות חינוכיות ו/או הוראה במערכת החינוך הפורמלית בהיקף מינימלי של 80,000 שעות וזאת בפריסה ארצית (לפחות ב- 2 מחוזות גיאוגרפים של המשרד).
2.4.6 על הגוף המציע להיות בעל ניסיון לפחות במהלך 3 שנות לימודים ב- 7 השנים האחרונות בביצוע למידה מרחוק באמצעות רשת האינטרנט בהיקף של 1,500 שעות לפחות.
2.4.7 אם ההצעה מוגשת על-ידי גוף אחד, על הגוף המציע להיות בעל מחזור כספי מינימלי של 15,000,000 ש"ח לשנה, בכל אחת מ- 3 השנים (2011-2013). אם ההצעה מוגשת על-ידי שני גופים, מחזור העסקים הכספי של כל אחד מהגופים חייב לעמוד על 9,000,000 ₪ לשנה בכל אחת מ- 3 השנים (2011-2013).
2.4.8 על הגוף המציע לצרף ערבות מציע - ערבות בנקאית או ערבות חברת ביטוח (מרשימת החברות המצורפת בנספח 5) או הוראת הקיזוז (לגבי מוסדות להשכלה גבוהה המתוקצבים ע"י הות"ת), לקיום תנאי המכרז, ההצעה וחתימה על החוזה. 

נוסח הערבות או הוראת הקיזוז יהיה תואם במלואו לנוסח המצורף למכרז (בנספח 5) בסך של 500,000 ₪, בתוקף עד לתאריך 30.10.2014.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.


2.5 תנאי התקשרות להגשת הצעה (בין גוף מוביל לגוף מתקשר)
2.5.1 מותרת התקשרות לצורך הגשת הצעה, של עד 2 גופים בלבד (גוף מוביל וגוף מתקשר)
2.5.2 גוף לא יכול להיות שותף ליותר מהצעה אחת.
2.5.3 במקרה שההצעה מוגשת על ידי עד שני גופים על ההצעה לעמוד גם בתנאים הבאים לפחות: 

1. הגופים המתקשרים יוכיחו קשר חוזי בין כל המשתתפים שלא יופר בכל תקופת ההתקשרות עם המשרד בעקבות הזכייה במכרז (לרבות תקופות אופציה שיש למשרד עפ"י המכרז). 
2. בהצעה ייקבע שם הגוף המוביל, שמולו תיערך ההתקשרות עם המשרד וכן יפורט תפקידו של כל גוף מתקשר. 
3. במסגרת מכרז זה הגוף המוביל והגוף המתקשר חייבים לעמוד בדרישות הסף שבסעיפים 2.4.1-2.4.4 המפורטים להלן כל אחד בפני עצמו. 
4. לגבי הדרישות המפורטות בסעיפים 2.4.5-2.4.6 על כל גוף המשתתף בהצעה העונה על אחד מהסעיפים לעמוד באותו סעיף בנפרד ובאופן מלא ושלם כולל כל תתי הסעיפים באותו סעיף (דהיינו לא ניתן לצרף ניסיון של מספר גופים יחדיו על מנת לעמוד בכל אחד מהסעיפים).
5. לגבי הדרישות המפורטות בסעיף 2.4.5 חייב לעמוד בהן לכל הפחות הגוף המוביל.

6. בסך הכל ההצעה בשלמותה חייבת לעמוד בכל דרישות הסף.
2.5.4 מובהר בזאת כי לצורך עמידה בתנאי הסף על המציע (דהיינו הן הגוף המוביל והן כל גוף מתקשר) לעמוד בתנאי הסף בעצמו וכי לא ניתן לייחס ניסיון ו/או מחזור כספי ו/או כל פרט אחר של כל גוף אשר אינו המציע עצמו (גוף מוביל ו/או גוף מתקשר) לרבות חברת אם, חברת בת או כל גוף אחר הקשור בדרך כלשהי למציע ולמעט גוף אשר בוצע לגביו מיזוג עם הגוף המוביל ו/או הגוף המתקשר עפ"י סעיף 323 לחוק החברות התשנ"ט 1999, טרם המועד האחרון להגשת הצעות למכרז זה.
3. הגדרות

3.1 המשרד – משרד החינוך 

3.2 היחידה המזמינה – האגף לחינוך מיוחד
3.3 השרותים נשוא המכרז – הפעלת שירותי חינוך לילדים חולים בביתם
3.4 דרישות סף – הדרישות הבסיסיות המגדירות את המינימום הנדרש על מנת להגיש הצעה, כמפורט בפרק 2 בלבד.
3.5 גוף מוביל – יקבע ע"י המציע במקרה שההצעה מוגשת ע"י שני גופים או יותר.

הגוף המוביל וכל אחד מהגופים המצטרפים יחתמו על כל דפי ההצעה המוגשת.

במידה שהמציע זכה במכרז, הגוף המוביל יהיה המקשר היחיד בין המשרד לבין הזוכה, יחתום על חוזה ההתקשרות ויגיש את כל הדוחות והחשבונות הנובעים מההתקשרות ולו תהיה האחריות הכוללת כלפי המשרד בכל הנוגע לביצוע השרות. יחד עם זאת, גם כל הגופים המתקשרים אחראים כלפי המשרד לביצוע שלם של השרות למשך כל תקופת ההתקשרות.

3.6 ערבות מציע – ערבות בנקאית או ערבות חברת ביטוח (מרשימת החברות המצורפת בנספח 5) או הוראת הקיזוז (לגבי מוסדות להשכלה גבוהה המתוקצבים ע"י הות"ת) בסכום נקוב, המיועדת להבטיח את קיום ההצעה וחתימה על חוזה התקשרות במקרה של זכיה.

3.7 ערבות ביצוע – ערבות בנקאית או ערבות חברת ביטוח (מרשימת החברות המצורפת בנספח 5) או הוראת הקיזוז (לגבי מוסדות להשכלה גבוהה המתוקצבים ע"י הות"ת) בסכום נקוב או באחוזים מסכום ההתקשרות, כפי שמוגדר בחוזה ההתקשרות, המבטיחה את מילוי התחייבויות הקבלן עפ"י תנאי המכרז, עפ"י הצעתו כפי שאושרה ע"י ועדת המכרזים וחוזה ההתקשרות.

3.8 המציע – כל גוף שהגיש הצעה למכרז.

3.9 הצעה למכרז – תשובת המציע לפנית המשרד הכוללת את כל המידע הנדרש למשרד, מסמכים המעידים על עמידתו בדרישות המכרז, התחייבותו לעמוד בתנאי המכרז והצעת מחיר – כל זאת עפ"י דרישות המכרז.

3.10 הקבלן/הספק – מציע שהצעתו זכתה במכרז וחתם על הסכם התקשרות עם המשרד.
3.11 לקוח – גוף שהוצג ברשימת הניסיון של המציע ושעימו נערכה התקשרות לקבלת שירות ע"י המציע וצויינו לגביו פרטים מלאים כולל פרטי בעל תפקיד במציע ודרכי התקשרות עימו.

3.12 איש הקשר מטעם הלקוח – בעל תפקיד אצל הלקוח שמכיר את השירות שהגוף המציע ציין שסיפק לו או את בעל התפקיד המוצע במסגרת המכרז, לגביו הוא ניתן כאיש קשר בגוף. 
3.13 שנת לימודים – כפי שתוגדר מזמן לזמן ע"י המשרד כשנת לימודים. יובהר כי קיים שוני בין תלמידי החינוך הרגיל לבין תלמידי החינוך המיוחד (עפ"י המוגבלויות) לעניין משכה של שנה"ל.
3.14 שנה אחרונה – התקופה מתייחסת לשנת הלימודים האחרונה שקדמה למועד האחרון להגשת ההצעה.

3.15 מכרז היקפים משתנים – הינו מכרז שרק יחידות הפעילות מוגדרות מראש באופן כמותי, בעוד ההיקף משתנה אינו מוגדר מראש וייקבע מעת לעת עפ"י צרכי היחידה.
המשרד יקבע מדי שנה תקציב מסגרת אשר יאושר ע"י וועדת רכישות, כל חריגה ו/או תוספת לתקציב זה תובא אף היא לאישור וועדת הרכישות. 

3.16 שעת פעילות – שעת לימוד, סיוע חינוכי, למידה מרחוק או שעת טיפול פרא- רפואי משכה לפחות 45 דקות.
4. תיאור הפרוייקט והיקפו
4.1 מבוא
4.1.1 חוק חינוך חינם לילדים חולים, התשס"א – 2001, נחקק על מנת להבטיח מתן שירותי חינוך לתלמידים חולים ומאושפזים, הנעדרים מהלימודים, והנמצאים בביתם או במרכזים טיפוליים של משרד הבריאות, שנפתחו בקהילה.
4.1.2 מערכת התמיכה החינוכית הניתנת לתלמידים עליהם חל החוק מבוססת על מספר מטרות, שעיקרן מאמץ לשמירה על דפוסי חיים ולמידה תקינים ככל הניתן, לכל תלמיד. 
4.1.3 המטרות כוללות:
1. זיהוי הצרכים החינוכיים המיוחדים של התלמיד, תוך שאיפה לעודד ולאפשר את התפתחותו, וזאת בהתאם ליכולתו הלימודית, למצבו הבריאותי. 
2. מתן שירותי חינוך ולמידה לשם שמירה על רצף הרגלי הלמידה הנורמטיבית המוכרים לתלמיד מחיי היום- יום, מהגן או מבית הספר בקהילה. העיסוק בלמידה, החוויות הלימודיות, השפה המוכרת, התייחסות ללוח אירועי השנה וההשתייכות לקבוצה חברתית במרחב לימודי מותאם, מהווים עוגן ואחיזה לחיים תקינים של ילדים בריאים ומשמשים לא אחת כמנוף לשיקומו והחזרתו של התלמיד, מהר ככל הניתן, למסלול החיים התקין.

3. קיום ושמירה על קשר רציף עם המסגרת החינוכית בה משובץ התלמיד, על מנת לאפשר חזרה והשתלבות למסגרת אליה השתייך, עם הבראתו. 
4. יצירת תכנית שתאפשר מענה רגשי- כדי לסייע בהתמודדות עם המחלה, והנלווה לה. תכנית הלימודים תשמש גם להנעה לשיקום וחזרה למסלול חיים תקין ככל הניתן.
5. תמיכה באמצעות תכניות לימודיות ייחודיות, תעצים את יכולת ההתמודדות דרך הבנה, רכישת ידע והתנסות בנושאים רפואיים ובריאותיים.
4.2 אוכלוסיית היעד
ילדים זכאים לקבל סיוע לימודי במקצועות שונים לתלמידים המרותקים לביתם מפאת מחלה, תאונה או טיפולים רפואיים או מחלה מתמשכת אם מתקיימים תנאים אלה:

4.2.1 לילדים בגילאי 5- 18 בחינוך הרגיל או בגילאי 3- 21 בחינוך המיוחד.
4.2.2 הילד שוהה בבית מפאת מחלה, תאונה, טיפולים רפואיים או לאחר אשפוז ומתקיים לגביו אחד מאלה: 
1. הילד שוהה בבית במשך תקופה העולה על 21 ימים רצופים על פי הוראות רופא ונתקבל אישור הגורם הרפואי לכך.
2. ילד החולה במחלה או ליקוי בריאותי המצריכים טיפול בבית חולים (להבדיל מאשפוז) או שהייה בבית על פי הוראת רופא לתקופה העולה על 4 שבועות. לעניין מניין 4 שבועות יראו גם במספר תקופות שהייה או טיפול הנובעות מאותה מחלה או מאותו ליקוי כמצטברות לתקופה של 4 שבועות לפחות, ובלבד שהנתק הלימודיבגין התקופות המצטברות לא יעלה על ארבעה שבועות. 
3. לילדים המצויים במרכזים טיפוליים של משרד הבריאות, שנפתחו בקהילה, מרכזים אלה מספקים שירותי בריאות ורווחה לתלמידים נכי נפש, קרי תלמידים עם הפרעות נפשיות, שהשתחררו מאשפוז מבית חולים פסיכיאטריים או שעתידים להיות מאושפזים בבתי חולים כאלה. מטרתם של מרכזים אלה היא למנוע אשפוז (או אשפוז חוזר) של התלמיד והם חליפיים לשהייתו של התלמיד בבית.
4.2.3 מספר התלמידים החולים המוערך בשנה עומד על כ- 3,500 מהם כ- 150 תלמידים מהחינוך המיוחד.
4.2.4 הקבלן חייב לתת את השרות לכל תלמיד זכאי במגזרים השונים בכל רחבי הארץ, כולל יו"ש.

4.3 ניירת ומסמכים

הקבלן במכרז זה מנוע מלהשתמש בלוגו שלו על גבי ניירת הנוגעת למכרז זה. מבנה כותרת המסמכים תהיה במתכונת הבאה:


הפעלת שירותי חינוך לילדים חולים בביתם
הפרוייקט מבוצע ע"י ________ עפ"י מכרז מס' _________

הפרוייקט מבוצע עבור האגף לחינוך מיוחד, משרד החינוך.

4.4 מתכונת הפעילות מול התלמיד החולה
הפעילות מול כל תלמיד חולה תבוצע בשלבים המפורטים להלן, כאשר חלק מהשלבים יבוצעו במקביל. במסגרת התהליך שובצו גם תפקידי המשרד/האגף וכן הקשרים עם הקבלן שיבחר.

הקבלן יספק למזמין תיעוד מלא של פעילותו השוטפת בהתאם למקובל בעבודה מסוג זה ולא פחות מדו"ח חודשי מפורט.

הקבלן מחויב לתת את מלוא השרות המוגדר במכרז זה מהיום שיקבע בהסכם כיום תחילת ההתקשרות.

	מס'
	פעילות
	פרק זמן מצטבר
	מבצע

	1
	הודעה לקבלן ממוסד חינוכי בו לומד/משובץ הילד על מחלתו המתמשכת בצירוף מסמכים המעידים על היותו של הילד חולה בביתו שאושר על ידי רופא וטפסים אחרים כמפורט בחוזר מנכ"ל.
	מקבלת ההודעה
	מנהל המוסד החינוכי 

	2
	1. מוודא כי קיבל את כל המסמכים המעידים על היותו ילד חולה בביתו ואיחסונם בהתאם לדרישות אבטחת המידע מוגדרים במכרז זה.
2. קיום קשר טלפוני תוך 48 שעות מקבלת ההודעה עם הוריו של הילד לתאום תחילת קבלת השירות.

3. בירור על קיום האמצעים בביתו של הילד כגון מחשבים, מודם אינטרנט וכו'.
	48 שעות
	קבלן

	3 (*)
	1. תוך 48 שעות נוספות יבקר מורה מוסמך המועסק ע"י הקבלן בביתו של הילד.

2. הקבלן יקיים שיחה עם הילד והוריו לקראת גיבוש תכנית עבודה, בתיאום טלפוני עם היועצים החינוכיים וצוות המורים בבית ספרו של הילד החולה.
3. תחילת פעילות ראשונית של ההוראה
	96 שעות
	קבלן

	4
	העברת מידע על הילד החולה כגון מצבו בלימודים לפני תחילת המחלה, הערות רלוונטיות וכו'.
	
	מנהל המוסד החינוכי 

	5
	חובה לקיים מפגש בבית הספר בין המורה המועסק ע"י הקבלן לבין היועצים החינוכיים וצוות המורים מבית ספרו של הילד.
	
	קבלן

	6
	1. בניית תוכנית חינוך מפורטת לפי מקצועות המותאמת לילד בהתאם למידע הנמסר ממוסד חינוכי והמורה אשר ביקר אצל הילד.

2. קביעת היקף שעות לימוד שבועיות
3. אישור תכנית החינוך ע"י המוסד החינוכי.
	
	קבלן ביחד עם מנהל המוסד חינוכי 

	7
	1. התאמת מורה מתוך מאגר מורים הידוע מראש שאושר ע"י המשרד ו/או עובד אחר, ובתנאי שהעובד קיבל הכשרה מתאימה מטעם הקבלן בטיפול, הדרכה וסיוע לימודים לילדים חולים בביתם כמפורט במכרז.
2. העברת כל המידע הנדרש למורה ו/או העובד שנבחר. לילדים בגילאי בתי הספר היסודיים וגני הילדים, המורה הנבחר יהיה אותו מורה שקיים את שלב 3.
	
	קבלן

	8
	התחלת ביצוע הפעילות ההוראתית על סמך המידע שהתקבל מהילד, הוריו ומבית הספר וזאת תוך 48 שעות מהביקור הראשוני אצל הילד
	144 שעות
	קבלן

	9
	1. העובד יקיים את תכנית החינוך המאושרת, לאחר ביצוע הפעילות שתוארה לעיל.
2. העובד מטעם הקבלן ידווח באופן שוטף (אחת לחודש) למוסד על ביצוע הפעילות. דו"ח זה, מאושר ע"י המוסד יהווה אסמכתא לתשלום.
	
	קבלן

	10
	במקרים של חוסר התאמה של העובד מטעם הקבלן, יהיה רשאי מנהל המוסד החינוכי בו לומד התלמיד, בהתייעצות עפ"י הפיקוח המחוזי ומומחית תחום מתי"א עפ"י שיקול דעתו לדרוש החלפתו של העובד והצבתו של עובד מתאים אחר במקומו.
	
	מנהל המוסד החינוכי והפיקוח המחוזי ומומחית תחום מהמתי"א


(*) הביקורים בבית התלמיד ובבית הספר יחשבו לכל היותר כמפגש אחד של 2 שעורים רצופים של 45 דקות כל אחד.

4.5 הקמת מאגר מורים עובדי סיוע ומטפלים פרא רפואיים

4.5.1 על הקבלן להקים מאגר מורים אשר יכלול מורים, מטפלים בעלי הכשרה מקצועית בתחום ההתמחות שלהם ושליטה בשפות עברית וערבית בהתאם למגזר בו יסופק השירות.
4.5.2 המאגר יכלול לפחות:
1.  250 מורים כ-70% מהמורים יהיו בעלי הכשרה וניסיון בהוראה בבתי הספר היסודיים, גני הילדים וחינוך מיוחד כ-30% מהמורים יהיו בעלי הכשרה וניסיון בהוראה בבתי הספר העל-יסודיים
2. 100 עובדי סיוע חינוכי
3. 15 מטפלים פרא רפואיים מכל תחום כאמור במכרז זה להלן.
4.5.3 הקבלן יתחזק ויעדכן את המאגר בצורה שוטפת במשך כל תקופת ההתקשרות.
4.5.4 על הקבלן לקחת בחשבון שיהיה עליו להרחיב את המאגר ככל שיידרש לצורך מתן השרות באופן מלא.
4.5.5 המאגר יכלול אך ורק בעלי תפקידים שעברו הכשרה מתאימה מטעם הקבלן.
4.5.6 חובה כי המאגר יכלול בעלי תפקידים בעלי הכשרה לחינוך המיוחד ככל שידרש.
4.5.7 בכל מקרה בו אין במאגר בעל תפקיד בעל הכשרה מתאימה לדרישות הסיוע לתלמיד מסוים, על הקבלן לאתר מיידית בעל תפקיד מתאים לסוג החינוך ובכלל זה מורים עם הכשרה לחינוך המיוחד ולצרפו למאגר.
4.5.8 על הקבלן לערוך השתלמויות והכשרות לעובדים הנ"ל בהלימה לדרישות משרד החינוך. התכנית תובא לאישור מראש של האגף.
4.5.9 המאגר יהיה פיתוח לבקרה על ידי האגף לחינוך מיוחד.

4.6 הכשרת עובדי הקבלן
4.6.1 כל העובדים מטעם הקבלן, מורים, עובדי הסיוע החינוכי והעובדים הפרא-רפואיים, יודרכו ויוכשרו ע"י הקבלן ועל חשבונו לפני תחילת עבודתם.
4.6.2  ההכשרה תכלול הדרכה בביצוע פעילות לימודית פרטנית עם ילדים חולים, קשר עם ההורים, בעיות מיוחדות הקשורות לכניסה ולשהיה בבית התלמיד, התאמת תכנית העבודה למצבי של החולה וכו'.
4.6.3 התכנית ההכשרה תימשך 6 שעות הכשרה לפחות ותאושר מראש ע"י המשרד.
4.6.4 הקבלן יפיק חוברת הנחיות וימסור אותה לכל בעל תפקיד, לאחר קבלת אישור המשרד.
4.6.5 החוברת תעודכן ע"י הקבלן בכל מקרה של שינוי החוברת תיבדק ותאושר מראש ע"י המשרד.
4.7 הכנת תוכניות חינוכיות/לימודיות וביצועה
4.7.1 התמיכה והסיוע הלימודי בתחומי לימוד שונים תינתן לתלמידים החולים בביתם, בחינוך הרגיל, על-פי תכנית חינוכית אישית (להלן- תח"א) ובחינוך המיוחד על פי תכנית לימודיים אישית (להלן- תל"א).
4.7.2 לילדי החינוך המיוחד יכללו בתוכנית שעות טיפול פרא רפואי, שתבוצע ע"י הקבלן הזוכה.
4.7.3 תכנית החינוך תוכן ע"י הקבלן בתאום עם המסגרת החינוכית בה רשום התלמיד, בכפוף להסכמת הוריו המתגוררים עמו ו/או האפוטרופוס החוקי.

4.7.4 תכנית החינוך תוכן בהתחשב בצרכיו של כל ילד, במגבלותיו הרפואיות ובתוכנית הלימודים שלו בטרם מחלתו.
4.7.5  הקבלן יגבש ביחד עם המוסד החינוכי את המקצועות הנלמדים.
4.7.6 תכנית החינוך תינתן לילד חולה בביתו או במרכז טיפולי של משרד הבריאות, שנפתח בקהילה במקום הימצאותו.
4.7.7 ביצוע תכנית חינוך יהיה במהלך שנת הלימודים בחפיפה לפעילות של בית הספר, בהתאמה לשכבת הגיל ולסוג החינוך לו זכאי התלמיד (למשל, חינוך מיוחד).
על הקבלן לקחת בחשבון כי תלמידי החינוך המיוחד זכאים להארכת שנה"ל לפי סוג המוסד בו הם לומדים וסוג המוגבלות וזאת בהתאמה למפורט בחוזה מנכ"ל תשע"ד-1 המתעדכן מזמן לזמן.
4.7.8 מספר שעות הלמידה הבסיסיות לילד בחינוך הרגיל ובחינוך המיוחד יהיו כדלקמן : 
	כיתה
	מספר שעות שבועיות

	כיתת גן וכיתות א'-ב'
	4 שעות שבועיות

	כיתות ג'-ו'
	5 שעות שבועיות

	כיתות ז'-ט'
	6 שעות שבועיות

	כיתות י'-י"ב
	8 שעות שבועיות


בחינוך המיוחד שעות הלימוד יותאמו עפ"י יכולותיו וצרכיו של הילד ואילו מפתח ההקצאה שעות הטיפול עפ"י חוזר מנכ"ל שמספרו: תש"ס/8 (א)-יישום חוק החינוך המיוחד: שירותים פרא-רפואיים במסגרת החינוך המיוחד.
4.7.9 מפגש אחד לא יעלה על 2 שעות. במקרים חריגים, ניתן לבצע מפגשים ארוכים יותר בהתאם לתוכנית האישית ויכולותיו של הילד.
4.7.10 תכנית החינוך תבוצע ע"י מורים מוסמכים שיופעלו ע"י הקבלן הכלולים ברשימה שתיבנה על ידו במסגרת מכרז זה.
4.7.11 בנוסף לשעות הפרונטליות שינתנו על ידי המורה יידרש לתת תמיכה, באמצעות מחשב או באמצעות טלפון לשאלות או בעיות הקשורות בתכנית הלימודים.
4.7.12 לתלמידים הרשומים במוסד או בכיתה לחינוך מיוחד או תלמידים שהוכרו כזכאי שילוב זכאים :
1. לשעות סיוע חינוכי בנוסף לשעות לימוד שינתנו לילדים. 
שעות סיוע חינוכי הינן שעות שניתנות לילד חולה, בהתאם לתפקידי סייעת כאמור בחוזר המנהל הכללי לעניין סייעות במוסדות החינוך המיוחד וסייעות לתלמידים משולבים בחינוך הרגיל.

2. לשעות טיפול פרא-רפואי שיינתנו באישור מפקח לחינוך מיוחד. 
שעות הטיפול ינתנו על ידי בעל מקצוע המומחה בתחומו שעומד בתנאים לכך על פי חוק או לפי הוראות חוזר המנהל הכללי של משרד החינוך או לפי הוראות חוזר המנהל הכללי של משרד הבריאות ושעברו הכשרה מקדימה על ידי הקבלן.
שעות טיפול ינתנו על ידי מטפלים במקצועות הבאים:

(1) הפרעות בתקשורת
(2) ריפוי בעיסוק
(3) פיזיותרפיה 
(4) טיפול באמצעות אמנויות:
· טיפול באומנות חזותית
· טיפול בתנועה
· טיפול בדרמה
· טיפול במוסיקה
· טפול בביבליותרפיה
· טיפול בפסיכודרמה.
3. מפתח הקצאת השעות יהיה בהתאם לחוזר מנכ"ל שמספרו תש"ס/8 (א)-יישום חוק החינוך המיוחד: שירותים פרא-רפואיים במסגרת החינוך המיוחד.
4. שעות סיוע לילד חולה ינתנו בהלימה לתוכנית החינוכית האישית של התלמיד ובאישור מפקח לחינוך מיוחד. 
4.7.13 מספר שעות הסיוע החינוכי לילד חולה לא יעלו על מספר השעות בהן התלמיד אמור לשהות ביה"ס בשגרה (עת אינו חולה). 
4.7.14 עובדי הסיוע החינוכי ידווחו למורה המלמד על התקדמות התלמיד.

4.8 ביצוע תוכנית חינוך בלמידה מרחוק (בטיפול שאינו ישיר)
4.8.1 ביצוע תכנית חינוך באמצעות למידה מרחוק באמצעות רשת האינטרנט תבוצע ע"י הקבלן הן באמצעים שלו והן תוך שימוש באמצעים של בית ספרו של התלמיד החולה.

4.8.2 תוכנית לימודי אישית יכולה לכלול עד 15% מהשעות בלמידה מרחוק במקרים חריגים ניתן לגדיל את השעות הלמידה מרחוק כחלק מהתוכנית הצוות הבית ספרי ובאישור המפקח על החינוך המיוחד.
4.8.3 בתוכנית הלימוד שתגובש ע"י הקבלן עבור כל תלמיד בנפרד ניתן לשלב למידה מרחוק באמצעות מחשב. הלמידה תבוצע ע"י מורה מוסמך ובמקרה הצורך הקבלן יספק את המחשב והתוכנות בהתאם למפרט הבא:
4.8.4 המחשב שיסופק יהיה עפ"י המפרט הבא (דרישות מינימום):

- מסך 21 אינץ'

- מעבד 5I
- זיכרון פנימי G4
- זיכרון חיצוני GB500
- כרטיס מסך איכותי 

- תוכנת הפעלה Win7
- חבילת אופיס 2010

- מצלמת אינטרנט איכותית- כדוגמת מצלמת מיקרוסופט 

- אוזניות ומיקרופון איכותיים

4.8.5 על הקבלן לחבר מחשב זה לרשת האינטרנט לצורך למידה מרחוק או לכל צורך אחר.

במקרה כזה על הקבלן לספק:

· חיבור לאינטרנט מהיר לפחות 12 MB (חומרה ותוכנה)

· קשר עם ספק אינטרנט

4.8.6 ניתן לבצע למידה מרחוק לקבוצה שאינה עולה על 6 משתתפים וזאת באמצעות המחשב והתוכנות שסופקו על ידי הקבלן ועל חשבונו.
4.8.7 שרות זה יכול להינתן באופנים הבאים:

1. סיוע לתלמידים חולים באמצעות מורה מוסמך מתאים לשלב חינוך מסוים ולמקצוע מסוים אשר יפעל באתר של הקבלן באמצעות מחשב ויהווה כתובת לקבוצה של תלמידים בני אותו גיל והלומדים אותו המקצוע לקבלת סיוע.
שיעור זה יהיה במתכונת שיעור סינכרוני בקבוצה של עד 6 משתתפים באמצעות סביבות מחשב שאינן מחייבות תוכנות ניהול למידה (למשל שימוש במסנג'ר ודומיו).
2. סיוע לתלמידים באמצעות מוקד טלפוני אליו יוכל כל תלמיד להתקשר ולבקש סיוע לימודי בתחום כלשהו.
4.8.8 במסגרת הדיווחים של הקבלן על ביצוע תוכנית החינוך, יש לציין בין היתר את היקף השעות והנושאים שבוצעו באמצעות למידה מרחוק, עבור כל תלמיד חולה.
4.8.9 אם בכיתה בה התלמיד לומד מופעלת תכנית למידה מרחוק יש לצרפו לתכנית.
4.9 השאלת חומרי למידה לתלמיד
על הקבלן לספק חומרי למידה ועזרים במקרה שלתלמיד לא קיימים חומרים אלו.
חומרי הלמידה ימסרו לתלמיד על בסיס השאלה לכל התקופה בה הוא זכאי לשרות הניתן ע"י הקבלן.
4.10 השאלת מחשבים ואמצעי תקשורת מחשבים

4.10.1 במקרים בהם לתלמיד לא קיים מחשב בבית על הקבלן לספק מחשב במהלך כל תקופת הלמידה.

4.10.2 על פי האומדן הקבלן יידרש לספק עד כ- 100 מחשבים בו זמנית.

הקבלן חייב לספק כל כמות מחשבים נדרשו ו/או ציוד למידה מתקדם אישי הקיים במערכת כפי שיידרש, בהתאמה למצבו של כל תלמיד ולצרכיו.
4.11 דווח למשרד
על הקבלן להגיש למשרד דו"חות חודשיים כמפורט להלן:

4.11.1 הקבלן יבצע איסוף מידע ובהתאם ניתוח הנתונים והסקת מסקנות ברמה הכוללת של הפרוייקט ויגישם עפ"י דרישה בכל עת, וכן בדו"ח שנתי מסכם.
4.11.2 הקבלן ינהל דו"ח שעות חודשי אשר יכלול את פרטי המורה, תאריך השיעור, שעת השיעור, שם התלמיד, פרטי הביצוע.

4.11.3 הדו"ח הנ"ל יתויק גם בתיק המורה, אשר ינוהל ע"י הקבלן.
4.11.4 הדו"ח יצורף כחלק מהבקשה לתשלום.
4.11.5 הקבלן יגיש לאגף מידי חודש דוח יישום תכנית חינוכית/לימודית אישית לכל תלמיד, על פי מחוזות, פיקוח ומסגרת חינוכית.
4.11.6 הקבלן יגיש לאגף דו"ח חודשי מרוכז אשר יכלול את סך השעות של כל מורה וסך כל התלמידים.
4.11.7 הקבלן חייב לעדכן את המשרד באופן שוטף בכל הסעיפים ותתי הסעיפים הכלולים בפרוייקט זה.
4.11.8 הקבלן יתחייב למסור בכל עת שיידרש את כל המידע שהצטבר בהקשר לכל תוכנית ובהקשר לפרוייקט כולו (לרבות הפעילות המורחבת).
4.12 היקף הפרוייקט
מתוך הניסיון היקפי הפעילות המשוערים במהלך שנת לימודים יהיו כדלקמן:

4.12.1 כ-170,000 שעות הוראה של מורים 
4.12.2 כ-5,000 שעות הוראה למידה מרחוק
4.12.3 כ-15,000 שעות סיוע חינוכי
4.12.4 כ-2,000 שעות טיפול פרא-רפואי
כל היקפי הפעילות שפורטו לעיל הינם כמויות משוערות לשנה.

מובהר בזה כי מאחר שמדובר במכרז היקפים משתנים, למשרד שמורה הזכות להגדיל או לצמצם את היקפי הפעילות המשוערים כפי שפורטו לעיל, וזאת בהתאם לשיקולי המשרד והתקציב השנתי הקיים לפעילות במכרז.
כל שינוי בהיקפי הפעילות, מותנה באישור בכתב ומראש של וועדת המכרזים וכן הסכם חתום ע"י חשב המשרד ומורשי חתימה של המשרד. 

בנוסף לכך, רשאי המשרד לשנות את הכמויות מסעיף לסעיף אך ורק באישור ובחתימה מראש של חשב המשרד ומורשי החתימה של המשרד ובתנאי שאין חריגה מגבול התקציב.

5. כח האדם של הקבלן והאמצעים הנדרשים לביצוע המכרז

5.1 לשם הפעלת הפרוייקט יפעל הקבלן ממשרדיו הוא, תוך איתור, גיוס והצבת כוח האדם והאמצעים הבאים, על ידו ועל חשבונו בהיקף ובדרישות המפורטים להלן.

5.2 עובדי הקבלן מנועים מלשבת במשרדי המשרד ו/או מלהשתמש בציוד ואמצעים של המשרד ו/או מלהשתמש בנייר רשמי של המשרד ו/או לחתום על מסמכים בשם המשרד ו/או להשתמש בתארים השמורים לעובדי המשרד. לפיכך, על הקבלן להקצות מקום עבודה לכל העובדים מטעמו בפרוייקט זה, ולספק להם את כל הציוד והאמצעים לביצוע עבודתם בשלמות, כנדרש במכרז.

5.3 המשרד רשאי לבחון מראש את התאמתו של כל עובד מבחינה מקצועית לדרישות המכרז.
ככל שיתברר שכח האדם המוצע, של המציע הזוכה, אינו עומד בדרישות המכרז יחוייב הקבלן להחליף את העובד המוצע בעובד העונה לדרישות המכרז והמתאים לביצוע התפקיד.
המשרד יבדוק התאמתו של כל עובד כזה לדרישות המכרז.
במידה שבמהלך ההתקשרות תתברר אי התאמה של אחד מעובדי הקבלן הפועלים במסגרת מכרז זה רשאי המשרד לדרוש את החלפתו ועל הקבלן יהיה להחליף עובד זה בתוך 14 יום ממועד הודעת המשרד על כך, בעובד העונה לדרישות במכרז זה.

הקבלן מחוייב להפעיל את הפרוייקט באמצעות אותו הצוות המוצג בהצעתו. עם זאת, במידה שנדרשת החלפה הקבלן יודיע מראש למשרד על החלפתו של כל עובד מהעובדים על מנת שהמשרד יוכל לבדוק כי העובד החדש יעמוד בכל דרישות המכרז המפורטים בסעיפים הנ"ל וכי הוא עומד לפחות בהכשרה ובניסיון של העובד אותו הוא מחליף.
הקבלן יעסיק ויחתום על חוזה העסקה עם כל עובד ויהיה אחראי לפעילותו השוטפת.

5.4 על הקבלן להפעיל מערכת כוח אדם ומערכת שכר עבור עובדיו, בהיותו המעסיק הישיר והבלעדי של עובדים אלו. מערכת זו תהיה מערכת מבקרת ומשלמת.
5.5 למען הסר ספק מוצהר ומוסכם כי היחסים בין הקבלן ובין הממשלה אינם יוצרים יחסי עובד-מעביד והמציע מצהיר בזה כי לא תהינה לו או למועסקים על ידו כל זכויות של עובדים המועסקים ע"י הממשלה, לרבות בגין הפסקת ביצוע העבודה.

כל הוצאות גיוס כח האדם והפעלתו יהיו על ידי הקבלן ועל חשבונו.

5.6 הקפדה על דיני העבודה במדינת ישראל

הקבלן מתחייב לשלם את שכרם של עובדיו תוך הקפדה יתרה על חוקי המגן המסדירים את תנאי העסקתם של העובדים במדינת ישראל, לרבות הסכמים קיבוציים כלליים לגביהם ניתן צו הרחבה לכלל העובדים במשק. בכלל זה מתחייב הקבלן לפעול עפ"י חוקי ההעסקה המפורטים בנספח 5 למכרז, וכל חקיקת מגן אחרת, כל דין הנוגע להעסקת עובדים לרבות עובדים זרים, צווי הרחב והסכמי עבודה קיבוציים ככל שאינה מופיעה בנספח זה. 

5.7 מבלי לפגוע בכלליות האמור לעיל מתחייב הקבלן:

· לשלם לכל העובדים המופעלים במסגרת מכרז זה, לפחות שכר מינימלי העולה על שכר המינימום במשק (כפי שנקבע מעת לעת ע"י הממשלה) וככל שעפ"י כל דין (כולל הסכמים קיבוציים) מחוייב לשלם שכר מינימלי אחר לשלם לכל הפחות סכום זה והמתאים לכישורים, להכשרה ולתפקיד אותו מבצע כל אחד מבעלי התפקיד.
במכרז זה ערך שעה מינימלי של מורה ומטפל פרא-רפואי 65 ₪ ברוטו לעובד לא כולל סוציאליות המתחייבות עפ"י המכרז ועפ"י כל דין.
במכרז זה ערך שעה מינימלי של עובד סיוע חינוכי 30 ₪ ברוטו לעובד לא כולל סוציאליות המתחייבות עפ"י המכרז ועפ"י כל דין.

התשלום לעובד יהיה עבור שעה שלמה (60 דקות) גם אם השיעור אורך בפועל 45 דקות.
·  לבצע לעובדיו ביטוח פנסיוני, החל מיום עבודתם הראשון, בקרן פנסיה, קופת גמל או ביטוח מנהלים (או שילוב ביניהם) בגוף פיננסי שיבחר ע"י העובד, כאשר הקבלן מתחייב להפריש את הסכומים הבאים בגין ביטוח הפנסיוני של העובד - לפחות 6% מהשכר בפועל בגין תגמולים והעובד יפריש על חשבונו 5.5% בגין תגמולים, הקבלן גם יפריש 8.333% בגין פיצויים. 
לעניין הפיצויים מובהר בזאת כי הקבלן יפריש סכום זה לסוג הביטוח הפנסיוני שבחר העובד (דהיינו לא לקרן פיצויים מרכזית) וכן הקבלן יתחייב מראש, ואף יציין בהסכמי העסקה עם עובדיו כי הוא מתחייב מראש להשאיר סכום זה בביטוח הפנסיוני בו בחר העובד בכל מקרה (דהיינו גם אם העובד לא פוטר או עבד פחות משנה או מכל סיבה אחרת. הסכום שהופרש בגין פיצויים ישאר בקופת העובד). 
הפרשות אלו תבוצענה ע"י הקבלן בגין כל העובדים במסגרת השירותים הניתנים למשרד עקב זכייתו של הקבלן במכרז, בכל היקף העסקה שהוא ע"י הקבלן ועל פי החלק היחסי. 
מובהר בזאת כי הפרשה זו הינה חובה וכי ככל שיוכח כי עובד מעובדי הקבלן אינו מעונין בהפרשה זו, יחויב הקבלן להשיב למשרד החינוך מידי חודש את הסכומים אשר נחסכו כתוצאה מכך שאותו עובד לא בוטח בביטוח פנסיוני.
· לשלם לעובדיו בתום שנת עבודה אחת דמי הבראה עפ"י ההסכם הקיבוצי אשר הוחל בצו הרחבה על כלל העובדים במשק.
· להעניק לעובדיו חופשות וימי מחלה כפי שנקבע בכל דין.
· לשלם לעובדיו קצובת נסיעה כפי שנקבע בהסכם הקיבוצי אשר הוחל בצו הרחבה על כלל העובדים במשק.
· במידה שהוא מעסיק עובד כלשהו מעובדיו בשעות עבודה נוספות – לפעול עפ"י חוק שעות עבודה ומנוחה, לרבות לענין תשלום השכר הנדרש בגין שעות אלו. מובהר בזה כי לענין זה על הקבלן לקחת בחשבון את היקף העסקת עובדיו, בכל יום ויום, בכל הפרוייקטים שבו הוא מעסיק אותם, כך שיעמוד בתנאי החוק. 
5.8 מובהר בזה כי ככל שנקבע שכר מינימלי לשעת עבודה שעל הקבלן לשלם לעובדיו במכרז זה (בין אם מדובר בשכר מינימלי עפ"י דין ובין אם עפ"י הוראה מיוחדת מעבר לשכר המינימלי שנקבע בדין), הרי שחל איסור על הקבלן לכלול בשכר המינימלי לשעה מרכיבים שונים כגון דמי הבראה, ביטוח פנסיוני, קצובת נסיעה, הפרשה לפיצויי פיטורין וכיוצ"ב.

5.9 בכל מקרה בו הקבלן מעסיק עובד פחות מ- 75 ימים בשנה, עליו לשלם לעובד 4% משכרו כדמי חופשה, במקום ימי החופשה המגיעים לו. זאת בהתאם להוראות סעיף 15 לחוק חופשה שנתית. התשלום לעובד יבוצע ישירות, כל עוד לא הוקמה קרן כמפורט בסעיף 15 הנ"ל.
5.10 הקבלן מתחייב לידע את כל עובדיו על מלוא זכויותיהם בעניין כאמור לעיל. לצורך כך יכין נוסח של דף מידע שלו הכולל את המידע הנדרש, ואשר ימסר ע"י הקבלן לכל עובדיו, עובר לתחילת העסקתם על ידו בפרוייקט. כן מתחייב הקבלן לצרף דף המידע לכל חוזה העסקה עם עובדיו בפרוייקט. בדף המידע אף יובהר לכל עובד כי אינו רשאי לותר על זכות מהזכויות הנ"ל.

5.11 מובהר בזה כי המשרד רשאי, בכל עת, לבדוק את המערכת התקציבית והנהלת החשבונות של הקבלן, על מנת להבטיח קיומם של כל התחייבויות הקבלן בכל הקשור למכרז זה, ובכלל זה בכל הקשור לשמירה על כללי ההעסקה כאמור לעיל. על הקבלן להעמיד לרשותו ולעיונו של המשרד ו/או כל נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו. ככל שיתגלה מהבדיקות שהקבלן לא ביצע חובה מחובותיו כאמור לעיל, לרבות לענין המבנה לשמירת נתונים, המשרד יהא רשאי להפסיק עימו את ההתקשרות ו/או לחייבו בתשלום פיצוי מוסכם בהיקף שלא יפחת מעלות המרכיב לגביו חרג לאורך כל תקופת החריגה ועד לסכום המגיע לפי 5 מהסכום. מובן כי אין באמור לעיל כדי לפגוע בכל זכות העומדת למשרד עפ"י כל דין ו/או עפ"י המכרז וההסכם.
5.12 כח האדם לביצוע הפרוייקט

על המציע לדעת כי במידה שהצעתו היא הזוכה במכרז, יידרש להעביר למשרד ביחס לכל עובדיו בפרוייקט אשר קיימת אפשרות שיידרשו לעבוד עם ילדים או לשהות במוסדות חינוך, אישור משטרה כי אין כל מניעה להעסקתם במסגרת מכרז זה, בהתאם להוראות החוק "למניעת העסקה של עברייני מין במוסד המכוון למתן שירות לקטינים, התשס"א-2001" – ראה טופס 3 של תקנות "מניעת העסקת עברייני מין במוסד המכוון למתן שרות לקטינים (אישור משטרה) תשס"ג –2003".

על הקבלן המפעיל להגיש את הבקשה למשטרה על גבי טופס 3 המצורף לתקנה.
בנספח 3 מובא נוסח התקנה והטפסים הנדרשים.

5.12.1 מנהל הפרוייקט

מנהל הפרויקט יהיה אחראי לכל המהלך הלוגיסטי, המקצועי והפדגוגי הכרוך בביצוע מכרז זה ויופעל בהתאם להסכם ההתקשרות עם המשרד, לרבות מעקב בזמן אמיתי על ביצוע השירות. 

מנהל הפרוייקט יהיה לפחות בעל תואר אקדמי בחינוך או במינהל חינוך וניסיון של לפחות 5 שנים ב- 8 שנים האחרונות בניהול בית ספר או בתפקיד פיקוח על בתי ספר. 

תינתן עדיפות למנהל מוסד חינוכי של החינוך המיוחד.

5.12.2 בעלי תפקידים נוספים הנדרשים במסגרת מכרז זה
1. מורים

המורים יהיו אחראים להפעלת התוכנית הלימודית שנקבעה בתיאום עם בית הספר של התלמיד וידריכו את העובדים שאינם מורים.
כל המורים שיבצעו את ההוראה יהיו אקדמאים בעלי תעודת הוראה או רשיון הוראה ובעלי ניסיון של לפחות 3 שנים ב- 7 שנים האחרונות בהוראה בבתי ספר ובהתאם לשלבי החינוך השונים, סוגי הפיקוח השונים ובמגזרים השונים.

2. מורים ללמידה מרחוק
על הקבלן לשלב בתוכנית מורים לביצוע למידה מרחוק באמצעות רשת האינטרנט.

מורים אלו יהיו בעלי ניסיון של לפחות 3 שנים ב- 7 שנים האחרונות בביצוע למידה מרחוק עבור תלמידים ובהתאם לשלבי החינוך השונים, סוגי הפיקוח השונים ובמגזרים השונים.

3. עובדים לביצוע סיוע חינוכי
עובד הסיוע החינוכי יהיה לפחות סטודנט הלומד במוסדות להשכלה גבוהה המוכרים ע"י המל"ג.
4. עובדים לביצוע טיפול פרא-רפואי

המטפלים בתחום: ריפוי בעסוק, הפרעות בתקשורת ופיזיותרפיה יהיו בעלי תואר ראשון בתחומי הטיפול הללו ורישיון מקצועי ממשרד הבריאות.
המטפלים בתחום אומנויות יהיו בעלי תואר ראשון ותעודת מטפל באומניות או תואר שני בטיפול באומנויות. 
כל סוגי המטפלים יהיו בעלי ניסיון של לפחות 3 שנים ב- 7 שנים האחרונות כאשר תינתן עדיפות לבעלי ניסיון בטיפול בילדים מהחינוך המיוחד או בעלי מוגבלויות.
5.12.3 עובדי מינהל

הקבלן יפעיל, לצרכיו הוא, על חשבונו, עובדי מינהלה, לוגיסטיקה, מזכירות קליטת נתונים, עיבוד נתונים על מנת לספק בשלמות את התפוקות הנדרשות במכרז, בלוחות הזמנים הנדרשים.
5.12.4 ממונה אבטחת מידע

על הקבלן להעסיק ממונה אבטחת מידע שיהיה אחראי על יישום ומעקב אחר כל ההוראות כפי שפורטו בפרק אבטחת מידע במכרז זה.

הממונה יהיה בעל ניסיון של 3 שנים לפחות בתחום אבטחת מידע.

5.13 משרדים/אתרי עבודה
על הקבלן להקצות על חשבונו אתר עבודה פעיל לצורך ביצוע הפעילות במסגרת פרוייקט זה.

אתר העבודה הנ"ל יכלול את כל הכלים והאמצעים הנדרשים לצורך ביצוע מלא ושלם של הפעילות.

5.14 תשתית ממוחשבת

הקבלן נדרש להפעיל מערכת ממוחשבת פנימית לצורך ניהול ותפעול הפרוייקט, המאפשרת הפקת נתונים והעברתם למערכות המשרד בפעילויות הבאות:
1. ניהול מאגר המידע על נושאי הפעילות במכרז.
2. מעקב אחר ביצוע תוכניות הפעילות.
3. הפקת דוחות ביצוע (דו"ח סיכום שנתי, דו"ח חודשי וכו') וכל דו"ח שיידרש ע"י המשרד ברמות של דו"ח תקופתי, דו"ח אירועים מיוחדים.
4. חובה על הקבלן להעביר העתק של היישום הממוחשב מיד לאחר הפעלתו וכן להעביר עותק מעודכן בכל עת בו הקבלן מבצע שינוי כלשהו.
בנוסף, יעביר הקבלן למשרד את כל המידע שנצבר במערכות שלו בכל הנוגע לפרוייקט זה וזאת בכל עת שיידרש לכך ע"י המשרד.
5.15 כל הוצאות השכירות, הציוד, התפעול וכל הוצאה אחרת הקשורה במתן השרות יהיו ע"ח הקבלן.
6. פיצוי מוסכם
6.1 מבלי לגרוע מהאמור במכרז, בכל מקרה בו לא יבצע הקבלן את הפעילות כנדרש ובאיכות הנדרשת או יפר הקבלן את הוראות מסמכי המכרז, עפ"י המפורט להלן המשרד רשאי לדרוש את הפיצוי המוסכם והקבלן יהיה מחויב בתשלום פיצוי מוסכם.
6.2 האירועים לגביהם תישקל הטלת פיצוי מוסכם:
	אירוע
	פיצוי מוסכם

	1. 
	 אי הגעה לילד החולה תוך 96 שעות לאחר הודעה מבי"ס מסיבות התלויות בקבלן
	500 ₪ לכל יום איחור

	2. 
	אי איוש משרות הוראה משרות סיוע ומשרות טיפול פרא-רפואי בהתאם להוראות המכרז
	500 ₪ 
לכל יום איחור

	3. 
	אי הגשת דוחות כאמור במכרז
	500 ₪ לכל דוח חודשי שהוגש באיחור

	4. 
	אי הכנת חומרי למידה נדרשים לתלמיד חולה
	500 ₪ למקרה


6.3 המשרד יהא זכאי לנכות את סכום הפיצויים המוסכמים הנקובים מכל תשלום שיגיע לקבלן או לגבותם בכל דרך חוקית אחרת. 

6.4 תשלום הפיצויים או ניכויים מסכומים המגיעים לקבלן לא ישחררו את הקבלן מהתחייבויותיו על פי מסמכי המכרז. 

6.5 הקבלן אינו רשאי לגרוע סכום הפיצוי המוסכם משכר עובדיו.

6.6 אין האמור בא לפגוע בכל זכות אחרת שהמשרד זכאי לה לפי מכרז זה ועל פי כל דין. 

7. חפיפה
הקבלן החדש שיבחר במסגרת מכרז זה יפעיל את כל הנדרש במקום הקבלן הנוכחי (אלא אם הקבלן הנוכחי יזכה במכרז).

לצורך כך, יפעל הקבלן החדש לקבלה מסודרת ומאורגנת של כל המידע, האמצעים, הנהלים, התוכנות והתוכניות מהקבלן הנוכחי.

על הקבלן החדש להתארגן ולארגן את כח האדם המקצועי כנדרש כאשר כל עובד יפעל מול העובד הקיים של הקבלן הנוכחי במשך שבועיים ימים.

על הקבלן שיבחר להתארגן כך שבמועד חתימת החוזה הוא יפעיל בלעדית את התוכנית כולה.

הקבלן המוסר יקבל תמורה רק עבור תפוקות שבוצעו במהלך החפיפה, עפ"י כללי החוזה על פיו הוא קשור עם המשרד.

הקבלן המוסר לא יקבל תמורה מיוחדת עבור ביצוע החפיפה.

הקבלן החדש (המקבל) לא יקבל תמורה כלשהי בגין החפיפה.

נוהל חפיפה זה מחייב את הזוכה במכרז זה גם במעבר לזוכה אחר בתום תקופת ההתקשרות.

החפיפה כוללת, בין היתר, את הנושאים הבאים: 
(1) מסירה מאורגנת של התוכנה, כולל ספרי תיעוד, מדריכים למשתמש לתוכנה הבסיסית ולכל השינויים שהמוסר ביצע במהלך ההתקשרות איתו. 

(2) מסירה מאורגנת ומסודרת של כל מאגרי המידע שנמסרו למוסר ביום תחילת פעילותו וכל השינויים והתוספות שחלו בהם (מידע ממוחשב, תיקים, חוזרים וכו').
(3) מסירה מאורגנת של כל מידע הדרוש למקבל לצורך תפעול מיידי ושלם של הפרוייקט. 
(4) המוסר והמקבל יעבדו במשותף במשך שבועיים שלמים לצורך סגירת כל מחויבות המוסר, הדרכה צמודה של המקבל וסיוע למקבל בהפקת הדו"חות החודשיים הנובעים מחודש החפיפה. 
(5) תקופת ההתקשרות בין המשרד לקבלן החדש (המקבל) תחל במועד תחילת החפיפה.
(6) תנאי מחייב לביצוע התשלום האחרון למוסר הינו קיומה של החפיפה לשביעות רצון האגף והגשת דו"ח פעילות סופי, מבוקר ומאושר ע"י רו"ח של המוסר. 

8. זכויות יוצרים
כל זכויות היוצרים על התכניות, הספרות, התוכנות, היישומים הממוחשבים, (למעט מקרים הנכללים בסעיף 8.6 להלן) וכל חומר אחר אשר יעשה בו שימוש ו/או יפותח, ירכש או יותאם ע"י קבלן לצורך פרוייקט זה, יהיו רכושה של המדינה והקבלן מתחייב לפעול כדלקמן:

8.1 הקבלן לא יהיה רשאי להשתמש בתוכניות, תוכנות ובכל חומר שהוכן על ידו לצרכי ההסכם, לצרכיו הפנימיים או לצרכי עבודות אחרות, אלא אם כן קיבל אישור בכתב מראש מהמשרד.

8.2 הקבלן אינו רשאי לציין את זהותו על גבי דפי המידע. נושא זה כולל: סמלים של הקבלן, שמו וכל אזכור אחר המזהה אותו.

8.3 הקבלן לא יעביר את המסמכים שהכין במסגרת חובותיו עפ"י מכרז זה ו/או חלק מהם לאחר, לא יתיר רשות הדפסה ו/או הוצאה לאור ולא יפרסם את המסמכים בכל צורה שהיא.

8.4 הקבלן מצהיר כי לא הפר/יפר כל זכות יוצרים ו/או פטנט ו/או סוד מסחרי ו/או מידע כלשהו במהלך ביצוע התחייבויות עפ"י מכרז זה.

הוגשה תביעה נגד המשרד לפיה חומר מסויים כלשהו, אשר המשרד יעשה בו שימוש לפי מכרז זה, מפר זכויות יוצרים מתחייב הקבלן לשפות את המשרד עם דרישה ראשונה, בגין כל הסכומים שיחוייב לשלם בגין התביעה האמורה, וכן להחליף על חשבונו את החומר המפר בחומר אחר שאינו מפר.

8.5 במידה שהקבלן משתמש בחומרים של בעלי זכויות אחרים לצורך הפעלת המכרז ותוכניות העבודה שלו, עליו לקבל היתר לשימוש בחומרים אלו מבעלי זכויות היוצרים.

אם ההיתר כרוך בתשלום, יבצע זאת הקבלן על חשבונו.

8.6 בכל מקרה בו הקבלן מציע תכנית ייחודית מטעמו הקבלן ידאג להיות בעל זכויות היוצרים לצורך הפעלת הפרוייקט. במקרה זה זכויות היוצרים תשארנה בידי הקבלן.
במקרה והקבלן טוען לזכויות יוצרים לתכנית עליו להודיע על כך בכתב ומראש למשרד. אם התכנית מוצעת במסגרת הצעתו למכרז זה עליו להודיע על כך במסגרת מסמכי המכרז.
המשרד יהיה רשאי לדרוש הכנסת שינויים והתאמות במסגרת הפרוייקט. במקרה זה יעביר הקבלן את הזכויות על התוכנות המתאימות, לידי המשרד.
8.7 בתום ההתקשרות או מיד עם דרישה ראשונה של המשרד בכתב, יעביר הקבלן את כל התוכניות, התוכנות, יישומים ממוחשבים וכל חומר שבידו או בידי עובדיו, עובדים וכל קבלן שירותים אחר, המועסקים במסגרת הפרוייקט, לידי המשרד.

8.8 הקבלן יידרש לעגן את זכויות המדינה, משרד החינוך, בהתקשרויות החוזיות שלו עם עובדיו, כותבי התוכניות וקבלנים שיופעלו על ידו לביצוע השירותים נושא מכרז זה.
9. שמירת סודיות
9.1 הקבלן מתחייב לשמור בסוד ידיעות ומידע שיגיעו אליו עקב ביצוע מכרז זה.

במסגרת זו כלולים בין היתר: דו"חות, טפסים, מדיה מגנטית או כל מידע לגבי מערכות המידע ומרשם של מערכת החינוך, מועדי ביקורת ותוצאותיה וכל מידע אחר שהגיע אליו במסגרת ביצוע השרותים עפ"י המכרז. 
9.2 הקבלן מתחייב לשמור בסוד ידיעות שתגענה אליו עקב ביצוע מכרז זה וללא הרשאה מהמזמין, לא ימסור הקבלן ידיעה כאמור לאדם שלא יהיה מוסמך לקבלה. לעניין זה, יחולו על הקבלן הוראות סעיפים 118 ו- 119 לחוק העונשין תשל"ז 1977. הקבלן מתחייב להחתים את כל עובדיו והמועסקים על ידיו לצרכי מכרז זה על התחייבות לשמירת סודיות.

9.3 הקבלן ימנע גישה למערכות המחשב שברשותו, או המשרתות אותו לצורך מכרז זה, ממי שאינו שותף למכרז או ממי שאינו מוסמך לעיין בחומר או במידע המאוחסן במחשב, או ממי שלא חתם על התחייבות לשמירת סודיות. 

9.4 הקבלן יעסיק רק עובדים העונים על ההנחיות לשמירת סודיות שיוגדרו ע"י המשרד. 

9.5 הקבלן לא ימסור ידיעה או מידע לאדם שלא יהיה מוסמך לקבלה ללא הרשאה מהמשרד. 

9.6 הקבלן יחתום על הצהרה למחויבות שמירת סודיות וכן יחתים את כל עובדיו והמועסקים על ידו לצורך מכרז זה, על התחייבות לשמור סודיות.
9.7 הקבלן יחזיר למשרד כל חומר שימסר לו בהקשר לפעילות זו בכל עת שידרש לכך.

9.8 על פי דרישת המזמין יציג הקבלן למשרד אמצעי האבטחה שנקט לאבטחת הנתונים ו/או המידע המצויים ברשותו במסגרת מכרז זה. הקבלן ידאג למנוע גישה למערכות המחשב שלו, או המשרתות אותו לצרכי פרוייקט זה, ממי שאינו שותף לפרוייקט, לא מוסמך לעיין בחומר או במידע המאוחסן במחשב, או שלא חתם על התחייבות לשמירת סודיות ואבטחת מידע.

10. הדרישות לאבטחת מידע
10.1 אופי הפעילות משרד החינוך מחייב דגש מיוחד בנושא אבטחת המידע.
10.2 משרד החינוך רואה חשיבות רבה במימוש שיטתי ויעיל של היבטי אבטחת המידע במערכות השונות, ובכלל זה היבטים הקשורים הגנה על מידע ולחוק הגנת הפרטיות התשמ"א-1981.
10.3 המידע אשר נאגר במערכות הספק וכן מידע אליו הוא נחשף מוגדר כמידע אשר חלה עליו רמת אבטחה גבוהה כפי שמוגדר ב"תקנות הגנת הפרטיות התשנ"ב תוספת שנייה".
10.4 במסגרת הפעילות הקבלן נחשף לנתונים רבים המשמשים את הקבלן לצורך עבודתו במכרז זה. 
10.5 הנתונים מתקבלים או מופקים ע"י הקבלן באמצעות מערכות המידע של משרד החינוך או באמצעות מערכות המידע המופעלות ע"י הקבלן במסגרת המכרז.

10.6 על הקבלן לפעול במסגרת המכרז על פי הוראות המצורפות בנספח מספר 4 ועפ"י דרישות של הרשות למשפט טכנולוגיה ומידע (רמו"ט) מס' 2/2011 – "שימוש בשירותי מיקור חוץ (outsourcing) לעיבוד מידע אישי" המופיעות באתר שכתובתו: 
http://www.justice.gov.il/NR/rdonlyres/805B34A2-6D8F-481E-A9B2-BEC934ECDA84/35860/1122011.pdf
10.7 הקבלן מתחייב מיד עם קבלת ההודעה על זכייתו במכרז / תחילת ההתקשרות במכרז, לפעול על מנת לעמוד בדרישות ולהתאים את כל המערכות והאמצעים שישמשו אותו לצורך המכרז להוראות והנחיות הנ"ל. ההיערכות תימשך לכל היותר 45 ימים כאשר בסיומה יודיע הקבלן למשרד כי סיים היערכותו כנדרש.
10.8 לצורך בקרה על יישום דרישות אבטחת המידע על הקבלן להעביר אישור של מומחה אבטחת מידע מתוך רשימת הספקים המאושרת ע"י המשרד או אישור של צוות אבטחת מידע במשרד החינוך בשלב התחלת העבודה במערכת, בשלבי שינויים מהותיים במערכת ובשלב הארכת התקשרות.
10.9 עמידת הקבלן בכל הדרישות וההנחיות לשביעות רצון תאפשר את תחילת ביצוע הפעילות במכרז. כל עיכוב שנוצר כתוצאה מאי מוכנות הקבלן או אי עמידה בדרישות וההנחיות, המשרד ישקול את ביטול ההתקשרות עם הקבלן וכן כל תרופה העומדת למשרד עפ"י כל דין ועפ"י המכרז.
10.10 חל איסור מוחלט על הקבלן לאסוף מידע בדרכים בלתי חוקיות או לעשות שימוש במאגר מידע בלתי חוקיים.
10.11 על הקבלן חל איסור להעביר לצד ג' כלשהו מידע שיקבל במסגרת ההתקשרות במכרז זה או לעשות כל שימוש במידע שאליו נחשף אגב ביצוע מכרז זה, לכל מטרה אחרת שאינה קשורה באופן ישיר לביצוע התחייבויותיו במסגרת ביצוע מכרז זה.
10.12 במהלך ביצוע הפעילות במכרז הקבלן מתחייב לדאוג לאבטחת כל החומר שיגיע אליו במסגרת ביצוע פרויקט זה ולהציג למשרד, על פי דרישתו או דרישת מי מטעמו של המשרד, את אמצעי אבטחת החומר.

10.13 הקבלן יתחייב למנוע גישה למערכות המחשוב (בין אם של המשרד, בין אם של הקבלן או של כל גורם אחר), בהן נשמר מידע הקשור למתן השירותים על פי מכרז זה, ממי שאינו שותף לפעילות.
10.14 על הקבלן להגיש למשרד דיווחים שוטפים בכל הנוגע לאופן ניהול מאגרי המידע ועיבוד המידע במתכונת שתיקבע ע"י המשרד.
10.15 הקבלן נדרש לדווח באופן מידי למשרד בתוך 8 שעות ממועד האירוע על כל תקלה בנושא אבטחת המידע לרבות, דליפת מידע או שימוש חורג מההרשאה שניתנה. במקרה זה, על הקבלן לפעול למניעת דליפת המידע וכל נזק כתוצאה מהתקלה.
10.16 המשרד רשאי, בכל עת, לבדוק את מערכות המידע של הקבלן. על הקבלן להעמיד לרשותו ולעיונו של המשרד ו/או נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו.

10.17 בלי לגרוע מכל האמור, רשאים נציגיו המוסמכים של המשרד, לבקר באתרי מתן השירותים ולהתרשם מהם ולהעביר את הערותיהם לנציגיו המוסמכים לעניין מכרז זה של הקבלן, לדרוש הפסקת עבודתו של כל עובד בפעילות הקשורה למכרז. 
10.18 פיקוח מטעם המשרד לא משחרר את הקבלן מהתחייבויותיו ואחריותו כלפי המשרד למילוי כל ההנחיות וההוראות בנושא אבטחת המידע שפורטו לעיל ולתנאי מכרז זה. 
10.19 הקבלן יתחייב לעמוד בדרישות אבטחת המידע שפורטו לעיל ובדרישות לשמירת סודיות המפורטות במכרז זה על נספחיו ובדרישות כפי שיוצגו לו מזמן לזמן על ידי המשרד ו/או מי מטעמו, לעמוד בנהלי המשרד בנוגע לאבטחת מידע ושמירה על מידע מוגן, ובכל הוראה רלוונטית אחרת לרבות הוראות חוק, תקנות, צו, הנחיות הרשות למשפט טכנולוגיה ומידע, והנחיות רשם מאגרי המידע.
10.20 בתום ההתקשרות על הקבלן להעביר למשרד את כל המידע שהצטבר במהלך ביצוע הפעילות במכרז זה כל זאת בהתאם להוראות וההנחיות הנ"ל.
11. אחריות משפטית
11.1 הקבלן יהיה אחראי באחריות מלאה ומוחלטת על פי כל דין לכל נזק ובגין כל פיצוי ותביעה כספית, אשר יגרמו ע"י עובדיו ו/או שלוחיו במסגרת מתן השירותים על ידו. 

11.2 הקבלן פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו בפרוייקט. הקבלן מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

11.3 הקבלן מתחייב לשלם כל סכום כסף או פיצוי, המגיעים על פי פסק דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרוייקט. 
11.4 אם אי פעם יקבע כדין מסיבה כלשהי כי העסקת הגוף או מי מעובדיו דינה כהעסקת עובד ע"י המדינה: 
11.4.1 התמורה האמורה לעיל יראו ככוללת את כל הסכומים המגיעים או העשויים להגיע לגוף ו/או לעובדיו לרבות כל תיגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 
הגוף יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.

11.4.2 בהסתמך על סעיף 28 לחוק פיצוי פיטורין, תשכ"ג – 1963, יראו ככלולים בתשלומים הניתנים לגוף לפי חוזה זה גם כל פיצויי הפיטורין גם חתימת הגוף על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.
11.4.3 יחושב שכרו של גוף או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.
11.5 ידוע לקבלן כי עליו לבטח את עצמו ואת עובדיו בביטוח לאומי לבדו ועל חשבונו.
11.6 הקבלן יבטח את אחריותו במסגרת צד ג' כלפי כל עובדיו וכל צד ג' אחר, אשר יכסה כל אירוע וכל נזק הנגרם במהלך שהותו ופעילותו בפעילויות השונות שבמסגרת מכרז זה.

11.7 הקבלן מקבל על עצמו את האחריות לכל נזק או אובדן שיגרמו לגופו ו/או לרכושו של כל אדם אחר, לרבות לעובדי הקבלן והמועסקים על ידו בביצוע חוזה זה, עקב מעשה או מחדל של הקבלן, עובדיו, שליחיו או כל מי שבא מכוחו ו/או מטעמו תוך כדי ביצוע חוזה זה.

חויבה המדינה לשלם סכום כלשהו בגין מעשה או מחדל שהקבלן אחראי להם על פי כל דין או על פי חוזה זה ישפה הקבלן את המדינה באופן מיידי בגין כל סכום שחויבה לשלם.

12. ביטוח, שיפוי ופיצוי

הקבלן מתחייב לבצע ולקיים את הביטוחים המפורטים בזה, לטובתו ולטובת מדינת ישראל – משרד החינוך, ולהציגם למשרד החינוך, כאשר הם כוללים את כל הכיסויים והתנאים הנדרשים וגבולות האחריות לא יפחתו מהמצוין להלן:-

12.1 ביטוח חבות המעבידים

12.1.1 הקבלן יבטח את אחריותו החוקית כלפי עובדיו בביטוח חבות מעבידים בכל תחומי מדינת ישראל והשטחים המוחזקים. 

12.1.2 גבול האחריות לא יפחת מסך 5,000,000 דולר ארה"ב לעובד, למקרה ולתקופת הביטוח (שנה). 

12.1.3 הביטוח יורחב לכסות את חבותו של המבוטח כלפי קבלנים, קבלני משנה ועובדיהם היה ויחשב כמעבידם. 
12.1.4 הביטוח יורחב לשפות את מדינת ישראל – משרד החינוך, היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי ומועסקי הקבלן.

12.2 ביטוח אחריות כלפי צד שלישי

12.2.1 הקבלן יבטח את אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש בכל תחומי מדינת ישראל והשטחים המוחזקים.

12.2.2 גבולות האחריות לא יפחתו מסך – 2,500,000 דולר ארה"ב למקרה ולתקופת ביטוח (שנה).

12.2.3 הביטוח מורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם.

12.2.4 מורים, מדריכים, עובדי הסיוע החינוכי והעובדים הפרא-רפואיים שאינם מכוסים במסגרת ביטוח חבות מעבידים של הקבלן ייחשבו צד שלישי. 

12.2.5 בפוליסה ייכלל סעיף אחריות צולבת (CROSS LIABILITY). 
12.2.6 הביטוח יורחב לשפות את מדינת ישראל – משרד החינוך, ככל שייחשבו אחראים למעשי ו/או מחדלי הקבלן וכל הפועלים מטעמו. 

12.3 ביטוח אחריות מקצועית

12.3.1 הקבלן יבטח את אחריותו בגין פעילותו במסגרת אספקת טיפול פרא-רפואי לילדים חולים בביתם /או במרכזי טיפול של משרד הבריאות בפריסה ארצית לרבות טיפולי פיזיותרפיה וריפוי בעיסוק, בביטוח אחריות מקצועית בכל תחומי מדינת ישראל והשטחים המוחזקים. 
12.3.2 הפוליסה תכסה כל נזק מהפרת חובה מקצועית של הקבלן, עובדיו ובגין כל הפועלים מטעמו ואשר אירע כתוצאה ממעשה, רשלנות, לרבות מחדל, טעות או השמטה, מצג בלתי נכון, הצהרה רשלנית שנעשו בתום לב, בקשר לאספקת טיפול פרא-רפואי לילדים חולים בביתם /או במרכזי טיפול של משרד הבריאות בפריסה ארצית לרבות טיפולי פיזיותרפיה וריפוי בעיסוק, בהתאם למכרז וחוזה עם מדינת ישראל – משרד החינוך; 

12.3.3 גבול האחריות למקרה ולתקופת הביטוח (שנה) לא יפחת מ 250,000 דולר ארה"ב. 

12.3.4 הכיסוי על פי הפוליסה יורחב לכלול את ההרחבות הבאות:-

1. מרמה ואי יושר של עובדים;

2. אובדן מסמכים, לרבות אובדן השימוש ו/או העיכוב עקב מקרה ביטוח;

3. אחריות צולבת (cross liability) אולם הפוליסה לא תכסה תביעות הקבלן כנגד מדינת ישראל; 

4. הארכת תקופת הגילוי והדיווח לפחות 6 חודשים.

12.3.5 הביטוח יורחב לשפות את מדינת ישראל – משרד החינוך ככל שיחשבו אחראים למעשי ו/או מחדלי הקבלן וכל הפועלים מטעמו.

12.4 ביטוח רכוש

הקבלן יבטח את המחשבים, הציוד ההקפי, התוכנות, חומרי הלמידה והעזרים המושאלים ו/או המסופקים על ידו במסגרת השירותים לילדים בביטוח אש מורחב או כל הסיכונים על בסיס ערך כינון כולל נזקי טבע, פריצה, גניבה ושוד. 

12.5 כללי

12.5.1 בכל פוליסות הביטוח הנ"ל יכללו התנאים הבאים:-

1. לשם המבוטח יתווספו כמבוטחים נוספים מדינת ישראל – משרד החינוך בכפוף להרחבי השיפוי כפורט לעיל.

2. בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא, אם ניתנה על כך הודעה מוקדמת של 60 יום לפחות במכתב רשום לחשב משרד החינוך בירושלים.

3. המבטח מוותר על כל זכות שיבוב/תחלוף, תביעה, השתתפות או חזרה כלפי מדינת ישראל - משרד החינוך ועובדיהם, וכן כלפי המורים, המדריכים, עובדי הסיוע החינוכי והעובדים הפרא-רפואיים ובלבד שהוויתור לא יחול לטובת אדם שגרם לנזק מתוך כוונת זדון. 
4. הקבלן אחראי בלעדית כלפי המבטח לתשלום הפרמיות עבור הפוליסות ולמילוי כל החובות המוטלות על המבוטח על פי תנאי הפוליסות.

5. ההשתתפויות העצמיות הנקובות בכל פוליסה ופוליסה תחולנה בלעדית על הקבלן.

6. כל סעיף בפוליסות הביטוח המפקיע או מקטין בדרך כלשהי את אחריות המבטח כאשר קיים ביטוח אחר, לא יופעל כלפי מדינת ישראל, והביטוח הוא בחזקת ביטוח ראשוני המזכה במלוא הזכויות על פי פוליסות הביטוח.

12.5.2 העתקי פוליסות הביטוח מאושרות ע"י המבטח או אישור קיום ביטוח בחתימתו של המבטח על ביצוע הביטוחים כאמור לעיל, יומצאו על ידי הקבלן למשרד החינוך עד למועד חתימת ההסכם. 

12.5.3 הקבלן מתחייב כי בכל תקופת ההתקשרות החוזית עם מדינת ישראל – משרד החינוך, וכל עוד אחריותו קיימת להחזיק בתוקף את פוליסות הביטוח. הקבלן מתחייב כי פוליסות הביטוח תחודשנה על ידו מדי שנה בשנה, כל עוד החוזה עם מדינת ישראל- משרד החינוך בתוקף. הקבלן מתחייב להציג את העתקי הפוליסות המחודשות מאושרות וחתומות ע"י המבטח או אישור קיום ביטוחים חתום על ידי המבטח על חידושן למשרד החינוך, לכל המאוחר שבועיים לפני סיום תקופת הביטוח. 
12.5.4 אין בכל האמור בסעיפי הביטוח כדי לפטור את הקבלן מכל חובה החלה עליו על פי דין ועל פי חוזה זה, ואין לפרש את האמור כוויתור של מדינת ישראל על כל זכות או סעד המוקנים לה על פי דין ועל פי חוזה זה.

13. תנאי תשלום
13.1 התשלום בגין פעולות המתבצעות במסגרת מכרז זה ישולם על פי הגשת חשבונית בצירוף דו"ח ביצוע חודשי ומסמכים נדרשים בהתאם למחירים שייקבעו במסגרת החוזית עפ"י יחידות התפוקה המפורטות בסעיף 14.1 שלהלן.

מתכונת הדיווח תקבע בתיאום עם המשרד ותאושר על ידו.

תשלום המע"מ לקבלן, המחוייב במע"מ, יהיה עפ"י אחוז המע"מ, התקף במועד התשלום.

13.2 אגף הכספים במשרד ישלם לקבלן עפ"י הוראת התכ"ם 1.4.3 (בתוקף מיום 1 באוגוסט 2008) המצורפת בנספח 1 למכרז, מותנה באישור מטעם המזמין שהשירות המפורט אכן בוצע (האישור יצויין בטופס מלווה מיוחד הנותן ביטוי גם לעניין הפיצוי המוסכם). 
13.3 כדי למנוע עיכובים בתשלום, ידאג הקבלן שהחשבונית המוגשת על ידו תהיה כתובה בכתב ברור וקריא, ותכלול את כל הפריטים הנדרשים כפי שיסוכם עם המזמין.

13.4 לקבלן לא תהיינה כל דרישות או טענות למשרד בגלל עיכובים בתשלום מסיבות של חוסר פרטים בחשבונית, או פרטים לא נכונים, או חוסר במסמכים או חוסר/ליקוי בדיווח – כפי שיידרשו ע"י החשב ו/או נציגות המשרד.

13.5 הקבלן אינו רשאי להתנות תשלום כלשהו לספקיו ו/או לעובדיו או לכל גורם אחר שעליו לשלם, בקבלת תשלומים מהמשרד.
13.6 כללי הצמדה
13.6.1 על פי הנחיות החשב הכללי במשרד האוצר ב- 18 החודשים הראשונים להתקשרות לא תהיה הצמדה של המחירים שיקבעו במסגרת מכרז זה.
13.6.2 ההצמדה תחל רק בתום החודש ה- 18 להתקשרות כך שהחל מהחודש ה- 19 להתקשרות יוצמדו מחירי ההתקשרות למדד המחירים לצרכן. התחשיב לקביעת שיעור ההצמדה יתבסס על ההפרש שבין מדד הבסיס לבין המדד הקובע, כשמדד הבסיס הוא המדד הידוע של החודש ה- 18 להתקשרות (קרי, המדד המתפרסם ב- 15 לחודש ה- 19 להתקשרות), והמדד הקובע –המדד הידוע במועד הגשת החשבון.

13.6.3 למרות האמור לעיל, אם במהלך 18 החודשים הראשונים של ההתקשרות יחול שינוי במדד הרלוונטי ושיעורו יעלה לכדי 4% ומעלה מהמועד האחרון להגשת ההצעות, כפי שנקבע במכרז, תעשה התאמה לשינויים כדלהלן: שיעור ההתאמה יתבסס על השוואה בין מדד, שהיה ידוע ממועד שבו עבר המדד את 4% לבין המדד הקובע במועד/י הגשת החשבון/ות. הצמדה זו תימשך למשך יתרת תקופת ההתקשרות כשמדד הבסיס הינו המדד הראשון שבו עבר המדד את 4% כאמור.
13.7 למשרד תהיה זכות עכבון לגבי תשלומים לקבלן בגין חוב שהקבלן חב לו.
13.8 לקבלן לא תהיה זכות עכבון בגין חוב שהמשרד חב לו.

13.9 אין להתחיל לבצע את השירות האמור במכרז זה לפני שייחתם הסכם בין המשרד לבין הקבלן הזוכה כדין.

14. מבנה ותכולת ההצעה
ההצעה תוגש על גבי חוברת ההצעה המצורפת בנספח 5.





בחוברת ההצעה מצורפים טפסים שונים ודרישות למסמכים של המציע. חובה למלא את חוברת ההצעה בשלמותה, לצרף את כל המסמכים הנדרשים, בסדר המפורט בחוברת ההצעה ונספחיה. 

הצעה חלקית ו/או במתכונת שונה מהטבלאות המצורפות לחוברת המכרז עלולה שלא להיבדק ואף להיפסל.
ההצעות תוגשנה בשפה העברית. כמו כן כל הנספחים, מכתבי המלצה, אישורים, תעודות וכל פרט הנדרש במכרז יוצג אך ורק בשפה העברית.
המחירים המוצעים יהיו בש"ח ולא יכללו מע"מ. 

על המציע לקחת בחשבון כי הבסיס להשוואת הצעות המחיר בין המציעים השונים יכלול מע"מ. 

במידה שלאחר המועד האחרון להגשת ההצעות אחוז המע"מ ישתנה, השוואת ההצעות תתבצע על בסיס המחירים שהוגשו בהצעה. 

תשלום המע"מ לקבלן, המחוייב במע"מ, יהיה עפ"י אחוז המע"מ, התקף במועד התשלום.

14.1 הצעת המחיר
14.1.1 מחיר לשעת הוראה אחת שבוצעה בפועל
14.1.2 מחיר לשעת הוראה בלמידה מרחוק אחת שבוצעה בפועל
14.1.3 מחיר לשעת סיוע חינוכי אחת שבוצעה בפועל
14.1.4 מחיר לשעת טיפול פרא-רפואי אחת שבוצעה בפועל
על המציע לפרט את התחשיב על פיו הגיע להצעת המחיר בכל סעיף וסעיף בחלוקה להוצאות קבועות והוצאות משתנות.

הפירוט יוכן על גבי דפי העזר המצורפים בחוברת ההצעה מיד לאחר הצעת המחיר.

אם וככל שהמחיר המוצע על ידו יהיה נמוך הוא לא יחשב כבלתי סביר ובתנאי שהמציע יראה כי המחיר הנמוך נובע מהשתתפותו בחלק מהעלויות האפקטיביות.

במקרה שהמציע מצהיר על מקורות הכנסה מיוחדים אשר ישותפו בהצעת המחיר, עליו לפרט זאת בדפי העזר ולהראות כיצד הגיע להצעת המחיר הסופית.

כמו כן עליו לקחת בחשבון כי לא ניתן לשנות את הצעת המחיר במהלך תקופת ההתקשרות (וזאת גם אם מקורות ההכנסה המיוחדים ייפסקו).

על המציע לכלול בהצעת המחיר את כל הוצאותיו לצורך ביצוע מלא ושלם של כל הפעילות במסגרת מכרז זה. הוצאות אלה כוללות עלות הכשרה של בעלי התפקידים, תשלום וניהול שכרם, הוצאות נסיעתם, הוצאות בגין חופשה, מחלה, עלות שכירה ואחזקה של האתרים והמשרדים ומקומות האחסון הנדרשים לצורך ביצוע מכרז זה.

המשרד לא יכסה שום הוצאה הכרוכה במסגרת מכרז זה, שלא במסגרת הסכום המוצע.

14.2 ניסיון הגוף המציע ורשימת עבודות דומות

המציע יפרט את ניסיונו בביצוע הפעילות הנדרשת בסעיפים 2.4.5-2.4.6, תוך ציון ההיקף הכמותי.
כמו כן על המציע לפרט שמות של מקבלי שירות חיצוניים (שאינם עובדי המציע ו/או חברות בנות ו/או חברות קשורות וכו') ומספרי הטלפון הקווי והסלולרי שלהם. 

לתשומת לב המציע, יש לרשום פרטי איש קשר עדכניים, מלאים ונכונים ולוודא מראש כי מדובר באנשי קשר זמינים.

המשרד יכול לפנות אל הלקוחות שברשימת הלקוחות שהוצגו בהצעתו על מנת לברר פרטים ורמת שביעות רצון של הלקוח.
המשרד רשאי לפנות גם ללקוחות שאינם ברשימת הלקוחות ולבעלי מידע רלוונטיים על בסיס מידע הקיים במשרד או העולה מתוך ההצעה או מבדיקתה ואף להסתמך על מידע הקיים אצלו שלא מלקוחות חיצוניים.
אם ההצעה היא מטעם מציע שזכה בעבר במכרז של המשרד, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
14.3 נתונים כלליים של המציע

על המציע לפרט את בעלי התפקידים המיועדים לביצוע הפעילות במסגרת המכרז:

14.3.1 נתוני מנהל הפרוייקט
יש לצרף להצעת המכרז קורות חיים מפורטים של מנהל הפרוייקט, תעודות ואישורי הכשרה אקדמאית ומקצועית, רשימת עבודות רלוונטיות שבוצעו על ידו, שמות של מקבלי שירות חיצוניים (שאינם עובדי המציע ו/או חברות בנות ו/או חברות קשורות וכו') ומספרי הטלפון הקווי והסלולרי שלהם.
לתשומת לב המציע, יש לרשום פרטי איש קשר עדכניים, מלאים ונכונים ולוודא מראש כי מדובר באנשי קשר זמינים.

14.3.2 נתוני הצוות של המציע המתוכנן לפעול ולסייע למכרז זה, הכולל את התחומים הבאים: ניהול, כספים, מינהל.
המציע יפרט את הרכב הצוות הקבוע לכל נושא, כישוריהם וניסיונם הרלוונטי.

ככל שלא תינתנה חוות דעת ע"י גורם חיצוני כאמור (ובכלל זה מקרים בהם איש הקשר מטעם הלקוח מסרב לתת חוות דעת או סירב שחוות הדעת שלו תוצג), יחשב הדבר כאילו לא נמסרו שמות של לקוחות לצורך קבלת חוות דעת וינתן ציון של אפס בסעיף חוות הדעת.

14.4 מחזור כספי שנתי
14.5 יש לענות על כל הסעיפים המפורטים בטופס ההצעה ואין להשאיר סעיפים ללא מענה.

14.6 ההצעה תוגש בשני עותקים זהים (מקור+העתק), כרוכים בהדבקה או בספירלה או בכל דרך שתמנע את פירוק החוברת. ההצעה תוגש במעטפה סגורה, תוך ציון: שם המכרז, מס' המכרז, וככל הניתן ללא סימן מזהה של המציע על גבי המעטפה, כל זאת כאמור בפרק "מסמכים נדרשים ותנאי מסירת ההצעה".
בנוסף, על המציע לצרף להצעתו 2 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
15. הקריטריונים לבחירת הקבלן
על המציע לקחת בחשבון כי תחילה תיבדק הצעתו מבחינת עמידתה בדרישות הסף כפי שפורטו במכרז זה.

רק לאחר שיתברר כי ההצעה עומדת בדרישות הסף היא תיבדק עפ"י הקריטריונים שלהלן.

על המציע לפרט את ההיקפים והפעילות הנדרשת בסעיפי הקריטריונים מאחר שלכל אחד מהם ינתן ציון בהתאם להיקף ולגודל.

על המציע לקחת בחשבון את הקריטריונים שינחו את המשרד בבחירת הקבלן:



15.1 סעיפי איכות – במשקל של 40%
להלן מפורטים עיקרי סעיפי האיכות לבחינת ההצעות: פירוט הקריטריונים על פיהם תיבחנה ההצעות, מצ"ב בטבלת השוואת ההצעות המצורפת בנספח 6 א' ו- ב'.

15.1.1 ניסיונו של המציע בפרוייקטים דומים, בעלי היקף ואופי דומה לנדרש, לרבות ניסיון של המשרד בעבודה עם המציע (במידה ויש נסיון).
15.1.2 חוות דעת של מקבלי שירות דומה מהמציע, (דהיינו מקבלי שירות חיצוניים שאינם מבין עובדי המציע בעבר או בהווה ו/או חברות בנות ו/או חברות קשורות וכו') כפי שבאות לידי ביטוי בפניית צוות בדיקת ההצעות ללקוחות של המציע, בעיקר מההיבט של רמה מקצועית, רמת שירות, עמידה בלוחות זמנים, גמישות לשינויים ועוד.

חוות הדעת לגבי המציע, יילקחו מתוך רשימת הלקוחות שצויינו במסגרת הניסיון. 

על המציע לקחת בחשבון כי ככלל יילקחו בחשבון הפרוייקטים שבוצעו על ידי המציע ושעומדים במלואם בדרישות המכרז בלבד.
לצורך קבלת חוות דעת המשרד יפנה, באופן אקראי, לאנשי הקשר של הלקוחות שצוינו על ידי המציע, תוך מתן עדיפות לחוות דעת של עובדי המשרד שקיבלו שירות.
ככל שלא ניתן לקחת חוות דעת כיוון ש איש הקשר מטעם הלקוח המצויין בהצעה אינו זמין, ייגרע מהציון הכולל 10% על כל חוות דעת שלא נלקחה.

למען הסר ספק, ככל שהמשרד פנה לאיש הקשר שהוצג בהצעה וצויין ע"י איש הקשר כי אינו מכיר את הפעילות או את הגוף המציע, הציון שיינתן בסעיף חוות הצעת לפרוייקט זה יהיה אפס.
כמו כן, ככל שלא תינתנה חוות דעת ע"י גורם חיצוני כאמור (ובכלל זה מקרים בהם איש הקשר מטעם הלקוח מסרב לתת חוות דעת או סירב שחוות הדעת שלו תוצג), יחשב הדבר כאילו לא נמסרו שמות של לקוחות לצורך קבלת חוות דעת וינתן ציון של אפס בסעיף זה.

אם ההצעה היא מטעם מציע שזכה בעבר במכרז של המשרד או שלמשרד היכרות אחרת עמו או מידע לגביו, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
15.1.3 ניסיון, הכשרה והמלצות של מנהל הפרוייקט המוצע.
לא תילקח חוות דעת על מנהל הפרוייקט שלא עמד בדרישות ההכשרה והניסיון.
15.1.4 הרכב כח האדם המתוכנן לשם הפעלה מלאה של הפרוייקט ומחזור כספי.
15.2 הצעת המחיר – במשקל של 60%
הצעת המחיר על כל מרכיביה.

15.3 תחילה תפתח המעטפה עליה מצויין "חוברת ההצעה " ויבדקו כל הסעיפים המתייחסים לאיכות (15.1.1-15.1.4), כפי שמפורטים בטבלת השוואת ההצעות (נספח 6 א' ו- ב') וינתנו להם ציונים מתאימים.

רק לגבי הצעות שקיבלו לפחות ציון של 70% בכל אחד מסעיפי האיכות בנספח 6 ב' (ולא בכל אחד מתתי הסעיפים המרכיבים כל סעיף איכות שבנספח 6 א') וציון איכות כולל בסעיפי האיכות של 80% ויותר בנספח 6 ב', תפתח המעטפה עליה מצויין "הצעת מחיר" והן תבחנה גם מבחינת הצעת המחיר.
הצעה שלא תעמוד בדרישות האיכות כאמור לעיל, לא תבחן מבחינת הצעת המחיר ותיפסל.
15.4 שיקלול ההצעות יחושב על בסיס של 40% מהציון המשוקלל של סעיפי האיכות ועוד 60% מהציון המשוקלל של סעיף המחיר.
15.5 אם לאחר שקלול התוצאות, קיבלו שתי הצעות או יותר תוצאה משוקללת זהה שהיא התוצאה הגבוהה ביותר, ואחת מן ההצעות היא של עסק בשליטת אישה, תיבחר ההצעה האמורה כזוכה במכרז ובלבד שצורף לה בעת הגשתה, אישור ותצהיר.

15.6 תינתן עדיפות למציעים בעלי הרכב כוח אדם עם ניסיון רב יותר בתחום הנדרש ובעלי הכשרה וכישורים גבוהים יותר.
15.7 בנספח 6 למכרז מובאת טבלת השוואת הצעות, לרבות המשקל היחסי של כל סעיף.
16. משך הבדיקה ותקפות ההצעה
המשרד לא מתחייב לסיים הליכי המכרז ולקבוע זוכה תוך תקופה מסוימת. אך, אם הליכי אישור המכרז לא יסתיימו לאחר 90 יום מהמועד האחרון להגשת ההצעות, רשאי המציע לבטל את הצעתו ולקבל הערבות חזרה. ביטל המציע את ההצעה לפני התקופה האמורה, רשאי המשרד להגיש הערבות שצירף המציע להצעתו, לגביה.

ההודעה על ביטול ההצעה תועבר למשרד בכתב, תוך ציון מועד תחולה, אל מנהלת אגף רכש מכרזים והתקשרויות ותובא לדיון ולהחלטתה של וועדת המכרזים והרכישות.

אם וככל שהליכי המכרז יתארכו מעבר לתקופה הנ"ל, וידרשו המציעים המעוניינים כי הצעותיהם תילקחנה בחשבון, להאריך את תוקף הערבות יהיה עליהם להאריך את הערבות הבנקאית לתקופה שתידרש על ידי המשרד.
17. תקופת התקשרות

17.1 תקופת ההתקשרות תחל לאחר סיום הליכי המכרז וחתימת הסכם עם הקבלן, לפי קביעת המשרד, ותסתיים בתום שנה, אלא אם כן הוחלט על תקופה קצרה יותר ע"י וועדת הרכישות.
17.2 המשרד רשאי להאריך את תקופת ההתקשרות מעבר לתקופה זו לעוד 3 שנים נוספות בהתאם לתקנות חוק חובת המכרזים, הוראות התכ"ם ובהתאם למכרז זה. ההארכה תעשה לכל שנה בנפרד.
17.3 כן מובהר בזה כי המשרד רשאי לקצר את תקופת ההתקשרות האמורה לעיל.
17.4 תוקף ההתקשרות כפוף לחוק התקציב. 
18. המשרד רשאי
18.1 לא להתחשב כלל בהצעה שהיא בלתי סבירה מבחינת המחיר לעומת מהות ההצעה, תנאיה, חוסר התייחסות מפורטת לסעיף מסעיפי המכרז, שלדעת המשרד מונע הערכת ההצעה כדבעי.
18.2 אם וככל שהמחיר המוצע על יד המציע יראה למשרד נמוך הוא לא יחשב כבלתי סביר ובתנאי שהמציע יראה ויוכיח כי המחיר הנמוך נובע מהשתתפותו בחלק מהעלויות האפקטיביות.

18.3 לבטל את המכרז.

18.4 למשרד נשמרת הזכות לפנות במהלך הבדיקה וההערכה אל הגוף המציע, בכדי לקבל הבהרות להצעתו, או בכדי להסיר אי בהירויות שעלולות להתעורר בבדיקת ההצעות או לבדוק את התאמתם, כפוף לכללי חוק חובת המכרזים והתכ"ם.

18.5 לא לקבוע את ההצעה הזולה ביותר או כל הצעה שהיא כזוכה.

18.6 מציע שזכה בעבר במכרז של המשרד או שלמשרד היכרות אחרת עמו או מידע לגביו, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
18.7 אם וככל שהמציע הינו קבלן השרותים נשוא המכרז שקדם למכרז זה או התקשרות אחרת, אזי חוות הדעת של היחידה מקבלת השרות תהיה מכריעה מבין חוות הדעת.
18.8 לקבוע מס' זוכים במכרז ולחלק ביניהם את העבודה.
18.9 לצמצם או להרחיב את היקף הפעילות.

בכל מקרה של הרחבה יש לקבל מסמך חתום מראש ע"י מורשה החתימה במשרד.

הכל לפי שיקול דעתו המוחלט של המשרד.
אין בסעיפי המכרז כדי לגרוע מזכויות הצדדים על פי כל דין.

19. יחסי הצדדים

19.1 השירותים יינתנו במסגרות ארגוניות של הקבלן בלבד. לעניין זה "מסגרת ארגונית" - לרבות מציאת עובדים, העסקתם, ניהול כל משא ומתן עמם, השגחה מתמדת על פעילותם, תשלום שכרם וכל תשלום סוציאלי נלווה אגב העסקתם, פיטוריהם והאחריות לכך, והטלת משמעת כמקובל במסגרת הקבלן.
19.2 הקבלן מצהיר, כי ידוע לו ולכל העובדים והמועסקים על ידיו לצרכי ביצוע מכרז זה, כי הינם עובדים ומועסקים במסגרת הארגונית של הקבלן, ולא של המשרד. בנספח 5 מובאת רשימת חוקי ההעסקה על פיהם יפעל הקבלן.
19.3 הקבלן מתחייב לא להציג את השירותים הניתנים, לא כלפי עובדיו ומעסיקיו, לא כלפי ציבור הנהנים משירותים אלה, כפעולות שלמשרד יש חלק בארגונן, אולם הקבלן רשאי להציג את השירותים כניתנים לפי בקשת המשרד, תחת פיקוחו, בעידודו, או כנהנים מתמיכתו, הכל לפי העניין.
19.4 בכל הקשור למערכת היחסים בין המשרד לבין הקבלן, יחשב הקבלן, כקבלן עצמאי לכל דבר ועניין. 
19.5 הקבלן מתחייב שלא להעסיק אדם המועסק כעובד ע"י המשרד, אלא באישור בכתב ומראש של מנהל היחידה המזמינה ושל חשב המשרד.
19.6 הקבלן בלבד יהיה אחראי כלפי כל המועסקים על ידיו לפי דיני העבודה והנזיקין. כן יהיה הקבלן לבדו אחראי לכל נזק שיגרם על ידיו, או בגין רכושו ונכסיו ועל ידי המועסקים על ידו למטרות חוזה זה. אם על אף האמור יחוייב המשרד כדין, לשאת חבות, או לעשות מעשה כלשהו, יפצה אותו על כך הקבלן באורח מלא.

19.7 הקבלן אחראי לעובדים, לאיכות העבודה, לגיבוי, למילוי מקום, להכשרת עובדים בהתאם לצרכים ובכלל זה השתלמויות וקורסים על חשבונו על פי צרכי השירותים במכרז. 
19.8 חובת הקבלן היא כחובת קבלן כמשמעותו בחוק חוזה קבלנות תשל"ד – 1974, בכפוף לאמור בתנאי המכרז ובכל חוזה התקשרות שיחתם על פי מכרז זה. 
19.9 הקבלן אינו רשאי להמחות (להעביר) לזולת את זכויותיו או את חובותיו לפי תנאי מכרז זה, כולן או חלקן, ללא הסכמה בכתב ומראש של המשרד. 

אין הקבלן רשאי להעביר את ביצוע החוזה כולו או חלקו במישרין או בעקיפין לאחר, ללא הסכמה בכתב מהמשרד. 

הסכמה כאמור, אם ניתנה לא תיצור יחסי חוזה כלשהם בין המשרד לבין קבלן אחר, והקבלן הזוכה יהיה בכל מקרה אחראי כלפי המשרד לביצוע השירותים. 

19.10 הקבלן מתחייב לספק את השרות או הטובין בכל עת, לרבות בשעת חרום, שביתה וכיוצ"ב, בתנאי אספקה כפי שנקבעו בתנאי ההתקשרות. יש לציין כי הפרה של סעיף זה תהווה הפרה יסודית של הסכם ההתקשרות המקנה זכות לעורך המכרז לנקוט בצעדים כמוגדר בהסכם.
20. פיקוח

20.1 העבודה תוזמן על ידי האגף לחינוך מיוחד (להלן: "המזמין") וכל הודעה או מסמך או הנחיה אשר צריכים להינתן לפי תנאי מכרז זה, תינתנה על ידי המזמין.

20.2 המשרד רשאי, בכל עת, לבדוק את המערכת התקציבית והנהלת החשבונות של הקבלן. על הקבלן להעמיד לרשותו ולעיונו של המשרד ו/או נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו.

20.3 בלי לגרוע מכל האמור, רשאים נציגיו המוסמכים של המשרד, לבקר באתרי מתן השירותים ולהתרשם מהם ולהעביר את הערותיהם לנציגיו המוסמכים לעניין מכרז זה של הקבלן, לדרוש הפסקת עבודתו של כל עובד בפרוייקט הקשור למכרז. 
20.4 פיקוח מטעם המשרד לא משחרר את הקבלן מהתחייבויותיו ואחריותו כלפי המשרד למילוי כל תנאי מכרז זה. 
20.5 בביצוע השירותים מתחייב הקבלן לפעול בהתאם להנחיות כלליות שיקבל מזמן לזמן מאת המשרד, אך מוצהר בזאת, כי אין לראות בכל זכות הניתנת על פי מכרז זה למדינה, או לקבלן להורות או לכל אחד מהמועסקים על ידו, אלא אמצעי ביצוע הוראות מכרז זה במלואו.

21. ניגוד עניינים
הקבלן יתחייב כי הוא או מי מעובדיו אינו נמצא במצב של חשש לניגוד עניינים בין עבודתו המוצעת לבין עבודה עם גופים אחרים הקשורים במישרין או בעקיפין למשרד. בכל מקרה של קיום ניגוד עניינים כאמור, מתחייב הקבלן להודיע מראש למשרד על קיום ניגוד עניינים ולפרט את מהותו.

הקבלן יחתים את עובדיו וכן כל עובד אשר יחליף במהלך ההתקשרות עובד קיים על הצהרה ברוח זאת.

כמו כן, במקרים בהם הגיע המשרד למסקנה כי קיים חשש לניגוד עניינים, יפעל המשרד כמתחייב מן העניין.

22. הפרות יסודיות
למשרד שמורה זכות לביטול ההתקשרות במהלך כל שלב או בסיומו, במידה שהשרות ו/או איכות העבודה אינם ברמה הנדרשת עפ"י שיקול דעתו הבלעדי של המשרד.

ככל שיוחלט על הפסקת התקשרות, הקבלן יקבל תשלום רק עבור העבודה שבוצעה עד לאותו מועד ובתנאי שניתן לעשות שימוש בתוצריה, עפ"י שיקול דעתו הבלעדי של המשרד.

23. מהגוף הזוכה (להלן הקבלן) יידרש
23.1 לחתום על ההסכם המצ"ב בדבר ביצוע השירותים בהתאם לדרישות המכרז ופרטי הצעתו שיאושרו ע"י המשרד.
23.2 הקבלן ימציא ערבות ביצוע, לפקודת המשרד בשיעור של 5% מהיקף ההתקשרות השנתי כולל מע"מ למשך תקופת ההתקשרות ועוד חודשיים.
במידה שההצעה הזוכה הוגשה ע"י מספר גופים שהתקשרו ביניהם לצורך הגשת ההצעה, הגוף המוביל יחתום על החוזה עם המשרד ויצורפו אליו הסכם התקשרות בין הגופים שהגישו את ההצעה הזוכה וערבות הביצוע.

ערבות הביצוע לאבטחת מילוי התחייבויותיו על פי תנאי מכרז שימציא הקבלן, כמפורט לעיל תוחזק בידי המשרד אשר יהיה רשאי לממשה בכל מקרה שהקבלן לא יעמוד בהתחייבויותיו.

23.3 בכל מקרה בו הקבלן לא יעמוד בהתחייבויותיו על פי תנאי החוזה ומכרז זה, רשאי המשרד לבטל את אישור הקבלן במכרז ו/או בחוזה בהודעה בכתב לקבלן, החל בתאריך שייקבע על ידי המשרד בהודעה, זאת לאחר שניתנה לקבלן הודעה בה נדרש לתקן את המעוות והקבלן לא תיקן את המעוות בהתאם להודעה תוך הזמן שנקבע בהודעה. אין בסעיף זה כדי לגרוע מזכויות הצדדים על פי כל דין.

23.4 הופר החוזה על ידי הקבלן ו/או בוטל האישור שניתן לקבלן הזוכה במכרז ו/או החוזה לביצוע השירותים, רשאי המשרד להגיש את ערבות הביצוע לגביה, וכן למסור את ביצוע החוזה/המכרז למי שייקבע ע"י המשרד, והקבלן יפצה את המשרד ו/או היחידה המזמינה על כל הפסד ונזק שיגרמו להם בגין כך.

23.5 הקבלן יגיש למשרד את ערבות הביצוע, בצירוף הסכם חתום ע"י המורשים מטעמו, תוך שבוע מקבלת ההסכם החתום בראשי תיבות ע"י המורשים מטעם המשרד.

23.6 במקרה שהמשרד יעשה שימוש בזכותו להאריך את תוקף החוזה, מתחייב הקבלן למסור למשרד לא פחות מ- 30 יום לפני תחילת התקופה המוארכת, ערבות ביצוע כמפורט במכרז זה וכאמור לעיל, שתהיה בתוקף למשך כל תקופת ההתקשרות הנוספת בתוספת 60 יום והוראות חוזה זה יחולו עליה, בשינויים המחויבים לפי העניין. 
23.7 על הקבלן לתעד במערכת המידע שלו כל פעילות הנדרשת במכרז זה ולשמור מידע זה במשך כל תקופת ההתקשרות ועוד חודשיים.
23.8 אין בסעיפי המכרז כדי לגרוע מזכויות הצדדים על פי כל דין.

24. מסמכים נדרשים ותנאי מסירת ההצעה
24.1 להצעה (חוברת הצעה מלאה על כל סעיפיה) יש לצרף:

24.1.1 יש לענות על כל הסעיפים המפורטים בטופס ההצעה ואין להשאיר סעיפים ללא מענה.

ההצעה תוגש בשני עותקים זהים (מקור+העתק), כרוכים בהדבקה או בספירלה או בכל דרך שתמנע את פירוק החוברת. ההצעה תוגש במעטפה סגורה, תוך ציון: שם המכרז, מס' המכרז, "חוברת הצעה" וככל הניתן ללא סימן מזהה של המציע על גבי המעטפה.
בנוסף, על המציע לצרף להצעתו 2 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.

הצעת המחיר בצירוף דפי העזר לחישוב הצעת המחיר יופרדו ע"י המציע ויוגשו 
ב- 2 עותקים במעטפה נפרדת תוך ציון: שם המכרז, מס' המכרז, "הצעת מחיר" וככל הניתן ללא סימן מזהה של המציע על גבי המעטפה.
המעטפה הכוללת את חוברת ההצעה והמעטפה הכוללת את הצעת המחיר יוכנסו למעטפה אחת תוך ציון שם המכרז ומס' המכרז וככל הניתן ללא סימן מזהה של המציע על גבי המעטפה.
על המציע לחתום על כל דף מדפי הצעתו במתכונת המצורפת בחוברת ההצעה ובנוסף על המציע לדאוג להחתים עו"ד או רו"ח על אותם הדפים בהצעה בהם מצויין כך במפורש.

הגוף המוביל וכל אחד מהגופים המצטרפים יחתמו על כל דפי ההצעה המוגשת.

במידה שהמציע זכה במכרז, הגוף המוביל יהיה המקשר היחיד בין המשרד לבין הזוכה, יחתום על חוזה ההתקשרות ויגיש את כל הדוחות והחשבונות הנובעים מההתקשרות ולו תהיה האחריות הכוללת כלפי המשרד בכל הנוגע לביצוע השרות. יחד עם זאת, גם כל הגופים המתקשרים אחראים כלפי המשרד לביצוע שלם של השרות למשך כל תקופת ההתקשרות.

24.1.2 ערבות מציע, מטעם המציע לקיום תנאי המכרז, ההצעה וחתימה על החוזה, לפקודת המשרד בסך של 500,000 ₪. 

הערבות תישא את תאריך המועד להגשת ההצעה למכרז ותהיה בתוקף עד לתאריך: 30.10.2014.
הערבות תישא את תאריך המועד להגשת ההצעה למכרז או כל תאריך שקדם למועד זה.
בשום מקרה לא תתקבל ערבות הנושאת תאריך מאוחר יותר.

נוסח ערבות המציע יהיה תואם לנוסח המצורף למכרז (בנספח 5). 
ניתן להגיש מספר כתבי ערבות מציע ובלבד שהסכום הכולל שלהם יהיה תואם את הסכום הכולל הנדרש במכרז. כל כתבי ערבות המציע יהיו בנוסח הנדרש וישאו את התאריכים.

הצעות שלא תצורף אליהן ערבות מציע כנדרש תיפסלנה על הסף.

לאחר תום הליכי המכרז תוחזרנה ערבויות המציעים למציעים שלא יזכו במכרז.
ערבות המציע שיזכה במכרז תוחזר לו עם החתימה על החוזה וקבלת ערבות ביצוע למשך תקופת ההתקשרות.

המציע מתחייב לעמוד בכל תנאי הצעתו למכרז, שאלמלא כן, יהיה המשרד רשאי להגיש את ערבות המציע שצירף להצעתו לגבייה. מובהר בזה כי באם המציע לא יעמוד בתנאי הצעתו למכרז, יהיה המשרד רשאי להגיש הערבות לגבייה ובנוסף לכך, לתבוע מהמציע כל נזק שנגרם ו/או שיגרם למשרד כתוצאה מאי עמידתו של המציע בתנאי הצעתו למכרז, והעולה על גובה ערבות המציע שצרף המציע למכרז.

24.1.3 במקרה שההצעה מוגשת על ידי תאגיד, יצורפו אישורים מתאימים לגבי רישום התאגיד, זכויות החותמים בשמו וסמכותם לחייב את התאגיד בחתימתם.
24.1.4 במקרה של גוף משפטי מאוגד יש לצרף את האישורים הבאים:
1. אישור רשם רשמי בישראל על שם המציע.
2. אישור נסח חברה עדכני של רשם התאגידים (פלט עדכני). 
3. פרטים על הגוף המציע, מאושרים ע"י רו"ח/עו"ד:
(1) שם הגוף המציע כפי שהוא רשום ברשם רשמי.
(2) סוג ההתארגנות.
(3) תאריך ההתארגנות.
(4) מספר מזהה.
(5) שמות ומס' ת.ז. של המוסמכים לחתום ולהתחייב בשם הגוף.
כל זאת יוגש על פי הנוסח בנספח 5.
24.1.5 אם המציע הינו עמותה, חובה לצרף:
1. אישור רשם רשמי בישראל על שם המציע.
2. אישור על ניהול תקין, מטעם רשם העמותות, תקף לשנה השוטפת.
3. אישור מרו"ח של הגוף המציע, האם הצעתו תהיה חייבת/פטורה ממע"מ לעניין מכרז זה.
במידה ולא יצורף אישור זה, יחושב סכום ההצעה לצורך השוואת הצעות בתוספת מע"מ.

4. הצהרה של העמותה על אי בקשת תמיכה (נספח 5).
5. פירוט התמיכות אותן מקבלת העמותה מטעם המדינה, במועד הגשת ההצעה (נספח 5).
24.1.6 אישור בר-תוקף על ניהול ספרי חשבונות ורשומות עפ"י חוק עסקאות גופים ציבוריים (אכיפת ניהול חשבונות) תשל"ו – 1976 מטעם פקיד השומה וממונה איזורי מע"מ, על שם הגוף המציע.
אישור מטעם רואה חשבון או יועץ מס לא יתקבל.
24.1.7 בנספח 2 למכרז זה מצורף חוזה ההתקשרות. 
על המציע (הגוף המוביל) למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז.
יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
24.1.8 מסמך סיכום שאלות ותשובות והבהרות נוספות ככל שיהיו, חתומים בראשי תיבות (כולל חותמת) ע"י המציע (הגוף המוביל) על כל עמוד (כנדרש בפרק 1 – מבוא).
24.1.9 הניסיון הנדרש בסעיפים 2.4.5-2.4.6, יפורט ברשימה כרונולוגית מלאה של העבודות שבוצעו לפחות במהלך שנות הניסיון (יש לפרט את הניסיון החל מחודש 9/2006) ושל לקוחות שקיבלו שירות זה או דומה לו מהמציע, תוך ציון שם הלקוח, שם איש הקשר, מספר הטלפון הקווי וטלפון הסלולרי שלו.

24.1.10 קורות חיים ומסמכים המעידים על הכשרתו ונסיונו של מנהל הפרוייקט.
24.1.11 תצהיר של המציע כי הקובץ הסרוק של ההצעה שנמסר ע"י המציע/ה הנ"ל, יחד עם ההצעה המודפסת, כעותק סרוק של ההצעה המודפסת שהוגשה ע"י המציע/ה כמענה למכרז הנ"ל, הינו זהה לחלוטין לעותק המודפס של ההצעה, עפ"י הנוסח המצורף בנספח 5.
24.1.12 תצהיר של המציע המאומת ע"י עו"ד בדבר היעדר הרשעות בעבירות לפי חוק עובדים זרים ולפי חוק שכר מינימום, עפ"י הנוסח המצורף בנספח 5.
24.1.13 תצהיר של המנהל הכללי של הגוף המציע ושל ממונה אבטחת מידע של הגוף המציע לעניין אבטחת מידע, עפ"י הנוסח המצורף בנספח 5.
24.1.14 הצהרה של המציע (בנספח 5) כי לא עולה חשש לניגוד עניינים, בין הפעילות הנדרשת במכרז זה לבין פעילויות אחרות עם המשרד בהם המציע מעורב.
24.1.15 אישור מרואה חשבון המבקר את החברה או מעורך דין שבשרות החברה על התחייבות המציע לדרישה לעשות שימוש לצורך המכרז אך ורק בתוכנות מקוריות, לשמור על סודיות ולשמור על זכויות יוצרים כחוק (נספח 5). 
24.1.16 בהתאם לתקנות חוק חובת המכרזים, תקנה 21-ה' ותקנה 21-ו', מציעים אשר לא נקבעו כזוכים במכרז רשאים לעיין בהצעה שנקבעה כזוכה, למעט חלקים בהצעה אשר העיון בהם עלול לחשוף סוד מסחרי או סוד מקצועי. 
המשרד רשאי לגבות תשלום לכיסוי העלות הכרוכה בקיום ההוראות בתקנה זה.
המציע חייב לציין מראש בחוברת ההצעה דף 3 סעיף 3, אלו עמודים בהצעתו עלולים לחשוף סוד מסחרי או סוד מקצועי, למעט עלויות וסעיפים הנוגעים להוכחת עמידה בדרישות הסף, לפני הצגה למתחרים, ולנמק זאת. 
בכל מקרה, מובהר בזאת, כי ההחלטה בדבר חשיפה או חיסיון של חלקים בהצעה הינם בסמכותה של ועדת המכרזים של המשרד אשר רשאית לחשוף גם חלקים שהמציע ציין אותם כחסויים. 

משרד החינוך רשאי לפסול הצעות אשר לא יצורפו אליהם המסמכים הנ"ל.

24.1.17 לעניין עידוד נשים בעסקים

אישור של רואה חשבון כי בעסק מסוים אישה מחזיקה בשליטה וכי לא התקיים אף אחד מאלה:

(1) אם מכהן בעסק נושא משרה שאינו אישה – הוא אינו קרוב של המחזיקה בשליטה.
(2) אם שליש מהדירקטורים אינם נשים – אין הם קרובים של המחזיקה בשליטה.

24.2 על המציע לוודא, כי המספר המזהה (לדוגמא מס' ח"פ או מס' עמותה) בכל המסמכים המוגשים, לרבות רישום במע"מ (תעודת עוסק מורשה) ובמס הכנסה (אישור על ניהול 
ספרים), יהיה זהה. אם וככל שאין התאמה במספר המזהה, יצרף אישור/הסבר מטעם הרשויות המוסמכות לכך. 

24.3 כל שינוי שייעשה במסמכי המכרז או כל הסתייגות ביחס אליהם, בין על ידי תוספת בגוף המסמכים ובין במכתב לוואי או בכל דרך אחרת לא יובא בחשבון בעת הדיון בהצעה כאילו לא נכתב ואף עלול לגרום לפסילתה.
אין כל חובה על המשרד להודיע למציע כל הודעה בנוסף על האמור בסעיף זה.
קיבל המשרד את הצעת המציע, יראו את השינויים האמורים כאילו לא היו כלל.

24.4 הצעות מפורטות בהתאם לדרישות המכרז, יש לשלוח אל:
משרד החינוך 
המשנה למנהל הכללי וסמנכ"ל בכיר למינהל ולמשאבי אנוש

אגף רכש מכרזים והתקשרויות
"תיבת המכרזים"
רח' שבטי ישראל 34 
ירושלים 9100201
מכרז 24/6.2014: הפעלת שירותי חינוך לילדים חולים בביתם
יש לציין על המעטפה הסגורה את מספר המכרז ונושאו.

על ההצעה להתקבל ל- "תיבת המכרזים" לא יאוחר מתאריך: 30.7.2014 שעה: 11:00
באחריות המציע לדאוג כי הצעתו תגיע לכל המאוחר במועד הנ"ל, למשרדי אגף רכש מכרזים והתקשרויות, תירשם ותוכנס לתיבת המכרזים.

הצעה שתגיע בפקס או בדואר אלקטרוני- תיפסל על הסף.
הצעה שתגיע לאחר המועד האחרון להגשת ההצעות, לא תובא לדיון ותיפסל על הסף.

בכבוד רב,

אורנה מיטמיגר

מנהלת אגף רכש מכרזים והתקשרויות 

	שם ההוראה: מועדי תשלום

	פרק ראשי: ביצוע תקציב
	מספר הוראה: 1.4.3

	פרק משני: ביצוע תשלומים בגין התחייבויות
	מהדורה: 01


מילות מפתח:

	מועד תשלום ממשלתי


1. כללי
1.1. הסכם התקשרות כולל בין השאר מועדים לתשלום. במקרים שבהם לא נקבעו מועדים כאלה, יש לפעול בהתאם לאמור בהוראה זו.
1.2. מועדי התשלום בהתקשרויות חדשות עם גורמים חיצוניים יהיו בהתאם לאמור בהוראה זו. 
2. מטרת המסמך
2.1. להנחות את החשבים בדבר גישה אחידה לגבי מועדי תשלום, החל משלב ביצוע ההתקשרות וכלה בביצוע התשלומים עצמם.
3. הגדרות
3.1. חשבון – דרישה לתשלום או חשבונית אשר הוגשו למשרד ממשלתי ונחתמו על ידי מגיש המסמך.
3.2. מועד הגשת החשבון/חשבונית למשרד – המועד שבו התקבלו החשבון/חשבונית במשרד, בהתאם להסכם ההתקשרות שעליו חתומים הצדדים.
3.3. מועד התשלום הממשלתי – התקופה שבין היום ה-15 לבין היום ה-24 בכל חודש לועזי (כולל שני ימים אלו).
4. הנחיות לביצוע 
4.1. סוגי התשלומים שעליהם חלה הוראה זו
4.1.1. תשלומי תמיכות, בהתאם לפי סעיף 3 א' לחוק יסודות התקציב, התשמ"ה-1985.
4.1.2. תשלומים בגין קניות בארץ, למעט המקרים הבאים:
4.1.2.1. תשלומים לקבלנים בגין עבודות פיתוח ובנייה.
4.1.2.2. תשלומי פסקי דין.

4.1.2.3. תשלומים בין משרדי ממשלה.
4.1.2.4. תשלומים לספקים ולזכאים אחרים אשר חוזה ההתקשרות עמם מציין באופן מפורש מועד תשלום השונה מהאמור בהוראה זו.
	שם המאשר: אבישר כהן
	תפקיד: סגן בכיר לחשב הכללי
	חטיבה: מידע ניהולי

	בתוקף מיום: 1.08.2008
	http://takam.mof.gov.il

4.2. תשלומים בגין התקשרויות שנחתמו לפני 1 בינואר 2007
4.2.1. אם נקבע מועד מפורש לתשלום, הוא יתבצע לפי האמור בהסכם ההתקשרות.
4.2.2. אם לא נקבע מועד מפורש לתשלום, הוא יתבצע לפי האמור בהוראה זו.
4.3. קביעת מועדי התשלום 
4.3.1. ככלל, יקבע חשב המשרד באופן בלתי תלוי את מועדי התשלום לכל ספק ולכל זכאי אחר במועדים המפורטים להלן:
4.3.1.1. חשבון/חשבונית אשר יוגשו בתאריכים 15-1 בחודש, ישולם בתחילת מועד התשלום הממשלתי של החודש העוקב.
4.3.1.2. חשבון/חשבונית אשר יוגשו בתאריכים 24-16 בחודש, ישולם בחודש העוקב לפי יום הגשת החשבון, כלומר בדיוק 30 יום מיום הגשת החשבון.
4.3.1.3. חשבון/חשבונית אשר יוגשו בתאריכים 31-25 בחודש, ישולם ב-24 בחודש העוקב, דהיינו בסוף מועד התשלום הממשלתי של החודש העוקב.
4.3.2. התשלומים המפורטים מטה ישולמו במועד התשלום הממשלתי הקרוב ביותר למועד הגשת החשבון למשרד, ולא בהתאם להוראת סעיף ‎4.3.1:
4.3.2.1. תשלומים שבמהותם מיועדים לתשלום שכר ומשכורות (כגון תשלום לחברת כוח אדם וכדומה).
4.3.2.2. תשלומים לגופים נתמכים, בהתאם להוראות תכ"ם, "תמיכות", פרק 6.
4.4. חריגה ממועד ביצוע התשלום
4.4.1. חשב המשרד יהיה רשאי לאשר חריגה מההנחיות שבהוראה זו ולהקדים מועד תשלום. 
4.4.2. חשב המאשר חריגה והקדמת מועד תשלום, יערוך מסמך המפרט את הסיבות והנימוקים לביצוע החריגה ולהקדמת מועד התשלום. מסמך זה יצורף למסמכי התשלום.
4.4.3. במקרים שבהם חשב המשרד קיבל בקשה של המוטב להקדים תשלום ואת הסכמתו בכתב לגביית ריבית החשב הכללי – יהיה החשב רשאי לאשר בקשה זו ולגבות ריבית בהתאם להוראת תכ"ם, "קביעת שיעורי ריבית", מס' 3.1.1.
4.4.4. חשב המשרד יעביר מחצית מהסכום שנגבה במסגרת סעיף ‎4.4.3 להכנסות המדינה, ואילו המחצית האחרת תועבר לתקנה התקציבית שממנה בוצע התשלום.
4.5. מועדי התשלום ליחידות הממשלה לא ייקבעו בהתאם להוראות פרק זה, ולגביהם לא תחול מגבלה על מועד ביצוע התשלום.
4.6. תשלומים לרשויות מקומיות יתבצעו בהתאם להוראה זו.
5. מסמכים ישימים
5.1. חוק יסודות התקציב התשמ"ה-1985.
5.2. הוראת תכ"ם, "קביעת שיעורי ריבית", מס' 3.1.1.
5.3. הוראות תכ"ם, "תמיכות", פרק 6.
6. נספחים
6.1. נספח א – טבלת שינויים שבוצעו בהוראה.
נספח א – [טבלת שינויים שבוצעו בהוראה]
	מהדורה 

חדשה 
	תאריך 

ביצוע עדכון
	סעיף/ים מושפע/ים
	תיאור עדכון/נימוקים

ח ו ז ה (בעקבות מכרז היקפים משתנים)

שנחתם ביום_________ בחודש ___________ לשנת ________ בירושלים

בין

מדינת ישראל באמצעות ממשלת ישראל המיוצגת על ידי _______________ וחשב משרד החינוך 
 (שם היחידה במשרד)


(להלן: "המשרד") המורשים לחתום בשם המדינה על פי הרשאות שפורסמו בילקוט הפרסומים

(להלן: "המדינה")

מצד אחד

לבין

___________________

מרחוב_________________ (להלן: "צד ב'" ו/או "הקבלן")

באמצעות__________________________

מצד שני

הואיל:
ולמשרד דרושים שרותים של________________________________;

והואיל: 
והמשרד פרסם מכרז ___________ מיום___________ לקבלת השירותים הנ"ל;

והואיל:
וצד ב' מצהיר שהינו בעל הידע והנסיון הדרושים לצורך מתן השירותים הנ"ל ברמה גבוהה ובמסגרת ארגונית משלו.

והואיל:
והמדינה הסכימה להתקשר עם צד ב' בחוזה זה לאחר שההתקשרות אושרה על ידי ועדת מכרזים בדיון מס' __________ מיום__________;

הוצהר הותנה והוסכם בין הצדדים כדלקמן:

1. הגדרות
בהסכם זה יהיו למונחים הבאים הפרשנות שלצידם אלא אם כן נאמר אחרת:

1. "המכרז" - מכרז מס' 24/6.2014 מיום 19.6.2014 שענינו הפעלת שירותי חינוך לילדים חולים בביתם
2. "היחידה" - האגף לחינוך מיוחד 
3. "השירותים" - פרושו השירותים נשוא הסכם זה.

2. כללי

1. המבוא לחוזה זה לרבות כל ההצהרות הכלולות בו והנספחים לחוזה זה מהווים חלק בלתי נפרד ממנו ויפורשו ביחד עמו.

2. הנספחים לחוזה זה הם:

נספח א' - מכרז מס' 24/6.2014 מיום 19.6.2014 כולל מסמך סיכום תשובות לשאלות והבהרות נוספות ככל שיהיו.
נספח ב' - הצעת צד ב' מיום ________ או חלקים ממנה כפי שהתקבלו על ידי המשרד.
נספח ג' - תכנית עבודה לתקופה 



נספח ד' - ערבות בנקאית.

נספח ה' - התחייבות לשמירת סודיות.

3. סתירה בין מסמכים
הצעת צד ב' או חלקים ממנה (אם התקבלו אחת או יותר מהחלופות שהציע צד ב' לביצוע מכרז) תהווה חלק בלתי נפרד מחוזה זה.

בכל מקרה של סתירה או אי התאמה בין הצעת צד ב' כפי שאושרה על ידי המשרד לבין יתר נספחי החוזה כולם או חלקם תגברנה הוראות יתר נספחי החוזה על פני הצעת צד ב'.

3. תקופת ההתקשרות

1. תקופת ההתקשרות על פי חוזה זה תחל ביום _______ ותסתיים לא יאוחר מיום______.

2. הארכת התקשרות
הצדדים יהיו רשאים להאריך את ההתקשרות לתקופות נוספות בכפיפות להוראות חוק חובת המכרזים, התשנ"ב - 1993 ובכפיפות להוראות החשב הכללי במשרד האוצר.

3. יובהר כי התקשרות הנפרשת על פני 2 שנות תקציב, בהיותה חופפת שנת לימודים (מספטמבר בשנה מסוימת עד לאוגוסט בשנה העוקבת), תהיה כפופה ותלויה באישור תקציב המדינה בשנה העוקבת. לפיכך, ככל שלא יאושר תקציב מדינה בשנה העוקבת או שלא יהיה תקציב פנוי לנושא, תופסק ההתקשרות.

4. התמורה

1. תמורת ביצוע כל התחייבויותיו של צד ב' לפי חוזה זה ישלם המשרד לצד ב' על יסוד דו"חות ביצוע מפורטים שיגיש צד ב' למשרד ושיאושרו על ידי המדינה לפי הזמנות עבודה (להלן: "התמורה").
2. הסכום האמור לעיל מתוקצב בסעיף תקציבי 


.
3. צד ב' מתחייב ומצהיר בזה שלא יבצע כל עבודה שהיא אלא ע"פ הזמנת עבודה אשר הוצאה כנדרש ע"י המשרד. 

4. נוהל התשלום 
1. התשלום בגין פעולות המתבצעות במסגרת הסכם זה ישולם על פי הגשת חשבונות ביניים בצירוף דו"ח פעילות תקופתי, בהתאמה למחירים שנקבעו בנספחים המצ"ב.

2. בתחילת כל חודש יגיש צד ב' חשבונית מלווה בדיווח טכני (הן בדו"ח מודפס והן במדיה מגנטית) על השירות שביצע ואת שכר הטרחה הנובע מהיקף זה, בהתאם למחירים שייקבעו בנספח - המצ"ב.

החשבונית תכלול את הפרטים הבאים:

1. יחידות התפוקה המפורטות בסעיף ___ שבמכרז כפול המחיר בגין כל יחידת תפוקה כפי שזכה במכרז.
2. תוספת התייקרות אם חלה

_____________________________________________________________

3. סה"כ.

4. תוספת מע"מ.

_____________________________________________________________

5. סה"כ לתשלום.

6. הזמנה.

3. תשלום התמורה יבוצע על ידי אגף הכספים במשרד עפ"י הוראת התכ"ם החדשה 1.4.3, מותנה באישור מטעם היחידה המקצועית שהשירות המפורט אכן בוצע (האישור יצויין בטופס מלווה הנותן ביטוי גם לעניין הפיצוי המוסכם ככל שישנו). 
4. כדי למנוע עיכובים בתשלום, ידאג צד ב' שהחשבונית המוגשת על ידו למשרד תהיה מודפסת ותכלול את כל הפריטים הנדרשים כפי שיסוכם עם היחידה.

5. לצד ב' לא תהיינה כל דרישות או טענות למשרד / ליחידה בגלל עיכובים בתשלום הנובעים מדו"ח שאינו מפורט כדבעי ו/או חוסר פרטים בחשבון, ו/או פרטים לא נכונים, ו/או חוסר במסמכים.

6. מובהר בזה כי המשרד לא ישלם בגין עבודה אשר בוצעה ללא הזמנת עבודה, מתאימה. 

5. מקדמות

אם ישלם המשרד לצד ב' מקדמות, הן תשולמנה בהתאם לאישורו של חשב המשרד ובכפוף להוראות החשב הכללי.

6. סופיות התמורה
התמורה הינה קבועה, מוחלטת וסופית וצד ב' לא יהיה רשאי לדרוש מהמשרד העלאות או שינויים בתמורה בגין ביצוע חיוביו על פי חוזה זה מכל סיבה שהיא.

7. תשלומי יתר

בתום תקופת חוזה זה יבדקו הצדדים את התשלומים שביצעה המדינה לאור דו"חות וחשבונות צד ב' שאושרו. אם יתברר שהמדינה שילמה סכומי יתר יחזירם צד ב' למדינה תוך חודש ימים כשהם צמודים כאמור בהוראות חוזה זה.

8. חוק התקציב
חוזה זה יהיה כפוף לחוק התקציב.

9. כללי

מובהר ומוסכם בין הצדדים כי לא יועבר סכום כלשהו מסעיף אחד בתקציב (המפורט בנספח מסגרת העבודה) למשנהו ללא הסכמתם מראש ובכתב של מנהל היחידה וחשב המשרד.


5. התחייבויות צד ב'
1. צד ב' מתחייב בזאת כלפי המשרד לבצע את כל הפעולות כפי שהן מפורטות בנספח לחוזה זה.

מבלי לפגוע בכלליות האמור לעיל מתחייב צד ב' כדלקמן:

1. לבצע את השירותים במיומנות וברמה מקצועית גבוהה.

2. לשמור בסוד את כל המידע שיגיע אליו במהלך ביצוע ההתקשרות ולהחתים את כל המועסקים על ידו על טופס התחייבות לשמירת סודיות.

3. לדאוג לכך כי יהיו ברשותו כוח האדם, הציוד, הידע והאמצעים האחרים הדרושים על מנת לאפשר לו לבצע את התחייבויותיו על פי חוזה זה ובהתאם לדרישות המשרד, וכי ימשיכו להיות ברשותו על מילוי מלא של דרישות המשרד כאמור, כל כוח האדם, הציוד הידע והאמצעים האחרים האמורים, הכל באופן שיבטיח שיהיו בידי צד ב' בכל עת האמצעים הדרושים על מנת לאפשר לו לבצע את התחייבויותיו על פי חוזה זה.
4. לקיים את כל חוקי ההעסקה המנויים במכרז וכל דין החל לענין העסקת עובדים.
5. לאפשר למשרד ו/או לכל נציג מטעמו לבדוק בכל עת, הן במהלך ההתקשרות והן לאחריה, את ספרי החשבונות ו/או כל מסמך אחר שידרש עפ"י שיקול דעתו של המשרד, לרבות ספרי חשבונות של צדדים קשורים.
2. כל דבר הנוגע להיקף השירותים, תוכנם לוחות הזמנים לביצועם וכל הפרטים האחרים הקשורים לביצועם במידה ואינם מפורטים בחוזה זה על נספחיו, יקבעו בכתב על ידי המשרד בתיאום עם נציגי צד ב'.

6. התחייבות המשרד


על מנת לאפשר לצד ב' לעמוד בהתחייבויותיו על פי חוזה זה מתחייב המשרד כדלקמן:

1. להעמיד לרשות צד ב' את כל המידע והנתונים הדרושים לביצוע השירותים על פי חוזה זה סמוך ליום שהתקבלה דרישתו של צד ב'.

2. למנות ממונה או צוות ממונה מטעמו לצורך ביצועו של חוזה זה.

3. לקיים פגישות בין נציגי צד ב' לממונה כנדרש לצורך ביצוע השירותים תוך 14 ימים מעת שנתקבלה בקשת צד ב' לקביעת פגישה כאמור.

4. לתת לצד ב' אישור כי השירותים או חלק מהם בהתאם למסגרת העבודה בוצעו על פי הוראות החוזה, סמוך לאחר ביצוע כאמור.

7. פיקוח

נציגיה המוסמכים של המדינה יהיו רשאים לבקר באתרי מתן השירותים ולהתרשם מהם ולהעיר את הערותיהם לנציגיו המוסמכים של צד ב' וכן רשאים נציגי המדינה לקבל לבקשתם בכל עת סבירה אישור ו/או מסמך מצד ב' בכל נושא הקשור בביצוע חוזה זה.

8. שמירת סודיות ופרסום

1. צד ב' מתחייב לשמור בסוד ידיעות שיגיעו אליו עקב ביצוע חוזה זה ולא יגלה כל נתון ו/או מידע כאמור לכל צד שלישי שהוא. צד ב' מצהיר בזאת שידוע לו שאי מילוי התחייבויותיו לפי סעיף זה מהווה עבירה על פי חוק העונשין התשל"ז-1977 ועבירה על חוק הגנת הפרטיות התשמ"א-1981.

2. צד ב' מתחייב לא להציג את השירותים הניתנים לא כלפי עובדיו ומעסיקיו לא כלפי ציבור הנהנים משירותים אלה כפעולות של משרד החינוך יש חלק בארגונן, אולם צד ב' רשאי להציג את השירותים כניתנים לפי בקשת משרד החינוך והתרבות, תחת פיקוחו, בעידודו, או כנהנים מתמיכתו, הכל לפי העניין.

9. המחאת זכויות

צד ב' אינו רשאי להמחות או להסב לאחר או לאחרים את זכויותיו או חובותיו לפי חוזה זה, כולן או חלקן, בלי הסכמה בכתב ומראש של המשרד.


ניתנה הסכמת המשרד להסבה כאמור, ישאר צד ב' אחראי כלפי המשרד לביצוע החוזה והסבה כאמור לא תפטור אותו מאחריות זו.

10. התחייבות שלא להעסיק

צד ב' מתחייב בזה שלא להעסיק, בין במישרין ובין בעקיפין, אדם המועסק על ידי המשרד, אלא באישור בכתב ומראש של המשרד כל עוד הסכם זה בתוקף.
11. יחסי הצדדים

1. חוזה זה הינו חוזה קבלנות כמשמעותו בחוק חוזה קבלנות תשל"ד-1974.

2. צד ב' מצהיר בזה כי הוא קבלן עצמאי וכי הוא מבצע את חיוביו על פי חוזה זה כקבלן עצמאי וכי לא קיימים יחסי עובד-מעביד בינו ובין מי המועסק מטעמו בביצוע חוזה זה ובין המדינה.

3. צד ב' מצהיר בזאת כי הודיע והבהיר לכל מי מהמועסקים על ידו בביצוע חוזה זה, כי בינם ובין המדינה לא יתקיימו כל יחסי עובד-מעביד.

4. תשלומים בגין המועסקים
צד ב' מתחייב בזה לשלם עבורו ועבור כל המועסקים על ידו בביצוע חוזה זה את כל התשלומים שחובת תשלומם מוטלת עליו על פי כל דין או על פי הוראות ההסכמים הקיבוציים הכלליים שבין לשכת התיאום של הארגונים הכלליים לבין ההסתדרות או כל הסכם קיבוצי שהוא בר תוקף בענף המתאים או כפי שהסכמים אלה יתוקנו לרבות צווי הרחבה שיוצאו על פי הסכמים אלה לרבות ומבלי לפגוע בכלליות האמור לעיל, את תשלומי מס הכנסה, מע"מ, בטל"א, תשלומים על פי חוק שעות עבודה ומנוחה, דמי מחלה, דמי חופשה שנתית, שכר מינימום, קרנות עובדים, תשלומי פנסיה, תנאים סוציאליים וכיוצ"ב וכן מתחייב הוא לקיים את כל ההוראות האמורות המתייחסות למועסקים על ידו. מבלי לפגוע בכלליות האמור לעיל מתחייב צד ב' לשלם למועסקים על ידו בביצוע הסכם זה, שכר שלא יפחת משכר המינימום הקבועים בחוק כולל הפרשה לזכויות סוציאליות. חויבה המדינה לשלם סכום כלשהו מהסכומים האמורים לעיל, בגין מי מהמועסקים על ידי צד ב' בביצוע חוזה זה, ישפה צד ב' את המדינה עם דרישה ראשונה בגין כל סכום שחויבה לשלם כאמור.

5. צד ב' יעמוד לביקורתו של מבקר המדינה ויהיה גוף מבוקר כמשמעותו בסעיף 9(6) לחוק מבקר המדינה, תשי"ח-1959 בכל הקשור לקיום חוזה זה גם מעבר לתקופת החוזה. 

12. אחריות משפטית

1. צד ב' יהיה אחראי באחריות מלאה ומוחלטת על פי כל דין לכל נזק ובגין כל פיצוי ותביעה כספית, אשר יגרמו ע"י עובדיו ו/או שלוחיו במסגרת מתן השירותים על ידו. 

2. צד ב' פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו בפרוייקט. צד ב' מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

3. צד ב' מתחייב לשלם כל סכום כסף או פיצוי, המגיעים על פי פסק דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרוייקט. 
4. אם אי פעם יקבע כדין מסיבה כלשהי כי העסקת הגוף או מי מעובדיו דינה כהעסקת עובד ע"י המדינה: 
1. התמורה האמורה לעיל יראו ככוללת את כל הסכומים המגיעים או העשויים להגיע לגוף ו/או לעובדיו לרבות כל תיגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 
הגוף יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.

2. בהסתמך על סעיף 28 לחוק פיצוי פיטורין, תשכ"ג – 1963, יראו ככלולים בתשלומים הניתנים לגוף לפי חוזה זה גם כל פיצויי הפיטורין גם חתימת הגוף על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.
3. יחושב שכרו של גוף או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.
5. ידוע לצד ב' כי עליו לבטח את עצמו ואת עובדיו בביטוח לאומי לבדו ועל חשבונו.
6. צד ב' יבטח את אחריותו במסגרת צד ג' כלפי כל עובדיו וכל צד ג' אחר, אשר יכסה כל אירוע וכל נזק הנגרם במהלך שהותו ופעילותו בפעילויות השונות שבמסגרת מכרז זה.

7. צד ב' מקבל על עצמו את האחריות לכל נזק או אובדן שיגרמו לגופו ו/או לרכושו של כל אדם אחר, לרבות לעובדי צד ב' והמועסקים על ידו בביצוע חוזה זה, עקב מעשה או מחדל של צד ב', עובדיו, שליחיו או כל מי שבא מכוחו ו/או מטעמו תוך כדי ביצוע חוזה זה.

חויבה המדינה לשלם סכום כלשהו בגין מעשה או מחדל שצד ב' אחראי להם על פי כל דין או על פי חוזה זה ישפה צד ב' את המדינה באופן מיידי בגין כל סכום שחויבה לשלם.

13. ביטוח, שיפוי ופיצוי

צד ב' מתחייב לבצע ולקיים את הביטוחים המפורטים בזה, לטובתו ולטובת מדינת ישראל – משרד החינוך, ולהציגם למשרד החינוך, כאשר הם כוללים את כל הכיסויים והתנאים הנדרשים וגבולות האחריות לא יפחתו מהמצוין להלן:-

1. ביטוח חבות המעבידים

(1) צד ב' יבטח את אחריותו החוקית כלפי עובדיו בביטוח חבות מעבידים בכל תחומי מדינת ישראל והשטחים המוחזקים. 

(2) גבול האחריות לא יפחת מסך 5,000,000 דולר ארה"ב לעובד, למקרה ולתקופת הביטוח (שנה). 

(3) הביטוח יורחב לכסות את חבותו של המבוטח כלפי קבלנים, קבלני משנה ועובדיהם היה ויחשב כמעבידם. 
(4) הביטוח יורחב לשפות את מדינת ישראל – משרד החינוך, היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי ומועסקי צד ב'.

2. ביטוח אחריות כלפי צד שלישי

(1) צד ב' יבטח את אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש בכל תחומי מדינת ישראל והשטחים המוחזקים.

(2) גבולות האחריות לא יפחתו מסך – 2,500,000 דולר ארה"ב למקרה ולתקופת ביטוח (שנה).

(3) הביטוח מורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם.

(4) מורים, מדריכים, עובדי הסיוע החינוכי והעובדים הפרא-רפואיים שאינם מכוסים במסגרת ביטוח חבות מעבידים של צד ב' ייחשבו צד שלישי. 

(5) בפוליסה ייכלל סעיף אחריות צולבת (CROSS LIABILITY). 
(6) הביטוח יורחב לשפות את מדינת ישראל – משרד החינוך, ככל שייחשבו אחראים למעשי ו/או מחדלי צד ב' וכל הפועלים מטעמו. 

3. ביטוח אחריות מקצועית

(1) צד ב' יבטח את אחריותו בגין פעילותו במסגרת אספקת טיפול פרא-רפואי לילדים חולים בביתם /או במרכזי טיפול של משרד הבריאות בפריסה ארצית לרבות טיפולי פיזיותרפיה וריפוי בעיסוק, בביטוח אחריות מקצועית בכל תחומי מדינת ישראל והשטחים המוחזקים. 
(2) הפוליסה תכסה כל נזק מהפרת חובה מקצועית של צד ב', עובדיו ובגין כל הפועלים מטעמו ואשר אירע כתוצאה ממעשה, רשלנות, לרבות מחדל, טעות או השמטה, מצג בלתי נכון, הצהרה רשלנית שנעשו בתום לב, בקשר לאספקת טיפול פרא-רפואי לילדים חולים בביתם /או במרכזי טיפול של משרד הבריאות בפריסה ארצית לרבות טיפולי פיזיותרפיה וריפוי בעיסוק, בהתאם למכרז וחוזה עם מדינת ישראל – משרד החינוך; 
(3) גבול האחריות למקרה ולתקופת הביטוח (שנה) לא יפחת מ 250,000 דולר ארה"ב. 

(4) הכיסוי על פי הפוליסה יורחב לכלול את ההרחבות הבאות:-

· מרמה ואי יושר של עובדים;

· אובדן מסמכים, לרבות אובדן השימוש ו/או העיכוב עקב מקרה ביטוח;

· אחריות צולבת (cross liability) אולם הפוליסה לא תכסה תביעות צד ב' כנגד מדינת ישראל; 

· הארכת תקופת הגילוי והדיווח לפחות 6 חודשים.

(5) הביטוח יורחב לשפות את מדינת ישראל – משרד החינוך ככל שיחשבו אחראים למעשי ו/או מחדלי צד ב' וכל הפועלים מטעמו.

4. ביטוח רכוש

צד ב' יבטח את המחשבים, הציוד ההקפי, התוכנות, חומרי הלמידה והעזרים המושאלים ו/או המסופקים על ידו במסגרת השירותים לילדים בביטוח אש מורחב או כל הסיכונים על בסיס ערך כינון כולל נזקי טבע, פריצה, גניבה ושוד. 

5. כללי

(1) בכל פוליסות הביטוח הנ"ל יכללו התנאים הבאים:-

· לשם המבוטח יתווספו כמבוטחים נוספים מדינת ישראל – משרד החינוך בכפוף להרחבי השיפוי כפורט לעיל.

· בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא, אם ניתנה על כך הודעה מוקדמת של 60 יום לפחות במכתב רשום לחשב משרד החינוך בירושלים.

· המבטח מוותר על כל זכות שיבוב/תחלוף, תביעה, השתתפות או חזרה כלפי מדינת ישראל - משרד החינוך ועובדיהם, וכן כלפי המורים, המדריכים, עובדי הסיוע החינוכי והעובדים הפרא-רפואיים ובלבד שהוויתור לא יחול לטובת אדם שגרם לנזק מתוך כוונת זדון. 
· צד ב' אחראי בלעדית כלפי המבטח לתשלום הפרמיות עבור הפוליסות ולמילוי כל החובות המוטלות על המבוטח על פי תנאי הפוליסות.

· ההשתתפויות העצמיות הנקובות בכל פוליסה ופוליסה תחולנה בלעדית על צד ב'.

· כל סעיף בפוליסות הביטוח המפקיע או מקטין בדרך כלשהי את אחריות המבטח כאשר קיים ביטוח אחר, לא יופעל כלפי מדינת ישראל, והביטוח הוא בחזקת ביטוח ראשוני המזכה במלוא הזכויות על פי פוליסות הביטוח.

(2) העתקי פוליסות הביטוח מאושרות ע"י המבטח או אישור קיום ביטוח בחתימתו של המבטח על ביצוע הביטוחים כאמור לעיל, יומצאו על ידי צד ב' למשרד החינוך עד למועד חתימת ההסכם. 

(3) צד ב' מתחייב כי בכל תקופת ההתקשרות החוזית עם מדינת ישראל – משרד החינוך, וכל עוד אחריותו קיימת להחזיק בתוקף את פוליסות הביטוח. צד ב' מתחייב כי פוליסות הביטוח תחודשנה על ידו מדי שנה בשנה, כל עוד החוזה עם מדינת ישראל- משרד החינוך בתוקף. צד ב' מתחייב להציג את העתקי הפוליסות המחודשות מאושרות וחתומות ע"י המבטח או אישור קיום ביטוחים חתום על ידי המבטח על חידושן למשרד החינוך, לכל המאוחר שבועיים לפני סיום תקופת הביטוח. 
(4) אין בכל האמור בסעיפי הביטוח כדי לפטור את צד ב' מכל חובה החלה עליו על פי דין ועל פי חוזה זה, ואין לפרש את האמור כוויתור של מדינת ישראל על כל זכות או סעד המוקנים לה על פי דין ועל פי חוזה זה.

14. זכויות יוצרים

1. כל התוכניות, נספחים, טיוטות, תרשימים, נתונים, תוכנות וכל חומר אחר שהכין צד ב' לשם ביצוע חיוביו על פי חוזה זה או כתוצאה ממנו וזכויות היוצרים הנובעות מהם יהיו שייכות בלעדית למדינה והיא תהיה רשאית לעשות בהן כל שימוש, לרבות שימוש מסחרי, לפי שיקול דעתה הבלעדי.

2. צד ב' מתחייב למסור למשרד בסיום ההתקשרות או במהלכה את כל המסמכים, ערכות הדרכה, פרסומים, תוכנות וכל חומר אחר שיוכן על ידו במסגרת ביצוע הסכם זה.

3. צד ב' לא יעביר את המסמכים שהכין במסגרת ביצוע חיוביו על פי חוזה זה ו/או כל חלק מהם לאחר ולא יתיר רשות הדפסה ו/או הוצאה לאור ו/או איזה רשיון שהוא בקשר למסמכים הנ"ל ולא יפרסם את המסמכים בכל צורה שהיא מקוצרת או אחרת או קטעים מהם ולא ישתמש בחומר האמור לצרכיו הפנימיים או לצרכי עבודות אחרות אלא בכפוף להוראות חוזה זה.

4. צד ב' מצהיר כי לא הפר או יפר כל זכות יוצרים ו/או פטנט ו/או סוד מסחרי כלשהו במהלך ביצוע חיוביו על פי חוזה זה.

5. צד ב' מתחייב בזאת לעגן את זכויות המדינה והמשרד ביחס לזכויות היוצרים בכל התקשרות חוזית שלו עם עובדיו ו/או עם מי שפועל מטעמו במסגרת ביצוע התחייבויותיו על פי הסכם זה באופן שזכויות היוצרים של המדינה תשמרנה.

15. הפרת חוזה

1. מוסכם בין הצדדים כי כל אחת מן ההפרות הבאות תחשבנה להפרות יסודיות של החוזה:

1. אם צד ב' פיגר פיגור העולה על 15 ימים בלוח הזמנים הקבוע במסגרת העבודה או הקבוע ביתר נספחי החוזה.
2. אם צד ב' לא מסר למשרד במהלך ההתקשרות ו/או בסיומה את כל החומר שהכין במסגרת ביצוע התחייבויותיו על פי הסכם זה.
3. אם צד ב' לא איפשר למשרד ו/או לנציג מטעמו לבדוק את ספרי החשבונות כאמור לעיל.
4. אם צד ב' הפר את חובתו והתחייבותו לשמירת סודיות.
5. אם צד ב' הפר את חובתו לקיים אחר דיני העסקת עובדים כאמור במכרז ובכל דין החל על הענין.
6. אם צד ב' הפר זכויות יוצרים.

1. בוטל החוזה על ידי המשרד על פי הוראות כל דין, יהיה רשאי המשרד לבצע את השירותים נשוא החוזה בעצמו או באמצעות מי מטעמו וצד ב' יהיה חייב לשפות את המדינה בגין כל ההוצאות הישירות והעקיפות שנגרמו לה בגין כך, בלי שהדבר יפגע בשאר הסעדים העומדים לרשות המשרד על פי כל דין.

2. בוטל החוזה על ידי המשרד מסיבה כלשהי וצד ב' ביצע רק חלק ממנו, לא ישולמו לצד ב' כספים מעבר לחלק היחסי של העבודה שבוצעה.

3. מבלי לפגוע בכלליות האמור לעיל יהיה המשרד רשאי לבטל את החוזה ללא צורך בהודעה מוקדמת לצד ב' בהתרחש כל אחד מהמקרים הבאים:

1. אם ימונה כונס נכסים זמני או קבוע לעסקו ו/או לרכוש צד ב'.

2. אם ימונה מפרק זמני או קבוע לצד ב'.

3. אם ימונה נאמן בפשיטת רגל לצד ב'.

4. אם צד ב' הפסיק לנהל את עסקיו לתקופה רצופה העולה על 30 יום.

5. אם צד ב' הסב את החוזה, כולו או מקצתו לאחר או העסיק קבלן משנה בביצוע העבודה בלי הסכמת המשרד בכתב.

6. כשצד ב' הסתלק מביצוע החוזה.

7. כשיש בידי המשרד הוכחות להנחת דעתו שצד ב' או אדם אחר בשמו או מטעמו נתן או הציע לאדם אחר כלשהו שוחד, מענק, דורון, או טובת הנאה כלשהי בקשר לחוזה.

16. הסכם זה מותנה בכך שצד ב' ימציא למשרד אישור לפי חוק עסקאות גופים ציבוריים (אכיפת ניהול חשבונות ותשלום חובות מס) התשל"ו-1976 שלפיו הוא מנהל פנקסי חשבונות כדין, או כי הוא פטור מלנהלם וכי הוא נוהג לדווח על עסקאותיו כדין.

17. ערבות בנקאית

1. הערבות

להבטחת כל התחייבויות צד ב' לפי חוזה זה, ימציא צד ב' למשרד ערבות בנקאית (להלן: "הערבות") כמפורט במכרז אשר תהיה צמודה בהתאם לתנאי ההתקשרות.


הערבות תהיה בתוקף למשך תקופת ההתקשרות בתוספת 60 יום.

2. המצאת הערבות
צד ב' מתחייב להמציא למשרד את הערבות בצרוף החוזה כשהוא חתום על ידי המורשים מטעמו, תוך שבוע מקבלת החוזה החתום בראשי תיבות על ידי המורשים בצד המשרד.

3. הארכת תוקף ערבות

במקרה שהמשרד יעשה שימוש בזכותו להאריך את תוקף החוזה, מתחייב צד ב' למסור למשרד לא פחות מ - 30 יום לפני תחילת התקופה המוארכת, ערבות בנקאית כמפורט במכרז וכאמור לעיל, שתהיה בתוקף למשך כל תקופת ההתקשרות הנוספת בתוספת 60 יום והוראות חוזה זה יחולו עליה, בשינויים המחוייבים לפני הענין.

4. חילוט ערבות
הופר ההסכם ע"י צד ב' ו/או בוטל החוזה על ידי המשרד כדין יהיה רשאי המשרד לחלט את הערבות, וכן יהיה רשאי הוא למסור את ביצוע החוזה למי שייקבע על ידי המשרד מבלי לפגוע בשאר הסעדים העומדים לרשותו על פי כל דין.

18. בירור מחלוקות

1. בירור כל מחלוקת הקשורה ו/או הנובעת ממתן השירות על פי חוזה זה תהיה בסמכותם של מנהלי הצדדים.

2. קיומם של בירורים כאמור לעיל לא יהיה בו כשלעצמו כדי לגרום להפסקת ביצוע השירותים לפי חוזה זה ו/או להפסקת תשלומי המדינה לגבי מה שאינו שנוי במחלוקת, הן לגבי ביצוע השירותים והן לגבי ביצוע התשלום.

3. על בירורים לפי סעיף זה לא יחולו הוראות חוק הבוררות תשכ"ח-1968.

19. שונות
1. חוזה זה ממצה את כל אשר הוסכם בין הצדדים, ולא יהיה תוקף לכל חוזה או הסדר שנערכו עובר לחתימתו של חוזה זה.

2. שינויים בחוזה זה יחייבו את הצדדים אך ורק אם נעשו בכתב ונחתמו על ידי כל הצדדים לחוזה.

3. הודעה על פי כתובות הצדדים במבוא לחוזה זה שתינתן בכתב תחשב כאילו הגיעה לתעודתה תוך 3 ימים מהמועד בו נשלחה ואם נמסרה ביד - בעת מסירתה.

4. כותרות השוליים נקבעו לצורכי הנוחות בלבד ואין לעשות בהן שימוש לפרשנות החוזה.

ולראיה באו הצדדים על החתום:

בשם המדינה:




 בשם צד ב':

________________




________________
________________




________________
________________




________________

נספח ביטוח - אישור עריכת ביטוחים

לכבוד

מדינת ישראל – משרד החינוך 
א.ג.נ.,

הננו מאשרים בזה כי ערכנו למבוטחנו ______________________(להלן "צד ב'") לתקופת הביטוח מיום __________ עד יום ________________ בקשר להפעלת שירותי חינוך לרבות למידה מרחוק וטיפול פרא-רפואי לילדים חולים בביתם ו/או במרכזי טיפול של משרד הבריאות באזור מגוריהם בפריסה ארצית כולל יו"ש עבור משרד החינוך, בהתאם למכרז וחוזה עם מדינת ישראל – משרד החינוך את הביטוחים המפורטים להלן:

ביטוח חבות המעבידים

1. אחריותו החוקית כלפי עובדיו בכל תחומי מדינת ישראל והשטחים המוחזקים. 
2. גבולות האחריות לא יפחת מסך 5,000,000 דולר לעובד, למקרה ולתקופת הביטוח (שנה).
3. הביטוח מורחב לכסות את חבותו של המבוטח כלפי קבלנים, קבלני משנה ועובדיהם היה ויחשב כמעבידם.

4. הביטוח מורחב לכסות את מדינת ישראל – משרד החינוך היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי ומועסקי צד ב'.
ביטוח אחריות כלפי צד שלישי

1. אחריותו החוקית בביטוח אחריות כלפי צד שלישי על פי דיני מדינת ישראל, בגין נזקי גוף ורכוש בכל הקשור בכל תחומי מדינת ישראל והשטחים המוחזקים. 

2. גבולות האחריות שלא יפחתו מסך 2,500,0000 דולר ארה"ב, למקרה ולתקופת הביטוח, (שנה). 

3. הביטוח מורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם.

4. מורים, מדריכים, עובדי הסיוע החינוכי והעובדים הפרא-רפואיים שאינם מכוסים במסגרת ביטוח חבות מעבידים של צד ב' ייחשבו צד שלישי. 

5. בפוליסה נכלל סעיף אחריות צולבת (CROSS LIABILITY).

6. הביטוח מורחב לשפות את מדינת ישראל – משרד החינוך, ככל שייחשבו אחראים למעשי ו/או מחדלי צד ב' וכל הפועלים מטעמו. 

ביטוח אחריות מקצועית 

1. ביטוח אחריותו בגין פעילותו במסגרת אספקת טיפול פרא-רפואי לילדים חולים בביתם /או במרכזי טיפול של משרד הבריאות בפריסה ארצית לרבות טיפולי פיזיותרפיה וריפוי בעיסוק, בביטוח אחריות מקצועית בכל תחומי מדינת ישראל והשטחים המוחזקים. 

2. הפוליסה מכסה כל נזק מהפרת חובה מקצועית של צד ב', עובדיו ובגין כל הפועלים מטעמו ואשר אירע כתוצאה ממעשה, רשלנות, לרבות מחדל, טעות או השמטה, מצג בלתי נכון, הצהרה רשלנית שנעשו בתום לב, בקשר לאספקת טיפול פרא-רפואי לילדים חולים בביתם /או במרכזי טיפול של משרד הבריאות בפריסה ארצית לרבות טיפולי פיזיותרפיה וריפוי בעיסוק, בהתאם למכרז וחוזה עם מדינת ישראל – משרד החינוך; 

3. גבול האחריות למקרה ולתקופת הביטוח (שנה) לא יפחת מ- 250,000 דולר ארה"ב. 

4. הכיסוי על פי הפוליסה מורחב לכלול את ההרחבות הבאות:-

1. מרמה ואי יושר של עובדים;

2. אובדן מסמכים, לרבות אובדן השימוש ו/או העיכוב עקב מקרה ביטוח;

3. אחריות צולבת (cross liability) אולם הפוליסה לא תכסה תביעות צד ב' כנגד מדינת ישראל; 

4. הארכת תקופת הגילוי והדיווח לפחות 6 חודשים.

5. הביטוח מורחב לכסות את מדינת ישראל – משרד החינוך ככל שיחשבו אחראים למעשי ו/או מחדלי צד ב' וכל הפועלים מטעמו.

ביטוח רכוש

ביטוח המחשבים, הציוד ההקפי, התוכנות, חומרי הלמידה והעזרים המושאלים ו/או המסופקים על ידי צד ב' במסגרת השירותים לילדים בביטוח אש מורחב או כל הסיכונים על בסיס ערך כינון 

כולל נזקי טבע, פריצה, גניבה ושוד. 

 כללי

בפוליסות הביטוח הנ"ל נכללו התנאים הבאים:

1. לשם המבוטח התווספו כמבוטחים נוספים: מדינת ישראל – משרד החינוך, בכפוף להרחבי השיפוי כמפורט לעיל.

2. בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא אם ניתנה על כך הודעה מוקדמת של 60 יום לפחות במכתב רשום לחשב משרד החינוך, בירושלים. 

3. אנו מוותרים על כל זכות שיבוב/תחלוף, תביעה, השתתפות או חזרה, כלפי מדינת ישראל- משרד החינוך ועובדיהם, וכן כלפי המורים, המדריכים, עובדי הסיוע החינוכי והעובדים הפרא-רפואיים ובלבד שהויתור לא יחול לטובת אדם שגרם לנזק מתוך כוונת זדון.

4. צד ב' אחראי בלעדית כלפינו לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות.

5. ההשתתפויות העצמיות הנקובות בכל פוליסה ופוליסה תחולנה בלעדית על צד ב'. 
6. כל סעיף בפוליסות הביטוח המפקיע או מצמצם בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא הזכויות על פי הביטוח.

בכפוף לתנאי וסייגי הפוליסות המקוריות עד כמה שלא שונו במפורש על פי האמור באישור זה.

 בכבוד רב, 
 ___________________________

תאריך______________ חתימת מורשה המבטח וחותמת המבטח

תקנות למניעת העסקה של עברייני מין במוסד המכוון למתן שירות לקטינים 
(אישור המשטרה), התשס"ג-20031
בתוקף סמכותי לפי סעיף 12(א) לחוק למניעת העסקה של עברייני מין במוסד המכוון למתן שירות לקטינים, התשס"א-2001 (להלן - החוק), ובאישור ועדת החוקה חוק ומשפט של הכנסת, אני מתקין תקנות אלה:

הגדרות
 1. בתקנות אלה -

"אישור המשטרה" - אישור ממשטרת ישראל כי אין מניעה לפי החוק להעסקת בגיר בעבודה במוסד;

"מבקש" - מעסיק, מוסד או בגיר המגיש בקשה לאישור המשטרה, כי אין מניעה להעסקת הבגיר לפי סעיף 3(ד) לחוק.


בקשה לאישור המשטרה
 2. (א) מבקש יגיש, במישרין או באמצעות יחיד אחר, בתחנת משטרה, בקשה לאישור המשטרה (להלן - הבקשה) -

(1) אם הוא הבגיר - לפי טופס 1 שבתוספת, חתום בידו, ובצירוף תעודת מוסד לפי טופס 2 שבתוספת, חתומה ביד המעסיק או מנהל המוסד;

(2) אם הוא המעסיק או המוסד - לפי טופס 3 או 4 שבתוספת, לפי הענין, חתום ביד המעסיק או מנהל המוסד, ובצירוף ייפוי כוח לפי טופס 5 שבתוספת, מטעם הבגיר למעסיק או למוסד לבקש ולקבל לגביו את אישור המשטרה וצילום תעודת זהות של הבגיר; ייפוי הכוח יישמר אצל המעסיק, לאחר הצגתו, לתקופה של שנתיים מיום הגשת הבקשה.

(ב) היה המבקש בגיר -

(1) והגיש את הבקשה בעצמו - תאומת זהותו באמצעות תעודת זהות או תעודה רשמית אחרת המעידה על זהותו והנושאת את תצלומו;

(2) והגיש את הבקשה יחיד אחר מטעמו - תאומת זהותו של מגיש הבקשה בדרך האמורה בפסקה (1), וכן יציג ייפוי כוח מטעם הבגיר, על פי טופס 1 שבתוספת, וצילום תעודת זהות של הבגיר.

 (ג) היה המבקש מוסד או מעסיק -

(1) והגיש המעסיק או מנהל המוסד את הבקשה - תאומת זהותו בדרך האמורה בתקנת משנה (ב)(1);

 (2) והגיש את הבקשה יחיד אחר מטעמו - תאומת זהותו של מגיש הבקשה בדרך האמורה בתקנת משנה (ב)(1), וכן יציג ייפוי כוח מהמעסיק או מהמוסד, על פי טופס 3 או 4 שבתוספת, לפי הענין.

(ד) היה המבקש מוסד או מעסיק שמקיים קשר קבוע וסדיר עם משטרת ישראל לענין קבלת אישורים לפי החוק, יהיה רשאי להגיש את הבקשה באמצעות דואר רשום, אם קיבל לכך אישור מאת ראש מדור מידע פלילי במחלקת חקירות ותביעות במשטרת ישראל, ובלבד שרשימת הבגירים ופרטיהם, לפי טופס 3 או 4 שבתוספת, תרוכז על גבי מדיה מגנטית, ושמספר הבגירים שאליהם מתייחסת הבקשה לא יפחת מ-50.

תשובת המשטרה
 3. (א) תשובת המשטרה לבקשה תינתן לא יאוחר מ-21 ימים ממועד הגשתה, באופן שיובא לידיעת מגיש הבקשה בעת הגשתה.

 (ב) אישור המשטרה יינתן לפי טופס 6 שבתוספת.

 (ג) הודעה על סירוב המשטרה לתת אישור, תינתן לפי טופס 7 שבתוספת.


ריכוז נתונים ממוחשב
 4. המשטרה תנהל, לפי סעיף 3(ג) לחוק, ריכוז נתונים ממוחשב, של פרטים אלה:

(1) פרטים מזהים של המעסיק;

(2) פרטי המוסד שנמסרו בעת הגשת הבקשה;

(3) פרטים מזהים של הבגיר;

(4) מועד הגשת הבקשה;

(5) פרטי תחנת המשטרה המטפלת בבקשה;

(6) מועד ביצוע הבדיקה המשטרתית;

(7) פרטים מזהים של נותן תשובת המשטרה ותוכנה;

(8) מועד מתן התשובה, ואם נשלחה בדואר רשום - מועד שליחתה.

תחילה
 5. תחילתן של תקנות אלה שישים ימים מיום פרסומן.

תוספת
טופס 1
(תקנה 2(א)(1)) ו-(ב)(2))
בקשת בגיר לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
1. אני הח"מ 
 






שם פרטי
 שם משפחה
מס' זהות

תאריך לידה
 מען 
 מיקוד
מבקש כי יינתן לי אישור משטרה לכך שאין מניעה לפי החוק להעסקתי במוסד המצוין בטופס 2 המצורף.
2. אני מייפה את כוחו של 








 
שם פרטי 
שם משפחה
מס' זהות
להגיש בקשה זו בשמי.
מצ"ב:
תעודת מוסד - טופס 2.
צילום תעודת זהות של הבגיר*.

תאריך
חתימה
_________

* אם מגיש הבקשה איננו הבגיר.
טופס 2
(תקנה 2(א)(1))
תעודת מוסד
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
שם המוסד1
 סוג המוסד2


מס' רישום3
 מען המוסד1


מיקוד
 טלפון


אני הח"מ







 שם פרטי
 שם משפחה
 מס' זהות
מנהל המוסד4
/מנהל התאגיד
/

שם המוסד
שם התאגיד
אחראי על קבלת אדם לעבודה ב
/ 



שם המשרד הממשלתי
 שם הרשות המקומית
מאשר כי תעודה זו ניתנת על ידי בענין העסקתו במוסד של



שם פרטי
אני מצהיר כי המוסד האמור הוא מוסד כהגדרתו בחוק.

תאריך
חתימה
_________

1 אם שם המוסד אינו ידוע בעת הגשת הבקשה, יצוין סוג המוסד בלבד, ואין צורך למלא את פרטי מען המוסד.
2 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
3 אם התאגיד רשום על פי חוק.
4 נא מלא את האפשרות המתאימה מבין ארבע האפשרויות: מנהל מוסד או מנהל תאגיד או אחראי במשרד ממשלתי או אחראי ברשות מקומית.

טופס 3
(תקנה 2(א)(2), (ג)(2) ו-(ד))
בקשת מעסיק שאינו משרד ממשלתי או רשות מקומית לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
אני הח"מ 
 






שם פרטי
 שם משפחה
מס' זהות
משמש מנהל מוסד/תאגיד1



 שם מוסד/תאגיד
 מען 
 
 מיקוד
 טלפון
א. אבקש לקבל אישור המשטרה לכך שאין מניעה להעסיק במוסד2



 סוג מוסד
את3





שם פרטי
שם משפחה

מס' זהות
תאריך לידה
מען
ב. אני מצהיר כי המוסד האמור הוא מוסד כהגדרתו בחוק.
ג. מצ"ב ייפוי כוח מטעם הבגיר/ים וצילום תעודת זהות של הבגיר/ים.
ד. אני מייפה את כוחו של





שם פרטי 
שם משפחה

 להגיש בקשה זו בשמי.
 מס' זהות

תאריך
חתימה
בקשת מעסיק לקבל אישור משטרה/רשימה מרוכזת
שם המוסד/התאגיד
מען

מיקוד

טלפון
מס'
 מס' זהות
שם פרטי
 שם משפחה 
 תאריך לידה
 מען 

תאריך
חתימה
_________

1 נא הקף בעיגול את האפשרות המתאימה.
2 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
3 במקרה שבו מתייחסת הבקשה למספר בגירים יש לציין את הפרטים הנדרשים ברשימה המצורפת.
4 יש למלא אם מגיש הבקשה איננו מנהל המוסד או התאגיד.
נספח מספר 3

דף 5 מתוך 7
טופס 4
(תקנה 2(א)(2), (ג)(2) ו-(ד))
בקשת מעסיק שהוא משרד ממשלתי או רשות מקומית לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
אני הח"מ 
 






שם פרטי
 שם משפחה
מס' זהות

אחראי ב
על קבלת אדם לעבודה במוסד2

 שם משרד ממשלתי/שם רשות מקומית
 שם המוסד
מען המוסד
מיקוד
טלפון
שהוא3



סוג המוסד
א. אבקש לקבל את אישור המשטרה לכך שאין מניעה להעסיק במוסד2


שם המוסד


את3





שם פרטי
שם משפחה

מס' זהות
תאריך לידה
מען
ב. אני מצהיר כי המוסד האמור הוא מוסד כהגדרתו בחוק.
ג. מצ"ב ייפוי כוח מטעם הבגיר/ים וצילום תעודת זהות של הבגיר/ים.
ד.5 אני מייפה את כוחו של 






 להגיש בקשה זו בשמי. שם פרטי
שם משפחה
 מס' זהות



תאריך
חתימה
_________

1 נא מלא את האפשרות המתאימה.
2 אם שם המוסד אינו ידוע בעת הגשת הבקשה, יצוין סוג המוסד בלבד, ואין צורך למלא את פרטי מען המוסד.
3 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
4 במקרה שבו מתייחסת הבקשה לכמה בגירים יש לציין את הפרטים הנדרשים ברשימה המצורפת.
5 יש למלא אם מגיש הבקשה איננו האחראי על קבלת אדם לעבודה במוסד.
בקשת מעסיק לקבל אישור משטרה/רשימה מרוכזת 
 שם המוסד מען המוסד
מיקוד

טלפון
מס'
 מס' זהות
שם פרטי
 שם משפחה 
 תאריך לידה
 מען 

תאריך
חתימה
_________

1 אם שם המוסד אינו ידוע בעת הגשת הבקשה, יש למלא את פרטי המשרד הממשלתי או הרשות המקומית.
נספח מספר 3

דף 6 מתוך 7
טופס 5
(תקנה 2(א)(2)) 
יפויי כוח למעסיק או למוסד
לפי חוק למניעת העסקה של עברייני מין במוסד המכוון למתן שירות לקטינים, התשס"א2001-
אני הח"מ 
 בעל תעודת זהות



המתגורר ב


מייפה את כוחו/ה של


 שהוא/היא:

 שם פרטי
שם משפחה
1.1 מנהל המוסד/התאגיד
2. האחראי על קבלת אדם לעבודה במשרד ממשלתי
/ברשות מקומית
(מחק את המיותר)
או מי מטעמו, לבקש ולקבל בשמי ובמקומי את אישור המשטרה בהתאם לחוק למניעת העסקה של עברייני מין במוסד המכוון למתן שירות לקטינים, התשס"א2001-, לצורך העסקתי במוסד2

/אצל המעסיק



שם המוסד
שם המעסיק
אני מצרף לייפוי כוח זה צילום של תעודת הזהות שלי.
ניתן היום הזה
 בחודש
שנת



חתימה
3 אני הח"מ







שם פרטי
 שם משפחה
מס' זהות
1.1 מנהל המוסד/התאגיד
2. האחראי על קבלת אדם לעבודה במשרד ממשלתי
/ברשות מקומית
(מחק את המיותר)
מצהיר כי ידוע לי שעלי לשמור טופס זה לתקופה של שנתיים מיום הגשת הבקשה.

חתימה
_________

1 נא סמן את האפשרות המתאימה.
2 אם שם המוסד אינו ידוע בעת הגשת הבקשה, יש למלא שם המעסיק בלבד.
3 למילוי על ידי המעסיק.
נספח מספר 3

דף 7 מתוך 7
טופס 6
(תקנה 3(ב))
אישור המשטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
בענין העסקתו של*
 
 





שם פרטי
 שם משפחה
מס' זהות
במוסד**
על ידי



שם המוסד
שם המעסיק
אני מאשר כי על פי הנתונים הקיימים במאגרי המידע המשטרתיים ביום


אין מניעה להעסקתו של הנ"ל לפי החוק.
 מס' אישי שם פרטי
שם משפחה
פרטי היחידה המשטרתית

תאריך
חתימה
אישור המשטרה/רשימה מרוכזת 
 שם המוסד/המעסיק מען המוסד
מיקוד

טלפון
מס'
 מס' זהות

שם פרטי
 שם משפחה 
 אישור 

תאריך
חתימה
_________

* התייחסה הבקשה לאישור המשטרה לרשימת בגירים, יפורטו אלה מביניהם שנקבע כי אין מניעה להעסקתם במוסד, ברשימה המצורפת.
** אם שם המוסד אינו ידוע בעת הגשת הבקשה יצוין שם המעסיק בלבד.
טופס 7
(תקנה 3(ג))
הודעה על סירוב לתת אישור המשטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
בענין העסקתו של
 
 





שם פרטי
 שם משפחה
מס' זהות
במוסד*
על ידי



שם המוסד
שם המעסיק
לפי הנתונים הקיימים במאגרי המידע המשטרתיים ביום


לא ניתן לאשר את העסקתו של הנ"ל לפי החוק.
 מס' אישי שם פרטי
שם משפחה
פרטי היחידה המשטרתית

תאריך
חתימה
נספח מספר 4

מדינת ישראל

משרד החינוך מנהל מערכות מידע

צוות אבטחת מידע

אבטחת מידע למיקור חוץ
1. מטרה (I)
מסמך זה כולל אוסף דרישות אבטחת מידע לצורך התקשרות עם הספק. עמידה בהוראות מסמך זה הינה תנאי סף להתקשרות עם הספק, ועליו לעמוד בדרישות אבטחת מידע של משרד החינוך כפי שיעודכנו מעת לעת. 

2. הגדרות (I)
2.1 מידע (מידע מוגן): נתונים על אישיותו של אדם, צנעת אישיותו, מצב בריאותו, מצבו הכלכלי, הכשרתו המקצועית, דעותיו ואמונתו. 
2.2 מאגר מידע: אוסף נתוני מידע המוחזק באמצעי מגנטי או אופטי (ובכלל זה מחשב) ומיועד לעיבוד ממוחשב.

2.3 מנהל המאגר: מנהל פעיל של גוף שבבעלותו או בהחזקתו מאגר מידע או מי שמנהל כאמור הסמיכו לענין זה;

2.4 הממונה על אבטחת המידע אצל הספק: אדם הנמנה על עובדי הספק אשר מונה על ידי הספק לתפקיד זה ואשר אחראי על אבטחת המידע הנכלל במאגרי המידע המצויים בידי הספק ועל יישום ההנחיות המופיעות במסמך זה. 
2.5 הממונה על אבטחת המידע במשרד החינוך: אדם שמונה לתפקיד זה מטעם משרד החינוך ואשר אחראי על אבטחת המידע במשרד החינוך, ואחראי על מתן הנחיות אבטחת מידע.
2.6 נכסי המידע - כל המידע, מאגרי המידע, נתון אחר או ציוד של משרד החינוך אשר משמש לצורך פעילות המאגר

2.7 משתמשי מאגר מידע
2.7.1 כל בעל תפקיד אצל הספק, הנדרש מתוקף תפקידו להשתמש במידע אשר נצבר במאגרי המידע של המשרד המצויים אצל הספק, או שיש לספק גישה אליהם. 

2.7.2 בעלי תפקידים במשרד החינוך המקבלים במסגרת תפקידם דוחות ומידע המופקים ממאגרי מידע של משרד החינוך המצויים בידי הספק או שיש להם גישה אליהם.

2.7.3 מערכות משיקות (צד שלישי) העושות שימוש במידע הנכלל במאגרי המידע של משרד החינוך והמצויים בידי הספק.

2.8 אבטחה פיזית: האמצעים הפיזיים הנדרשים להגנה על ציוד המחשוב, לגישה למידע של משרד החינוך ולשרידות המערכות הממוחשבות המכילות את מאגרי המידע.

נספח מספר 4

2.9 "התקן נייד" - אחד מאלה: 
2.9.1 מחשב המיועד לשימוש נייד ובכלל זה רדיו טלפון נייד כהגדרתו בחוק התקשורת (בזק ושידורים) התשמ"ב-1982 ;
2.9.2 מצע אחר המשמש לאחסון חומר מחשב;
2.10 סיווג מידע: הקניית הגדרת רגישות למידע, בהתבסס על העקרונות שהותוו על ידי משרד החינוך והפורום לנושא אבטחת מידע במשרד החינוך.

2.11 נזק למידע : פגיעה בסודיות, בשלמות וזמינות המידע בבעלותו של משרד החינוך.
2.12 אבטחת מידע" - הגנה על סודיות, שלמות וזמינות המידע בבעלותו של משרד החינוך. הגנה על המידע מפני חשיפה, שימוש או העתקה, והכל ללא רשות כדין;
2.13 "שלמות מידע" - זהות הנתונים במאגר מידע למקור שממנו נשאבו, בלא ששונו, נמסרו או הושמדו ללא רשות כדין.
2.14 סודיות המידע – חשיפת המידע לגורמים לא מורשים.
2.15 זמינות המידע – שמירה על נגישות למידע באופן רציף 
2.16 אירוע במ"מ – אירוע בטחון מערכות מחשב. פעולה המתבצעת בזדון או בשוגג.
פעולה זו עלולה לפגוע בזמינות, אמינות וסודיות המידע ו/או בציוד המחשוב המשרדי ברמות חומרה שונות, ולהביא להשבתת מערכות, שיבוש נתונים מכוון או חשיפת נתונים לגורמים לא מורשים.
2.17 "מיקור חוץ" השימוש בשירותי מיקור חוץ משמעו הוצאה מחוץ לארגון, או ביצוע על ידי מי שאינם עובדים בארגון, של פעולות ותהליכים המבוצעים בדרך כלל על ידי הארגון.
2.18 "מומחה אבטחת מידע" - חברה המתמחה בנושא אבטחת מידע מתוך רשימת הספקים המאושרת ע"י המשרד.
2.19 "מידע חסוי" – מידע שפגיעה בזמינותו בשלמותו באמינותו, בסודיותו או בשרידותו עלולה לגרום לתקלות כגון אלה: 
2.19.1 פגיעה או הכבדה על ביצוע תוכניות או פעולות כלכליות, מנהליות, חברתיות, משפטיות ואחרות, של המדינה.

2.19.2 גרימת תקלה לעבודת הגופים הציבוריים שמשמעה עיכוב או ייקור תהליכי עבודה, או, הפרעה בביצוע אכיפת החוק. 

2.19.3 מידע פנים ארגוני שהנהלת הארגון רוצה לשמור על חשאיותה מול ארגון מתחרה.

3. הנחיות לביצוע (M)
3.1 סווג המידע 

אופי הפעילות במשרד החינוך מחייב דגש מיוחד בנושא אבטחת המידע.

משרד החינוך רואה חשיבות רבה במימוש שיטתי ויעיל של היבטי אבטחת המידע במערכות השונות, ובכלל זה היבטים הקשורים הגנה על מידע ולחוק הגנת הפרטיות התשמ"א-1981.

צוות אבטחת מידע יסווג את הנתונים במערכת, סיווג המערכת והנחיות ספציפיות יפורטו ב "הוראות אבטחת מידע נוספות"
3.2 סימון המידע 

הספק מתחייב לסמן כל פלט של מידע המופק ממאגרי המידע של המשרד באמצעות כותרת עליונה בנוסח הבא : "מכיל מידע מוגן לפי חוק הגנת הפרטיות - המוסר שלא כדין עובר עבירה"

3.3 התחייבות הספק 
הספק מתחייב למלא אחר הוראות נספח זה ואחר יתר הוראות המשרד בכל הנוגע לאבטחת מידע, לרבות הוראות אשר יתעדכנו מעת לעת. יישום הוראות המשרד במלואן מהווה תנאי להתקשרות הספק עם המשרד. 
3.4 איומים (I)
איום פנימי - פגיעה במכוון או בשוגג בשלמות או זמינות או סודיות של נכס מידע של משרד החינוך על ידי גורם בעל הרשאות גישה לאותם נכסים. 
איום חיצוני - פגיעה בשלמות או זמינות או סודיות של נכס מידע של משרד החינוך על ידי גורם ללא הרשאות גישה מאושרות לאותם נכסים. 
3.5 גורמי איום עיקריים (I)
3.5.1 אדם בעל הרשאות במערכת וללא הרשאות במערכת.

3.5.2 בעל עניין במידע (אדם/ ארגון/ מדינה). לדוגמה: אוכלוסיית מורים ותלמידים.

3.5.3 גופים עם אינטרסים ועם יכולות – אנשי תקשורת, חוקרים פרטיים, עבריינים קטנים, פשע מאורגן ישראלי ופשע מאורגן בינלאומי.

3.5.4 אדם אקראי או גורם נוסף בעל יכולת זדונית.
3.6 משמעות של מימוש האיומים (I)
פגיעה בנתוני המערכת עלולה לגרום לנזקים הבאים:

3.6.1 פגיעה בפעילות התקינה במשרד החינוך כולל זמינות שירותים, אמינות שלמות וחסינות נתונים. 

3.6.2 פגיעה בצנעת הפרט של עובד המשרד או של אדם מן הציבור ו\או לכל אדם שפרטיו נחשפו מהמערכת. 

3.6.3 הגשת תביעות משפטיות נגד משרד החינוך.
3.6.4 נזק כלכלי למשרד החינוך ואגף.
3.6.5 נזק תדמיתי בלתי הפיך למשרד החינוך.
3.6.6 נזק למידע.
3.7 שימוש, אחזקה או ניהול של מאגרי מידע

3.7.1 מלוא המידע המצוי במאגרי המידע של המשרד אשר בידי הספק או שיש לספק גישה אליהם במסגרת ההתקשרות בינו לבין המשרד, הינו בבעלות המשרד על כל המשתמע מכך. הספק מתחייב שכל גישה שלו, או של מי מטעמו, למידע ולמאגר המידע, תתבצע אר ורק בהתאם להוראות המשרד ולמטרות אשר הוגדרו לו על ידי המשרד במסגרת ההתקשרות. 
3.7.2 הספק מתחייב שהוא, או מי מטעמו, יקפיד כי כל איסוף מידע או שימוש בו יבוצע אך ורק בהתאם להוראות החוק והדין, ועל פי הנחיות המשרד. 
3.7.3 הספק מתחייב שהוא, או מי מטעמו, לא יעביר מידע, או חלק ממידע, מתוך מאגרי המשרד אשר בידיו או שיש לו גישה אליהם, לצד שלישי כלשהו ללא אישור מפורש ובכתב מאת המשרד.
3.7.4 הספק מתחייב שלא לשמור ולא להוציא מידע של משרד החינוך אל שרתים או משאבי מחשוב אחרים הממוקמים מחוץ לגבולות מדינת ישראל, או שונים מאלה אשר נקבעו במסגרת המכרז או ההתקשרות.
3.7.5 הספק מתחייב למנוע שמירה של נתונים רגישים באופן מקומי אצל משתמשי המערכת. במקרים חריגים יש לקבל אישור מפורש ובכתב מהמשרד
3.7.6 ככל שהספק שומר מידע נוסף כלשהו מעבר למידע אשר הוגדר במפורש על ידי המשרד, עליו לבצע את השמירה ואת ההגנה על המידע בהתאם להוראות החוק, התקנות והנחיות רמו"ט הרלוונטיות, לרבות בנוגע לרישום מאגרים, בהתאם לצורך. 
3.8 בקרה
לצורך בקרה על יישום דרישות אבטחת המידע על הספק להעביר אישור של מומחה אבטחת מידע מתוך רשימת הספקים המאושרת ע"י המשרד או אישור של צוות אבטחת מידע במשרד החינוך בשלב התחלת העבודה במערכת, בשלבי שינויים מהותיים במערכת ובשלב הארכת התקשרות. 

3.9 זיהוי וניהול סיכונים
3.9.1 הספק מתחייב לבצע ניהול וזיהוי של סיכוני אבטחת מידע בכל שלב משלבי הפרויקט.
3.9.2 הספק מתחייב לפנות למשרד בבקשה לאישור לפני ביצוע שינויים בארכיטקטורת המערכת, או באופן מתן השירותים. הספק מתחייב שלא לבצע שינוי כלשהו ללא אישור מפורש ובכתב מהמשרד. 

3.10 הצהרה על מחויבות גורם חיצוני בנושא אבטחת מידע 
הספק יגיש מסמך הצהרה למשרד החינוך בו הוא מצהיר על התחייבותו על ביצוע ההנחיות לשמירת אבטחת המידע כפי שמפורט בהנחיות ובמסמכי משרד החינוך, ובמסמכי המכרז.
3.11 ניהול אבטחת מידע ארגונית 
3.11.1 הספק מתחייב למנות ממונה אבטחת מידע מטעמו, ואשר יהיה אחראי על אבטחת המידע הנכלל במאגרי המידע המצויים בידי הספק וכן על יישום ההנחיות המופיעות במסמך זה.
3.11.2 הספק יחתום על התחייבות לשמירת סודיות, בנוסח המצורף למכרז, וכן יחתים על התחייבות זו את עובדיו ו/או כל מי מטעמו אשר יהיה בעל גישה למאגר מידע של המשרד או למידע מתוכו במסגרת ההתקשרות.
3.11.3 הספק מתחייב להפריד הפרדה מלאה את מאגרי המשרד המצויים בידיו מיתר מאגרי המידע שברשותו. זאת באמצעות הפרדה לוגית הכוללת סגמנט מבודד מאחורי חומת אש. 
3.11.4 בכל מקרה שבו לספק התקשרות עם צד שלישי כלשהו אשר יש לה נגיעה עם ההתקשרות בין הספק למשרד במסגרת מכרז זה ו/או על יישום ההנחיות המפורטות במסמך זה, הספק מתחייב להודיע על כך למשרד ולפעול על פי הנחיותיו וכן ליידע את הצד השלישי על החובות הנובעות מקיום ההנחיות המפורטות במסמך זה. 
3.12 אבטחת המידע במישור משאבי האנוש והעובדים
3.12.1 הספק מתחייב כי כל עובדיו ו/או מי מטעמו אשר יהיו בעלי גישה למאגרי המשרד ו/או יועסקו במסגרת התקשרות הספק עם המשרד, יהיו בעלי הכשרה מתאימה-, בהתאם לנדרש במסמכי המכרז וההתקשרות. בדיקת אימות הרקע של כל מועמד להעסקה כעובד הספק, מי מטעמו או משתמש צד שלישי, יעשו ע"י הספק כנדרש על פי דין ולפי כללי האתיקה הרלוונטיים, והיקפם יתאים לדרישות המשרד, לסיווג המידע שיהיה נגיש להם ולסיכונים הצפויים.
3.12.2 הספק יהיה אחראי כלפי המשרד על כל פעילות עובדיו ו/או מי מטעמו במסגרת ההתקשרות.
3.12.3 הספק מתחייב שכל עובדיו, ו/או מי מטעמו ו/או משתמשי צד שלישי, מבינים את מלוא האחריות המוטלת עליהם בנוגע למידע ולאבטחתו וכי הם מתאימים לתפקידים שנועדו להם. על הספק להפחית סיכוני גניבה, הונאה או שימוש לרעה בגישה למידע של המשרד באמצעות נקיטת אמצעי הגנה סבירים ומקובלים (כגון מצלמות אבטחה, תיעוד גישה וכדומה), וזאת מבלי לגרוע מהוראות נספח זה באשר לאבטחה הפיזית והסביבתית.
3.12.4 הספק מתחייב למנוע מקרים בהם עובדיו ו/או מי מטעמו ינסו לבצע גישות למאגרים אליהם לא קיבלו הרשאה. במקרה בו עובד ו/או מי מטעם הספק ניסה בפעם השלישית לבצע גישה למאגר שאינו מורשה גישה אליו, על הספק למנוע ממנו כל גישה למאגרי המשרד ולדווח על כך מיידית למשרד.
3.12.5 הספק מתחייב כי תפקידים ותחומי אחריות של עובדי הספק ו/או מי מטעמו ו/או משתמשי צד שלישי הנוגעים לאבטחה, יוגדרו ויתועדו ע"י הספק לפי מדיניות אבטחת המידע של הארגון. 

3.13 אבטחה פיזית וסביבתית
3.13.1 הספק מתחייב כי הגישה לאזורים שקיים בהם מידע ו/או מאגרי מידע וארונות התקשורת תהייה מתועדת ומבוקרת באופן המאפשר את וידוא זהות האדם הניגש לציוד הנ"ל הכולל מניעת הכחשה. רשומות הכניסה ישמרו למשך שנתיים ויועברו למשרד החינוך לפי דרישה.
3.13.2 בכל מקרה בו מאגר המידע נמצא ברשות הספק, הספק מתחייב לתעד הכנסה והוצאה של ציוד אל המתקנים בהם ממוקם המאגר ומהם.
3.13.3 הספק מתחייב כי כניסת ספקים או לקוחות לאזורי חוות השרתים תהיה מבוקרת, תכלול ליווי, ותירשם ביומן רישום אירועים.
3.13.4 אמצעים לבקרת כניסה פיסית: הספק מתחייב כי השרתים והציוד המשמש לאחסון, עיבוד וגישה למאגרי המידע והיישומים יוגנו על ידי אמצעים מתאימים לבקרת כניסה כדי להבטיח שרק לעובדים מורשים תותר הגישה. 
3.13.5 הגנה מפני איומים סביבתיים: הספק מתחייב ליישם הגנה פיסית מפני נזקים של שריפה, הצפה, רעידות אדמה, פיצוצים, הפרות סדר וסוגים אחרים של אסונות טבע ופגיעות מעשה ידי אדם. 
3.13.6 עבודה באזורים מאובטחים: הספק מתחייב לכתוב וליישם הנחיות לעבודה באזורים מאובטחים.
3.13.7 שירותים תומכים: הספק מתחייב להגן על הציוד בפני הפסקות חשמל והפרעות אחרות הנגרמות בגלל כשל שירותים תומכים. 
3.13.8 אבטחת כבלים: הספק מתחייב כי כבלי חשמל ותקשורת הנושאים נתונים או תומכים בשירותי מידע, יוגנו מפני יירוט או נזק. 
3.13.9 תחזוקת ציוד: הספק מתחייב לתחזק את הציוד כראוי על מנת להבטיח את זמינותו וכלילותו הרציפות. 
3.14 מצעי מידע פיזיים
3.14.1 על הזכיין ליידע את עובדיו וכל מי שנחשף למידע במסגרת התהליכים שבמשרד על חובת יישום ההנחיות לשמירה על מידע מודפס\ מצעי מידע פיזיים.
3.14.2 באזורי קבלת קהל לא יאוחסן מידע חסוי. חסוי רגיש לא יונח על גבי שולחנות לקבלת קהל. 
3.14.3 כאשר מצעי מידע פיזיים (כגון: אמצעי אחסון אלקטרוני או ניירת), האוגרים מידע חסוי, אין להשאירם ללא השגחה ולאחר שעות העבודה יש לאחסנם במקום נעול.
3.14.4 חל איסור להשאיר פלט המכיל מידע חסוי במדפסות או במכונות צילום, באחריות מדפיס \מצלם המידע לקחת את הפלט במידי
3.14.5 מידע חסוי אשר השימוש בו הסתיים, חייב לעבור גריסה או להיות מאוחסן בארכיב מאובטח.

3.15 ניהול תקשורת ותפעול 
3.15.1 הספק מתחייב להגדיר ולעבוד על פי מערך נוהלי עבודה אשר יתנו מענה לכל דרישות משרד החינוך לרבות בנושא אבטחת מידע. 
3.15.2  הספק מתחייב שהנהלים ייבדקו על ידו פעם בשנה לפחות ויתוקנו בהתאם להנחיות משרד החינוך. 
3.15.3  במידה והתגלו ליקויים בעבודת הספק, או כתוצאה מגילוי חשיפת אבטחת מידע חדשה, הספק מתחייב לעדכן את נוהלי העבודה ולדווח ל משרד החינוך באופן מיידי. 
3.16 אבטחה לוגית
3.16.1 הספק מתחייב ליישם אמצעי אבטחה הולמים שימנעו חדירה מכוונת או מקרית למערכת או למערכות התשתית והתקשורת.
3.16.2 הספק מתחייב לבצע הפרדה בין רשתות המאכלסות את מאגרי המידע של משרד החינוך ליישומים ולכלל הרשתות (סגמנטציה).
3.16.3 הספק מתחייב שכל אמצעי אבטחת המידע יעברו הקשחות לפי המלצות היצרן. 
3.16.4 הספק מתחייב לעדכן באופן שוטף את המערכות השונות למניעת ניצול פרצות אבטחת מידע.
3.16.5 הספק מתחייב שמערכות אבטחת מידע יספקו שרידות מלאה לשמירה על זמינות המערכת.

3.17 תיעוד ובקרה
3.17.1 הספק מתחייב לנהל מנגנון תיעוד אוטומטי שיאפשר בקרה וביקורת על מערכות שניגשות למאגרי מידע של המשרד.
3.17.2 הספק מתחייב שבכל פניה למערכת ולרשומות במאגר יירשמו כל הנתונים הבאים: זהות המשתמש, התאריך והשעה של ניסיון הגישה, רכיב המערכת שאליו בוצע ניסיון הגישה, סוג הגישה, היקפה, והאם הגישה אושרה או נדחתה.
3.17.3 הספק מתחייב שתיעוד הגישה ישמר בשרתים נפרדים ממאגר המידע.
3.17.4 הספק מתחייב כי מנגנון הבקרה לא יאפשר, ביטול או שינוי של הפעלתו. מנגנון הבקרה יאתר שינויים או ביטולים בהפעלתו ויפיץ התראות לאחראי אבטחת מידע מטעם הספק ולצוות אבטחת מידע במשרד החינוך.
3.17.5 הספק מתחייב להעביר למשרד החינוך דיווחים תקופתיים ולפי דרישה בכל הנוגע לאופן ניהול מידע, אשר נמצא בבעלות המשרד. 
3.17.6 הספק מתחייב לדווח באופן מיידי לצוות אבטחת מידע במשרד החינוך בכל מקרה של חשש לדליפת מידע מהמאגר או שימוש חורג מההרשאה שניתנה.
3.17.7 הספק מתחייב לשמור את נתוני הרישום של מנגנון הבקרה למשך 24 חודשים לפחות.

3.18 ביקורות אבטחת מידע 

3.18.1 הספק מתחייב ליידע את העובדים במאגר בדבר קיומו של מנגנון הבקרה למערכות המאגר והיקף התיעוד המבוצע על ידו.
3.18.2 הספק מתחייב לאפשר למשרד החינוך לערוך ביקורות באתר המארח את המידע.
3.18.3 הספק מתחייב לתקן את הליקויים לפי דוח הביקורת של משרד החינוך בתוך פרק הזמן שיקבע על ידי משרד החינוך. 
3.19 ניהול המידע
3.19.1 הספק מתחייב לנהל רשימה של כל נכסי המידע של משרד החינוך שנמצאים ברשותו.
3.19.2 הספק מתחייב להעביר את רשימת כל נכסי המידע של משרד החינוך שנמצאים ברשותו למשרד החינוך. 
3.19.3 הספק מתחייב להגדיר ולנהל רשימות מורשים לגישה פיזית לנכסי המידע בבעלות משרד החינוך.
3.19.4 הספק מתחייב שלא להעביר מידע בבעלות משרד החינוך לגורם שלישי ללא אישור בעל המידע במשרד החינוך.
3.19.5 הספק מתחייב לדווח למשרד החינוך על כל צורך בסילוק ציוד מיחשוב שכולל מידע בבעלות המשרד. סילוק הציוד יהיה אך ורק באישור גורם מוסמך במשרד החינוך.
3.19.6 במידה ויש צורך בהשמדת/סילוק מדיה מגנטי כגון, דיסקים, קלטות גיבוי, מדיה נתיקה מכל סוג, פלט נייר וכו' שכולל מידע בבעלות משרד החינוך – הספק מתחייב לבער את המידע שבמדיה.
3.19.7 הספק מתחייב כי בסיום ההתקשרות יתאם עם משרד החינוך את השמדת כל נכסי המידע בבעלות משרד החינוך שנשארו ברשותו.
3.20 על הקבלן למלא אחר טיוטת הנחיות רשות משפט וטכנולוגיה בנושאי העברת המידע הכוללת:
3.20.1 עמדתה של רשמת מאגרי מידע היא שלאור תכלית החקיקה, הקשיים והסיכונים, על בעל / מחזיק מאגרי מידע לפעול בהתאם לחלופות כדלקמן: 

1.  אין להפיץ דוחות אישיים הכוללים מידע בעל רגישות ממאגר מידע, באמצעות דואר אלקטרוני בלבד, ללא נקיטת אמצעי אבטחה נוספים.
2. על בעל מאגר או מחזיק המפיץ מידע בתקשורת מקוונת ללקוחותיו, להציג התמודדות נאותה עם הסיכונים הנובעים משיטת הפצת המידע, סוג המידע המופץ ורגישותו. לצורך כך על בעל מאגר לקיים דיון תקופתי בדרג מתאים בנושא זה, הסיכונים שאותרו ודרכי ההתמודדות עמם, לצורך מזעורם, ולתעד דיון זה. 

3. אין להעביר חומר רגיש במייל אלא בשתי החלופות הבאות:
(1) חלופה א': הפצת המידע באמצעות אתר אינטרנט מאובטח של בעל המאגר. על בעל מאגר מידע המבקש לשלוח מידע לנושא המידע, לעשות זאת באמצעות משלוח הודעה בדוא"ל המציינת כי קיים מידע חדש אודות נושא המידע. הגישה למידע תתאפשר באמצעות קישור לאתר בעל מאגר המידע. נושא המידע יוכל לעיין במידע באמצעות כניסה לאתר בעל מאגר המידע לאחר שהזדהה בהתאם לשיטת זיהוי מקובלת שנבחרה בשים לב לרמת הסיכון של השירות. 
(2)  חלופה ב': הצפנת המידע בעת המשלוח והתעבורה שמקיימת את הדרישות ההגנה על המידע.
3.20.2 גישה למידע תיעשה באמצעות שימוש בקוד או סיסמא ייחודים הידועים ללקוח בלבד (ואינם נכללים בעותק מרשם האוכלוסין שנגנב והופץ
3.20.3 הקוד או הסיסמא ימסרו ללקוח בדרך מאובטחת. (כגון בדואר, בהודעת סמס, בעת רישום פיזי לשירות וכדומה). 
3.21 הנחיות לטיפול במידע
3.21.1 במידה קיים מידע המכיל רשימות של תלמידים בעלי מוגבלויות, המידע מסווג כמידע רגיש ויש חשש לפגיעה בחוק צינעת הפרט במקרה של דליפה לגורמים בלתי מורשים. 
3.21.2  לפי הנחיית האגף לחינוך מיוחד הקבלן לא יקבל מידע אישי לגבי תלמידים אשר מופעלים במסגרת התכנית, כל מידע כזה ישאר בידי הגורמים המוסמכים לכך במשרד החינוך. 
3.21.3 במידה וחומר רגיש כן מועבר לקבלן (בשוגג או עקב צורך מיוחד) הוא יעבור בצורה מאובטחת אשר תמנע אפשרות לזליגת המידע, בנוסף באחריות הקבלן יחתמו אותם גורמים הנחשפים למידע על הצהרת סודיות, ויובהר להם חוק צנעת הפרט ורגישות המידע אשר עובר דרכם. 
3.21.4 כל הנתונים והמידע הנאגרים על ידי הקבלן לצורך פרויקט זה כולל מאגרים של אנשי מקצוע הקשורים לפרויקט כגון מרצים, מנחים, יועצים, עובדי חינוך ועובדים טיפוליים, שייכים למשרד החינוך וירשמו כמאגר של משרד החינוך, ובסיום ההתקשרות יועברו למשרד החינוך או יגרעו בהתאם להנחיות משרד החינוך האגף לחינוך מיוחד.
3.21.5 כל המידע העסקי הנאגר ע"י הקבלן כגון מערכי שעור שאלוני בחינות וכל מידע נוסף שייך למשרד החינוך, על הקבלן לדאוג שהמידע העסקי לא יזלוג לגורמים בלתי מורשים, ובסיום ההתקשרות יועבר למשרד החינוך או יגרע בהתאם להנחיות משרד החינוך האגף לחינוך מיוחד. 
3.21.6 העברת מידע מהמוסד החינוכי לקבלן כולל מסמכים רפואיים ומסמכים נלווים תעשה בצורה מאובטחת ולא במייל.
3.21.7 במידה והקבלן נדרש לאחסן את פרטי המידע, האחסון לא יהיה יותר מ-24 חודש וזאת ברוח הנחיות הרשות למשפט וטכנולוגיה.

3.21.8 מאגר המורים שיוקם ע"י הקבלן מוגן לפי חוק צנעת הפרט על כן באחריות הקבלן להבטיח כי נתונים לא יזלגו מהמאגר לגורם בלתי מורשה. 
3.21.9 במסגרת המכרז הקבלן מספק מחשב לתלמיד. על הקבלן לוודא כי בסיום הפעילות לא ישאר מידע של משרד החינוך על אותו המחשב.
3.21.10 במידה והמחשב מחובר לאינטרנט על הספק ליישם הגנות על מנת שמידע של משרד החינוך לא יזלוג מהמחשב לתווך האינטרנט. 
3.21.11 התוכנות שמותקנות על המחשב שמספק הקבלן יהיו תכונות חוקיות הנתמכות ע"י היצרן ומכילות את כל העדכונים. 
3.21.12 במידה והעזרים המסופקים ע"י הקבלן מכילים מדיות אחסון (אייפדים, דיסק או קי וכדומה) ימחק כל המידע מאותם מדיות לפני החזרת לקבלן.
3.21.13 כל העברת חומר המכיל מידע רגיש אודות תלמידי חינוך מיוחד יועברו במערכת ממוחשבת שתכלול הזדהות עם שם משתמש וסיסמא. ניהול המשתמשים באחריות ממונה אבטחת מידע אצל הקבלן.
3.22 על הקבלן למלא אחר טיוטת הנחיות רשות משפט וטכנולוגיה בנושאי העברת המידע הכוללת:
3.22.1 עמדתה של רשמת מאגרי מידע היא שלאור תכלית החקיקה, הקשיים והסיכונים, על בעל / מחזיק מאגרי מידע לפעול בהתאם לחלופות כדלקמן: 

1.  אין להפיץ דוחות אישיים הכוללים מידע בעל רגישות ממאגר מידע, באמצעות דואר אלקטרוני בלבד, ללא נקיטת אמצעי אבטחה נוספים.
2. על בעל מאגר או מחזיק המפיץ מידע בתקשורת מקוונת ללקוחותיו, להציג התמודדות נאותה עם הסיכונים הנובעים משיטת הפצת המידע, סוג המידע המופץ ורגישותו. לצורך כך על בעל מאגר לקיים דיון תקופתי בדרג מתאים בנושא זה, הסיכונים שאותרו ודרכי ההתמודדות עמם, לצורך מזעורם, ולתעד דיון זה. 
3. אין להעביר חומר רגיש במייל אלא בשתי החלופות הבאות:
(1) חלופה א': הפצת המידע באמצעות אתר אינטרנט מאובטח של בעל המאגר. על בעל מאגר מידע המבקש לשלוח מידע לנושא המידע, לעשות זאת באמצעות משלוח הודעה בדוא"ל המציינת כי קיים מידע חדש אודות נושא המידע. הגישה למידע תתאפשר באמצעות קישור לאתר בעל מאגר המידע. נושא המידע יוכל לעיין במידע באמצעות כניסה לאתר בעל מאגר המידע לאחר שהזדהה בהתאם לשיטת זיהוי מקובלת שנבחרה בשים לב לרמת הסיכון של השירות. 
(2) חלופה ב': הצפנת המידע בעת המשלוח והתעבורה שמקיימת את הדרישות ההגנה על המידע.

3.22.2 גישה למידע תיעשה באמצעות שימוש בקוד או סיסמא ייחודים הידועים ללקוח בלבד (ואינם נכללים בעותק מרשם האוכלוסין שנגנב והופץ
3.22.3 הקוד או הסיסמא ימסרו ללקוח בדרך מאובטחת. (כגון בדואר, בהודעת סמס, בעת רישום פיזי לשירות וכדומה). 
3.23 דרישות מהמערכת המוקמת על ידי הקבלן
במידה והקבלן הזוכה במכרז יקים מערכת ארגונית מינהלית ולוגיסטית פנימית, אשר תטפל במאגר הנתונים של אוכלוסיית הנוער המיוחד, על המערכת לעמוד בקריטריונים הבאים:
3.23.1 על המערכת להיות מאובטחת באמצעים טכנולוגים הנותנים מענה לכל שכבות אבטחת המידע (פיזי, לוגי, אפליקטיבי, בסיס נתונים וכדומה).
3.23.2 המערכת תאפשר גישה רק לגורמים מורשים החתומים על הצהרת סודיות.
3.23.3 המערכת תנהל מערכת רישום (audit) של כל הגישות שנעשות בה כולל לאן ניגשו, מי ניגש וזמני כניסה ויציאה.
3.23.4 המערכת תנהל מערכת רישום של ניסיונות גישה כושלים. 
3.23.5 באחריות הקבלן לבצע בקרות מתאימות על מנת לזהות ניסיונות פריצה או גישה בלתי מורשית למערכת. 
3.24 ניהול הרשאות גישה

3.24.1 הספק מתחייב שגישה למערכות המידע ו/או מאגרי המידע תהיה מבוססת על בסיס הצורך לדעת (need to know) ולא תורשה גישה מעבר לנדרש לצורך מילוי התפקיד כפי שהוגדר על ידי משרד החינוך ובהתאם להוראות המכרז. 
3.24.2 הספק מתחייב לדאוג לגישה ממודרת על בסיס הגדרת תפקידים.
3.24.3 הספק מתחייב לנהל רישום מעודכן של בעלי התפקידים ושל הגישה המוגדרת לכל תפקיד. 
3.24.4 הספק מתחייב לגרוע הרשאות לבעלי תפקידים שהסתיים תפקידם או שאין להם צורך במידע אליו קיבלו הרשאה.
3.24.5 הספק מתחייב לדאוג לבקרות המתאימות על מנת שלא תבוצע גישה לא מורשית למאגרי המידע
3.24.6 הספק מתחייב שהזדהות למאגרי מידע בעלי רגישות גבוהה תבוצע באמצעות רכיב פיסי בנוסף לסיסמא. 
3.24.7 על הספק לזהות את המשתמשים במערכות שבמכרז, מערך ההזדהות תוגדר מדיניות סיסמאות שתכלול את הפרמטרים הבאים לכל הפחות:
1. חוזק הסיסמא - לפחות 8 תווים בשילוב של ספרות ואותיות
2. מספר ניסיונות שגויים לנעילה - 3 ניסיונות
3. שמירת היסטורית סיסמאות - עד 5 סיסמאות אחורה
4. תדירות החלפת הסיסמא אחת ל-3 חודשים

3.24.8 הספק מתחייב לנתק משתמש שהזדהה למערכת מידע לאחר פרק זמן של 10 דקות ללא פעילות.
3.24.9 חל איסור להגדיר זהויות במערכת או לתת הרשאות במערכת לזהויות קיימות, ללא אישור של האגף במשרד החינוך
3.25 תיעוד אירועי אבטחה
3.25.1 על הספק לבצע תיעוד של כל אירוע אשר יש בו משום פגיעה בשלמות סודיות וזמינות המידע.
3.25.2 כל אירוע אבטחה, יחקר וייבדק ויופק דוח אירוע המתאר את הגורמים לאירוע ואת דרכי הטיפול באירוע. הספק יוציא הנחיות לביצוע על מנת להפחית את הסיכוי לאירוע דומה. 
3.25.3 על הספק להכין הוראות להתמודדות עם אירועי אבטחת מידע אשר מתייחסים לחומרת האירוע ולמידת רגישות המידע. בהוראות אלו תהיה התייחסות לצעדים מיידיים הנדרשים לטיפול באירוע כגון דיווח למשרד החינוך, ביטול הרשאות וכדומה. 
3.26 אבטחת תקשורת
3.26.1 הספק מתחייב שלא יחבר מערכות /מאגרי מידע למרשתת אלא אם כן קיבל את אישור המשרד לכך.
3.26.2 במידה וקיבל הספק אישור וחיבר את המערכות ו/או מאגרי המידע לרשת ציבורית או למרשתת, מתחייב הספק לנקוט באמצעי ההגנה המתאימים על מנת למנוע נזק, פריצה, זיהום או השחתה של מאגרי המידע. 
3.26.3 הספק מתחייב שהעברת המידע בתוך רשת התקשורת, ברשת ציבורית או במרשתת תיעשה תוך שימוש בשיטות הצפנה מקובלות. 
3.27 אבטחת תחנות הקצה

3.27.1 שמירת מידע רגיש בתחנת הקצה 
חל איסור מוחלט לשמור מידע רגיש בתחנה מרוחקת של המשתמש.
3.27.2 הגנה על היישום
1. על מנת לנתר ולהגן על הנתונים שרתי היישום ימוקמו מאחורי חומות אש אפליקטיבי.
2. כל שליפת מידע ועדכון נתונים תעבור דרך חומת אש למסדי נתונים. 
3. השרתים ימוקמו מאחורי מערך חומות אש ו IPS למניעת התקפות על היישום.
4.  השרתים יוקשחו לפי הגדרות היצרן כולל מערך בקרה.
5. תצורת השרתים תכלול מערך זמינות על מנת להבטיח גישה רציפה ליישום

3.28 התקנים ניידים
3.28.1 הספק מתחייב שלא להוציא חלקי מידע אל תווך של התקנים ניידים למעט מדיית גיבוי.
3.28.2 במידה ונדרש מהספק לצורך פעילותו לבצע העלאת חלקי מידע לצורך גיבוי, מתחייב הספק לפנות לקבלת אישור צוות אבטחת המידע במשרד החינוך וכן לנקוט באמצעי הגנה נאותים על מנת להבטיח את שלמות, סודיות וזמינות המידע. 
3.28.3 במידה ונדרש מהספק לצורך פעילותו לבצע העלאת חלקי מידע לקלטת גיבוי מתחייב הספק לוודא כי אין ערוב של מידע מסיווגים שונים על אותו התקן. 
3.28.4 במאגר מידע שניתן להתחבר אליו מרחוק באמצעות המרשתת, הספק מתחייב לבצע זיהוי המונע הכחשה של המורשה לגישה מרחוק. לצורך כך יבוצע שימוש ברכיב פיזי המצוי בשליטתו של המורשה. 
3.29 גיבוי, שחזור והתאוששות
3.29.1 הספק מתחייב לבצע גיבויים מאובטחים של המידע הנצבר אצלו. 
3.29.2 הספק מתחייב לאחסן את מדיות הגיבוי בכספת מוגנת אש ומים הנמצאת מחוץ למתקן המחזיק את מאגרי המידע או שהספק יעשה שימוש באמצעים שיבטיחו את שלמות המידע ויבטיחו את אפשרות שחזור המידע במקרה של אבדן או הרס.
3.29.3 הספק מתחייב לבצע שחזורים מדגמיים של המדיות המגבות על תשתיותיו לצורך בדיקת ההתאוששות.
3.29.4 הספק מתחייב כי שחזור אמיתי יבוצע באישור מנהל מאגר המידע.
3.29.5 הספק מתחייב כי במידה ובוצע שחזור אמיתי יתועדו כל הליכי השחזור כולל זהותו של מבצע השחזור.
3.29.6 הספק מתחייב למנוע עירוב מידע מסיווגים שונים בזמן השחזור.
3.29.7 לאחר סיום השחזור המדגמי מתחייב הספק למחוק את המידע ששוחזר.
נספח מספר 4
דף 14 מתוך 14

3.30 אבטחת מידע אפליקטיבית
3.30.1 במידה והספק נדרש לפתח קוד, הספק מתחייב כי הקוד יפותח לפי כללי האצבע הבאים:
	נושא
	כלל האצבע

	בדיקת קלט ונתונים 
	· בדוק תקינות של Input, QueryStings, Cookies, Http Headers
· אל תסמוך על בדיקות צד לקוח, יש תמיד לבדוק גם בצד שרת
יש לבדוק גודל, תקינות וחוקיות של קלט 
· עשה שימוש ב regular expression validators

· בדוק במיוחד קלט אשר משמש כפרמטר לשאילתות SQL על מנת למנוע Sql Injection

	הזדהות
	· בצע חלוקה של המערכת לאיזורים פתוחים ואיזורים הדורשים הזדהות 
· עשה שימוש בסיסמאות חזקות 
· אל תשמור סיסמאות בצורה גלויה
· עשה שימוש בנגנון פג תוקף של סיסמאות ו password policy

	הרשאות
	· בצע בדיקות הרשאות לפי שייכות המשתמש לתפקידים 
· הגבל גישה למשאבי מערכת למשתמשים מורשים בלבד

	מידע רגיש 
	· אל תשמור סיסמאות כ clear Text
· שמירת מידע רגיש במקומות בטוחים בלבד
· עשה שימוש בתשתית Encription / Decription סטנדרטית ואל תפתח מנגנונים עצמיים

	ניהול Session
	· קצר את משך ה Session ככל שניתן 

	ניהול Exceptions
	· עשה שימוש ב Try Catch בצורה מושכלת במערכת
· אל תגלה מידע טכני משגיאות אשר נותן מידע לתוקף, עשה שימוש בדפי שגיאה כלליים 
· שמור ב Log שגיאות 

	Audit & Log
	· עשה שימוש במנגנון לוג ו audit מרכזי 

	Asp.Net
	· עשה שימוש במנגנון Url Autorization לדפים ומחיצות 

	Dal / פניה לבסיס הנתונים
	· עשה שימוש ב command parameters על מנת למנוע Sql Injection


3.30.2 על כל יישום חדש, מתחייב הספק לבצע בדיקות חוסן באמצעות חברה חיצונית בלתי תלויה המתמחית בבדיקות חוסן אפליקטיביות. בדיקות אלה יבוצעו לא על נתוני אמת של המערכת המקורית. במידה וקיים צורך בהעתקת נתונים ממערכות הייצור - יש לשנות את נתוני הזיהוי על מנת להבטיח שלא תהיה גישה למידע על הפרט או מידע רגיש אחר של משרד החינוך.
3.30.3 על כל שינוי מהותי ביישום קיים, מתחייב הספק לבצע בדיקות חוסן. בדיקות אלה יבוצעו לא על נתוני אמת של המערכת המקורית. במידה וקיים צורך בהעתקת נתונים ממערכות הייצור - יש לשנות את נתוני הזיהוי על מנת להבטיח שלא תהיה גישה למידע על הפרט או מידע רגיש אחר של משרד החינוך
3.30.4 הספק מתחייב לשמור בצורה מאובטחת את גירסאות הקוד שפיתח.
3.30.5 הספק מתחייב שלא ישמור גירסאות קודמות של הקוד במערכות הייצור.
ניתן להוריד את חוברות המכרז ללא תשלום באתר האינטרנט של המשרד בכתובת:


 � HYPERLINK "http://WWW.EDUCATION.GOV.IL/MICHRAZIM/" ��WWW.EDUCATION.GOV.IL/MICHRAZIM/� 


ובאתר מינהל הרכש הממשלתי בכתובת:  HTTP://WWW.MR.GOV.IL





בכבוד רב,


אורנה מיטמיגר


מנהלת אגף רכש מכרזים והתקשרויות





לתשומת לב המציעים


הצעה בה הערבות או הוראת הקיזוז אינה תואמת את הנוסח במלואו ו/או את הסכום ו/או את התוקף, לדוגמא המצורפת במכרז, תפסל על הסף.


על המציע לקחת בחשבון כי הבנקים נוטים לשנות את הנוסח וכי באחריותו של המציע להקפיד על נוסח התואם את הנוסח המצורף למכרז זה.


יש לצרף את הערבות המקורית ולא העתק.





לתשומת לב המציעים, בכניסה לבנין מתקיימים סדרי אבטחה ובדיקת תעודות אישיות, קיימת בעיית חניה בסביבה, הפרעות כלליות בתנועה בירושלים וכדומה אשר עלולים לגרום לעיכוב בכניסה. 


לפיכך על המציעים לקחת זאת בחשבון על מנת לוודא הגעה במועד לתיבת המכרזים.

